LETTY INGRAM Rătăcind printre vise ALCRIS M- Capitolul Copilul deschise ochii somnoroşi şi ascultă vocea gravă a tatălui său, care îl ţinea în braţe, cu capul pe umărul lui şi se uita prin parcul însorit Apoi, întorcând capul, începu să studieze mulţimea trecătorilor care se înghesuiau în jurul intrării în magazinele de pe partea cealaltă a străzii Neobişnuit să vadă oamenii de pe o poziţie atât de înaltă, Ricky se uita la feţele lor cu multă curiozitate, fiind foarte nedumerit de schimbarea de perspectivă care îi înfăţişa realitatea sub un aspect cu totul diferit Deodată, tot trupul i se încordă când zări o femeie care ieşea dintr-un magazin cu braţele încărcate de pachete Părul ei lung şi negru îi venea până la talie şi îi flutura tinereşte pe spate în timp ce mergea cu un pas vioi şi sigur Ceva din înfăţişarea acesteia îi părea oarecum cunoscut Tânăra se opri la marginea trotuarului şi aşteptă să se schimbe culoarea roşie a semaforului Briza uşoară îi umfla fusta din mătase şi o şuviţă a părului său negru îi căzu pe frunte Având braţele ocupate de pachete, ea îşi smuci capul pe spate pentru a-şi elibera faţa Uluit, copilul îşi ţinu răsuflarea Să fie oare posibil? Când se apropie de parc cu mersul ei mlădios şi elegant, Ricky îi studie trăsăturile mai de aproape Bărbia ovală, pomeţii înalţi, pielea de culoarea mierii şi, sub genele foarte negre, ochii de un albastru profund Visa oare? Să se fi înşelat tatăl lui? Zâmbetul strălucitor pe care ea i-l adresă lui Ricky îl ului peste măsură Se îndrepta spre ei Oare ce-i va spune? Deodată însă, tânăra o luă brusc spre stânga şi se depărtă Nu putea s-o lase să-i scape, chiar acum când îşi făcuse din nou apariţia Copilul începu să se zbată în braţele tatălui său ca să fie lăsat jos Toată atenţia îi era îndreptată spre silueta care pleca, îl părăsea… din nou Imediat ce atinse asfaltul, Ricky se năpusti înainte, neluând în seamă la trecători şi la circulaţia maşinilor Îngrozitor de agitat, îi era teamă ca nu cumva să nu reuşească să o ajungă din urmă pe tânără, deoarece deja n-o mai vedea Intră în intersecţie tocmai când semaforul se făcu roşu Maşinile începură să demareze Un şofer de camion lăsă geamul jos şi-l înjură Amanda Edwards se întorcea la hotelul Internacional cu o mulţime de cadouri pentru prietenii şi familia ei Îşi imagina bucuria mamei sale când va desface ambalajul vasului albastru din porţelan de Wedgood pe care îl descoperise într-un magazin de artizanat Vacarmul creat de copilul imprudent o făcu să întoarcă indiferentă capul ca să descopere cauza tămbălăului Mandy se dădu cu câţiva paşi înapoi şi se uită în treacăt spre parcul micului oraş californian, plin de copaci de toate speciile Atenţia îi fu atrasă de agitaţia creată şi ochii i se măriră de spaimă când îl văzu pe băieţaş Îl recunoscu imediat pe copilul care o privise insistent, ca şi cum nu mai văzuse nicio femeie până atunci, şi atunci când îi zâmbise, pe faţa acestuia apăruse o expresie de uluire totală Ţintuită locului de groază, zări imediat un bărbat care pornise pe urmele băiatului Copilul ajunsese acum pe refugiul central al bulevardului şi bărbatul era la numai câţiva metri de el Mandy răsuflă uşurată — Ricky! Rămâi pe loc! Dar copilul nu dădu nicio atenţie ordinului tatălui său, care se împiedică şi se agăţă de un panou de semnalizare Încercă să-l prindă pe fiul lui cu mâna rămasă liberă, aruncându-se în faţă, într-o tentativă disperată Dar Ricky se eschivă cu o agilitate nemaipomenită Dacă se va lăsa prins, n-o va mai vedea niciodată pe acea femeie Tatăl lui îi va despărţi din nou Trebuia să ajungă la ea cu orice preţ Mandy îşi înăbuşi o exclamaţie de groază atunci când văzu copilul făcând o săritură ca să scape de urmăritor Ca într-un film derulat cu încetinitorul, bărbatul dădu drumul panoului şi porni înainte, strigând din toate puterile numele lui Ricky În ochi i se citea spaima şi fruntea îi era plină de transpiraţie Făcu însă o mişcare greşită, alunecă pe bordura din granit şi se întinse cât era de lung, în timp ce fiul lui o luase la goană ca să scape de urmărirea acestuia Îngrozită, Mandy se uita neputincioasă la toată scena De partea aceea a străzii, maşinile circulau cu viteză, ameninţând în orice clipă să-l trântească pe băieţaş la pământ Tânăra se gândi ce putea face ca să-i vină în ajutor Aruncă pachetele pe caldarâm şi se năpusti spre el, blestemându-şi în gând pantofii cu tocuri înalte Auzi un zgomot infernal de frâne şi claxoane În sfârşit, reuşi să-l prindă de ambele braţe şi îl ridică să-l strângă la pieptul ei Imediat, el se agăţă de gâtul ei cu toate puterile, aproape sufocând-o şi îşi ghemui capul pe umărul ei Începu apoi să plângă în hohote — Mamă! Mamă! gemu el cu o voce răguşită de emoţie Mandy se clătină pe picioare în momentul în care o Honda portocalie se opri brusc, după ce o izbise în şold Din fericire, lovitura n-a reuşit s-o trântească la pământ Copilul o strângea în continuare de gât cu înverşunare, udând-o cu lacrimile lui În cele din urmă, Mandy se dezmetici cât de cât şi se grăbi să ajungă pe trotuar, unde se simţea în siguranţă Slavă Domnului, băiatul era teafăr şi nevătămat în braţele ei! Palid la faţă, şoferul Hondei coborî din maşină trântind furios portiera — Ţi-ai pierdut minţile, cucoană? Ar trebui să se interzică unor asemenea femei să aibă copii! Aţi fi putut să muriţi amândoi! Pe viitor ar trebui să ai mai multă grijă de fiul dumitale! Un adolescent pe patine cu rotile îi luă apărarea lui Mandy — Nu strigaţi la dânsa! Oricum, dumneavoastră aţi greşit, nu dumneaei Dacă n-ar fi avut reflexe bune, l-aţi fi trântit pe băieţaş! După ce constată că pericolul fusese definitiv îndepărtat, încercă să-şi revină şi îşi aduse brusc aminte de bărbatul care pornise în urmărirea copilului Oare scăpase şi el teafăr din acel incident? Oftă uşurată în momentul în care acesta apăru brusc lângă ei Îl examină îngrijorat pe fiul lui, ca să se asigure că nu era rănit — De ce ai făcut o asemenea prostie, Ricky? De obicei eşti foarte cuminte… Individul avea în jur de doi metri Blugii îi erau plini de praf, avea mâneca de la cămaşă sfâşiată şi o rană sângerândă pe obraz Cu toate astea, îşi concentra toată atenţia asupra copilului Oare ce fusese în capul lui Ricky? Tocmai era pe cale să adoarmă, când deodată începuse să alerge ca din puşcă Ce i se întâmplase oare? Când auzi vocea tatălui său, Ricky îşi ridică faţa de pe umărul lui Mandy Sub buclele ciufulite de păr, ochii îi erau înecaţi în lacrimi, dar trăsăturile îi erau luminate de un zâmbet radios — Tăticule, tăticule! Es mama! Este aqui! Ea este! Am regăsit-o! exclamă băieţelul agitat, într-un amestec de engleză cu spaniolă Tatăl lui se albi la faţă „Oh nu! îşi spuse el Nu după atâta timp! De ce oare s-o încăpăţâna Ricky să umble după fantome, după umbrele unei realităţi dispărute pentru totdeauna? Verdele de smarald al ochilor lui şi negrul cu sclipiri arămii al părului contrastau cu paloarea feţei acestuia El întinse mâinile ca să-l ia din braţele tinerei Atmosfera deveni foarte tensionată, în timp ce bărbatul îl zgâlţâia pe fiul lui fără menajamente — N-o es tu mama! Me oyes? Nu e mama ta! înţelegi? Mama ta a murit! Strângându-l apoi la piept pe fiul lui, se întoarse spre femeia care salvase viaţa fiului său ca să-i explice cauzele purtării ciudate a acestuia Atunci când se uită însă pentru prima oară la ea, scoase un strigăt de groază — Oh, Dumnezeule mare! E imposibil! Nu poate fi adevărat! Vederea chipului atât de cunoscut îi frânse inima Neliniştea din privirea aceea profundă, rănită şi acuzatoare în acelaşi timp şi buzele acelea tremurânde îl bântuiseră ani în şir Nu-şi va putea oare găsi liniştea niciodată? Va fi în continuare urmărit cu o cruzime necruţătoare sau visul devenise realitate? Întinse o mână şovăitoare, îi atinse obrazul neted cu respect şi apoi se dădu repede înapoi, ca şi cum atingerea aceea l-ar fi ars la degete Era un miraj, o şarlatanie! Trăsăturile lui exprimară pe rând durere, repulsie şi groază Braţul lui se ridică din nou, de parcă ar fi fost mânat de o voinţă proprie, dar imediat îi căzu pe loc, după ce reuşise să-şi recapete stăpânirea de sine, cu preţul unor eforturi supraomeneşti — Dumnezeule mare! gemu el cu o voce răguşită Probabil că am înnebunit de tot! Apoi îi întoarse spatele brusc şi se depărtă de ea rapid, strângându-l la piept pe băieţelul care se zbătea în braţele lui urlând Nimeni nu înţelegea ce se petrece În cele din urmă, o doamnă în vârstă îşi exprimă mirarea cu voce tare — Ce individ ciudat! N-a spus nici măcar mulţumesc! Şi adresându-se tinerei care îl salvase pe copil, adăugă: — Sper că n-aţi păţit nimic Aveţi rochia ruptă puţin — Nu, totul este în regulă Numai că… Vocea lui Mandy se stinse în timp ce se uita spre silueta impresionantă a bărbatului care dispărea după colţul străzii Nici nu se clintise din loc din momentul în care acesta îi luase copilul din braţe Îl cunoştea… şi îl cunoştea pe băieţaş — Cum vă numiţi? se interesă doamna în vârstă, îngrijorată de purtarea lui Mandy care era vizibil tulburată — Mandy Ăăă… Amanda Edwards, îi răspunse ea automat — Îi cunoşteaţi pe cei doi? Mandy rămase nemişcată Numai fusta de mătase de culoarea piersicii era fluturată de vânt, lăsând să se vadă din când în când o vânătaie mare pe picior Începu să tremure uşor — Poftim? A, nu! Habar n-am cine sunt Se aplecă să-şi adune pachetele de pe jos şoptind: — Bărbatul acela… Parcă… Dar se opri imediat, refuzând să dea frâu liber temerilor ei — Sper că nu mi s-a spart vasul… Mama ar fi foarte dezamăgită După ce îşi adună ultimele pachete, se grăbi să ajungă la hotel, unde se cazase împreună cu părinţii ei Cu puţin noroc, poate ar fi reuşit să se schimbe până la venirea lor şi n-ar mai fi fost nevoită să le explice… inexplicabilul Situat pe Center Street, hotelul Internacional era o clădire veche cu un aspect impozant În interiorul restaurantului domnea o atmosferă liniştită şi romantică Latura acestuia cu vedere spre Pennsiylvania Avenue era împărţită în separeuri din fier forjat şi marcau în mod foarte inspirat grădinile interioare ale caselor particulare din vechiul Mexico Felurile de mâncare, americane sau exotice, erau foarte apetisante, dar în seara aceea Amanda Edwards nu simţea nicio plăcere să ia masa aici Cufundată în gânduri, era evident că avea mintea în altă parte Părul ei bogat, prins cu un pieptene magnific şi pielea ei bronzată, atrăgeau privirile tuturor bărbaţilor Îmbrăcată într-o rochie cu bretele din mătase galbenă, care îi scotea în evidenţă superbele forme ale siluetei perfecte, garnisită în jurul decolteului cu mai multe volane din dantelă, părea o prinţesă din epoca spaniolă Dar Mandy nu era atentă la ocheadele admirative ale celor din jur Privea visătoare pe fereastră spre parcul în care îi zărise pentru prima oară pe băieţaş şi pe tatăl lui Din câte înţelegea, băiatul o luase drept mama lui În plus, şi tatăl acestuia fusese foarte şocat de asemănarea dintre cele două femei Amanda se foi nervoasă pe scaun, încercând să îndepărteze o durere nedefinită Îşi duse gânditoare mâna la obraz, în locul în care o atinsese bărbatul, apoi, tresărind, şi-o retrase imediat şi începu din nou să se uite spre parcul plin de verdeaţă Copilul o emoţionase Era atât de mic Avea numai patru sau cinci ani Cum se numea oare? Eric? Rick? Nu, Ricky În ce împrejurări îşi găsise oare mama lui moartea? De ce se aştepta să-i revadă în orice clipă? De ce chipul necunoscutului i se părea familiar? Nu se mai întâlnise niciodată cu ei, dar cu toate astea… îi lăsaseră o impresie ciudată, ca şi cum… — Mandy! Mandy! Nu te simţi bine? Vocea tatălui ei o aduse brusc la realitate — Poftim? Privirea lui Jonathan Edwards era îngrijorată Fiica lui se purta straniu de când el împreună cu soţia lui se întorseseră la hotel Se întreba dacă era mai bine s-o ia la întrebări sau s-o lase să-şi rezolve problemele singură Oftă adânc atunci când văzu că Mandy doar ciuguleşte din mâncare Neacordând nicio atenţie prezenţei lor, se uită fix la întunericul de afară Întâlnind privirea soţiei sale, Ruth, încruntă din sprâncene cu un aer îngrijorat Ruth îşi împinse farfuria cu o expresie resemnată Fiica şi soţul ei erau foarte apropiaţi, fapt destul de neobişnuit pe vremea aceea Totuşi, atunci când Mandy se închidea în ea însăşi, Jonathan cerea ajutorul mamei acesteia ca s-o determine să vorbească, fără să-şi dea seama totuşi că, la douăzeci şi şase de ani, nu mai putea fi forţată să-i facă anumite confidenţe Mandy se purtase ciudat toată după-amiaza De altfel, fusese agitată pe durata întregii călătorii, ca şi cum ar fi regretat că o iniţiase Ruth se abţinuse în câteva rânduri să-i pună întrebări, preferând să se limiteze la o rezervă discretă După o zi de turism, Mandy arăta mult mai relaxată În dimineaţa aceea, se hotărâse să nu-i însoţească pe părinţii ei în vizita pe care o făcuseră la studiourile Hollywood, deoarece se părea că are alte planuri De când se întorseseră la hotel însă, tânăra avea pe faţă expresia aceea rătăcită care o chinuise atât de mult după coşmarul pe care îl trăise În copilărie Mandy fusese arareori tulburată de vise urâte, dar într-o noapte, în urmă cu vreun an şi jumătate, trezise toată casa din somn cu ţipetele ei Părinţii ei o găsiseră în pat, năucă şi albă la faţă, cu ochii pierduţi în gol Probabil că se zbătuse în timpul somnului, pentru că aşternuturile erau răvăşite şi şifonate Se agăţase de gâtul lor plângând în hohote, implorându-i să n-o părăsească În cele din urmă, Jonathan îi administrase un somnifer şi petrecuse toată noaptea la căpătâiul ei, împreună cu soţia lui A doua zi dimineaţă, mai calmă şi mai relaxată, Amanda îşi ceruse scuze pentru purtarea ei copilărească şi chiar suportase cu stoicism ironiile fratelui său Totuşi, proasta ei dispoziţie prelungită în timp nu-i scăpase tatălui ei După ce, după câtva timp, o întrebaseră despre coşmarul ei, le mărturisise că avusese pur şi simplu o senzaţie de singurătate cumplită, fără să mai ofere şi alte explicaţii Acum părea cuprinsă de aceeaşi angoasă Era încruntată, cu trăsăturile feţei crispate, privirea rătăcită şi mintea în altă parte Ruth oftă enervată şi-i spuse soţului ei: — De fapt, nici nu ştiu care e mai rău dintre voi doi! Apoi, întorcându-se spre Amanda, o întrebă: — Ai de gând să termini aperitivul? Tânăra tresări — Îmi pare rău… Ce-ai spus? — Ai de gând să termini odată de mâncat? — Oh! Ăăă… Nu Nu mi-e prea foame — Ce e cu tine, Mandy? spuse tatăl ei De obicei ai o foame de lup Ea se mulţumi să-i zâmbească forţat, ceea ce reuşi să-l dezarmeze pe tatăl ei Lucrurile nu se anunţau a fi prea uşor de abordat… îşi spuse Ruth — Mandy, vino în apartamentul nostru, ca să stăm puţin de vorbă — Bine Voi încerca să vă spun despre ce este vorba, dar nu ştiu dacă voi fi în stare să vă explic tot Pe drum spre apartament, nimeni nu scoase nicio vorbă Amanda zâmbi când observă că părinţii ei se aşază pe canapea Jonathan o luă pe Ruth pe după umeri şi o sărută pe frunte Ce pereche minunată formau împreună! La cincizeci şi şapte de ani, Ruth era o femeie scundă şi plinuţă, cu părul încă foarte negru, care se îmbrăca în culori vii şi vesele Păreau atât de fericiţi împreună! Mandy nu voia deloc să-i facă să sufere O forţă irezistibilă o împinsese să vină în acel oraş, ca să încerce să reconstituie jocul de puzzle al coşmarului ei, dar, din păcate, anumite piese lipseau Oricum, acel bărbat făcea parte din el Acum era convinsă de asta — Mandy! Vocea mamei îi întrerupse şirul gândurilor — Te doare piciorul? Văd că şchiopătezi puţin Te-ai rănit azi? — Ăăă… Nu, nu chiar Am numai o vânătaie De fapt, este o poveste mai lungă Se lăsă o tăcere apăsătoare — Vrei să ne povesteşti? se interesă Ruth cu blândeţe Mandy se încruntă — Da, dar probabil vi se va părea la fel de greu de înţeles ca şi mie Inspiră adânc aer în piept şi se strădui să-şi adune gândurile — Cred că vă amintiţi cât de mult mi-am dorit să vin în acest oraş, ca să cunosc locul în care m-am născut — Bineînţeles, dar ce legătură are asta cu ceea ce s-a petrecut astăzi? — Oh, habar n-am… Totul este atât de confuz… Coşmarul acela oribil… şi bărbatul acela… adăugă ea uitându-se spre parc, tremurând uşor — Care bărbat? o întrebă Jonathan cu o asprime neobişnuită în glas Ţi-a făcut vreun rău? — Linişteşte-te, Jonathan! interveni Ruth Dacă s-ar fi întâmplat ceva grav, sunt sigură că Mandy ne-ar fi spus până acum Ar fi mai bine să înceapă cu începutul Mandy se uită la chipurile îngrijorate ale părinţilor ei Îi iubea atât de mult! De ce să le mai strice şi ea liniştea cu problemele acelea care erau rodul imaginaţiei sale? — Am impresia că mă aflu în faţa unei treburi foarte anevoioase Totul este atât de înceţoşat… şi datează de pe vremea când am avut coşmarul acela Deodată, m-am trezit cu o cumplită senzaţie de singurătate Era ridicol, totuşi Voi eraţi amândoi acasă Randy nu era, dar Peter cu soţia şi copiii lui se aflau acolo Era în mijlocul lunii decembrie Nimeni nu s-ar fi gândit să plece în toiul nopţii din casă, şi cu toate astea, m-am simţit îngrozitor de singură, ca şi cum cineva sau ceva dispăruse definitiv din viaţa mea Ideea de a întreprinde această călătorie mi-a venit în minte în acea clipă Printr-o misterioasă intuiţie, am făcut o legătură între acest loc şi visul meu urât — Dar ai părăsit oraşul acesta când aveai trei zile! îi spuse mama ei — Ştiu E o prostie, nu-i aşa? Dar şi o ciudăţenie Oraşul acesta frumos îmi place foarte mult, datorită climei lui calde şi plăcute şi vecinătăţii oceanului Totuşi, o umbră invizibilă mă tulbură în mod ciudat şi mă împiedică să mă simt bine — Dar, copila mea, tu erai mereu bine dispusă şi veselă, observă Jonathan descumpănit De la ce ţi se trage tristeţea asta? — Nu ştiu, tată Amanda făcu o pauză, după care adăugă aproape în şoaptă: — Ieri am fost la cimitir — Da, ne-ai spus Ai avut toate motivele s-o faci Carmen şi Patrick Reilly au fost părinţii tăi naturali Era normal să te duci să te rogi la mormintele lor — Mandy, ce vrei să găseşti? o întrebă mama ei, străduindu-se să atingă esenţa problemei — O explicaţie — Şi…? — Nimic, dar locul era încântător, arăta foarte romantic — Excursia asta nu te-a tulburat prea mult? — Nu De fapt, m-am simţit urmărită după aceea — De ce? — Ştiu că m-aţi crescut de când eram în leagăn N-aş fi vrut în niciun caz să vă rănesc… — Mandy, o opri Ruth Nevoia de a şti mai multe despre părinţii tăi naturali mi se pare absolut firească Pat era vărul meu şi amândoi erau prietenii noştri După accidentul de maşină care s-a soldat cu moartea tatălui tău, ştiam deja că vei trăi alături de noi Carmen ne rugase să fim naşii tăi şi se pregătea să se mute la noi, pe coasta de est — Când a murit, te-am adoptat Nu ţi-am ascuns niciodată adevărul în legătură cu Pat şi Carmen De ce te preocupă acest subiect abia acum? îţi era teamă că n-o să fii iubită la fel de mult ca băieţii noştri? — Nu, deloc, dar voiam să risipesc orice îndoială referitoare la sentimentele mele faţă de voi Pelerinajul acesta mi-a luat o mare piatră de pe suflet Le-am văzut mormintele, le-am dus flori Dispariţia lor atât de devreme m-a făcut să sufăr foarte mult, dar pe voi vă iubesc din toată inima, pentru că voi sunteţi adevăraţii mei părinţi După o scurtă tăcere, Mandy continuă: — După aceea, m-am simţit mult mai bine Fantomele şi umbrele se împrăştiaseră Azi-dimineaţă m-am dus să fac cumpărături Soarele strălucea, păsărelele ciripeau… Eram atât de fericită pe când ieşeam din magazinul de porţelanuri… Găsisem exact ce voiam Apoi am traversat strada şi am văzut în parc un băieţaş, însoţit de doi bărbaţi Unul din ei purta un costum negru, iar celălalt era îmbrăcat mai sport, în nişte blugi vechi şi o cămaşă galbenă cu mânecile suflecate Ruth şi Jonathan schimbară nişte priviri mirate, în timp ce fiica lor continua descrierea amănunţită a acestuia — Era înalt Ca tine, tată De-a dreptul uriaş! Ţinea copilul în braţe Cred că era fiul lui Tânăra miji ochii, încercând să-şi amintească toate detaliile — Aveau părul de aceeaşi culoare, foarte negru, cu reflexe arămii, aproape roşii Băieţaşul, care se numea Ricky, tocmai se trezise din somn şi mă privea fix Nimeni nu se mai uitase la mine în felul acela Avea aerul că mă cunoaşte şi că aşteaptă ceva de la mine Era foarte ciudat… Se înfioră fără să vrea — Îmi amintesc că i-am zâmbit, deoarece mă privea insistent Apoi m-am întors în intersecţie, ca să o iau pe Pennsiylvania Avenue şi să ajung la hotel Deodată, am auzit un concert asurzitor de claxoane… Le povesti apoi toată întâmplarea şi rolul pe care îl jucase ea în salvarea băieţaşului Văzând exclamaţiile speriate ale părinţilor ei, se grăbi să-i liniştească Fusese lovită de maşină, dar nu era rănită În câteva zile, vânătaia va dispărea fără urmă Vocea începu să-i tremure în timp ce evoca evenimentele care urmaseră după aceea: — După ce m-am liniştit în legătură cu starea mea şi a copilului, am fost interesată de ce se întâmplase cu bărbatul rămas întins pe caldarâm Când apăruse, răsuflase uşurată, dar la început el nici măcar n-o observase şi nu avusese ochi decât pentru fiul lui — Am avut o senzaţie stranie de déjà vu Strada şi scena aceea nu-mi erau total necunoscute, ca şi mirosul acela de gaz de eşapament şi vacarmul asurzitor al maşinilor Îl cunoşteam pe acel om Mandy le reproduse cuvintele pline de bucurie ale lui Ricky, care credea că îşi regăsise mama Apoi le-a descris expresia chinuită, disperată a bărbatului, atunci când l-a smuls din braţele ei Intensitatea emoţiilor reflectate de trăsăturile lui îngrozite Totuşi, Amanda păstră tăcerea în legătură cu gestul lui de a o atinge pe obraz cu duioşie — Apoi mi-a întors spatele şi a plecat Am rămas ţintuită locului ca şi cum aş fi paralizat brusc Aveam impresia că trăiesc din nou acel coşmar cumplit… Deodată, izbucni în lacrimi Ruth o îmbrăţişă ca să-i mai aline durerea Jonathan spuse: — Acum totul e în regulă, frumoasa mea prinţesă N-o să ţi se întâmple nimic rău Oricum, mâine după-amiază plecăm acasă Probabil că ai suferit un şoc din cauza accidentului E o reacţie normală în asemenea situaţii Eşti cu noi, nu trebuie să te mai temi de nimic Hohotele de plâns se mai răriră şi în cele din urmă tânăra se linişti Şopti apoi cu o voce nesigură: — Mă bucur că plecăm acasă Acum nu-mi mai place acest oraş Capitolul Steven Harper puse stiloul pe birou şi începu să admire priveliştea pitorească prin fereastră Se bucura în sfârşit de schimbarea pe care şi-o dorea atât de mult, dar nu-şi închipuise niciodată că va reîncepe totul de la zero în acea ambianţă De când terminase studiile, lucrase la o firmă importantă dar banală Nu regreta acea experienţă De fapt, spiritul lui competitiv îl silise să se lupte şi îi permisese să fie promovat foarte rapid, dar acum se găsea într-un decor total diferit Devenit director adjunct al unei firme de informatică, se pregătea să-şi schimbe complet stilul de viaţă, stabilindu-se pe dealurile verzi din Orange Country, în statul New York Deocamdată, fiind ocupat cu afacerile şi găsirea unei locuinţe, n-avusese timp să exploreze împrejurimile Abia avusese timp să-i cunoască pe cei aproximativ douăzeci de angajaţi ai firmei Şi când va veni aici şi familia lui, va avea şi mai puţină libertate Steven Harper îşi întinse braţele musculoase deasupra capului, apoi îşi încrucişă mâinile la ceafă şi îşi dădu capul pe spate, ca să-şi destindă muşchii spatelui şi gâtului care deveniseră dureroşi Se duse apoi la fereastră şi se uită la ceas Era un cadou de la soţia lui Pilar i-l oferise la prima aniversare a căsătoriei lor — Doamne sfinte! Sunt mort de oboseală! şopti el Programul pe care îl verifica îi făcea probleme Probabil că va trebui să refacă mare parte din el, ceea ce îi va lua foarte mult timp Deocamdată, Steven nu aşezase niciun obiect personal în multele rafturi din biroul lui, în afară de o ramă pe colţul biroului Când văzu fotografia fiului său, schiţă un zâmbet uşor, plin de tristeţe Avea un aer atât de singuratic, deşi lângă el se afla Pilar Deodată privirea ochilor verzi se înăspri şi o expresie glacială se întipări pe chipul său — Cine o fi? Rostise acele cuvinte cu voce tare, deşi nu-şi dăduse seama că o face De când o văzuse pe femeia aceea, îi fusese imposibil să se uite la figura lui Pilar fără să se simtă tulburat de imaginea necunoscutei Chiar şi acum, amintirea ei îi provoca o durere ascuţită, de nesuportat — Pe moment, am crezut că… Se întoarse spre fereastră, gândindu-se la trecut Timp de o fracţiune de secundă, crezuse că îi apăruse dinainte Pilar în persoană, dar era absolut imposibil Pilar era moartă De ce oare îi fusese răpită de o soartă atât de crudă! îşi pusese de multe ori această întrebare… De atâtea ori îl implorase pe Dumnezeu să-i asculte rugăciunile Ar fi făcut orice sacrificiu ca s-o mai vadă măcar o singură dată Şi chiar atunci… Femeia aceea îl privise cu aceiaşi ochi verzi că ai lui Pilar Atunci când îi atinsese pielea feţei, buzele roşii ale acesteia se întredeschiseră cu o expresie dureroasă O şuviţă din frumosul ei păr negru i se înfăşurase în jurul încheieturii, ca pentru a-l reţine şi el fusese nevoit să tragă uşor ca să se desprindă de ea Părul lui Pilar nu era atât de lung Aceasta era mica diferenţă dintre ele — Dracu’ s-o ia! înjură el Răsfăţat de bunicii materni, Ricky tocmai începuse să-şi revină de pe urma morţii mamei lui La puţin timp după dispariţia ei tragică, Steven se mutase cu ei în speranţa că va recăpăta încrederea fiului său şi îşi vor îmbunătăţi relaţiile cu el Atunci când i se propusese acest post în statul New York, în luna iunie, şovăise îndelung Pe de o parte, acest fapt îl va obliga să părăsească statul California, unde ocupa o funcţie importantă în specialitatea lui Pe de altă parte, s-ar fi simţit dezrădăcinat, ca şi fiul său Plecarea lor din San Francisco risca să compromită fragilul echilibru al relaţiilor dintre el şi Ricky, dar cum putea să refuze o promovare care poate i-ar fi adus statutul de asociat? în cele din urmă, acceptase Mary şi Ildemaro Herrera, socrii săi, îl încurajaseră să ia această hotărâre Se gândeau chiar să vină şi ei ceva mai târziu să se stabilească pe coasta de est, deoarece Pilar fiind unica lor fiică, nu mai aveau alţi nepoţi şi nu voiau să se despartă de Ricky Întâlnirea de coşmar cu sosia lui Pilar din luna iunie întărise hotărârea lui Steven şi aşteptase luna august cu nerăbdare Chiar şi acum, când se găsea la mii de kilometri distanţă, nu putea să se gândească la acel incident fără să se cutremure de groază N-ar mai fi fost în stare să trăiască acolo, temându-se permanent de apariţia acelei fantome Până la urmă, şi-ar fi pierdut minţile Steven se gândi la reacţia fiului său Aflat în pragul unei crize de isterie, îl implorase pe tatăl lui să-l ducă din nou în parc, părând foarte hotărât s-o regăsească pe acea femeie Legăturile firave care se creaseră între ei se rupseseră, ca şi cum n-ar fi existat niciodată În cele din urmă fusese mai uşurat când reuşise să-l lase pe băiat la părinţii lui, în timp ce el îşi căuta o locuinţă Simţea nevoia să uite tot ce-i amintea de Pilar: fiul lui, Ildemaro şi Mary Herrera şi chiar proprii părinţi De ei scăpase, dar nu reuşea să facă acelaşi lucru cu el însuşi Străduindu-se să se scuture de proasta dispoziţie care pusese stăpânire pe el, îşi luă haina, îşi strânse nodul cravatei, părăsi biroul şi bătu la uşa de alături — Plec mai devreme, Jon, spuse el din pragul uşii Părinţii mei îl aduc astăzi pe Ricky şi vreau să-i întâmpin când sosesc Patronul lui Steven ridică ochii spre el — Desigur, Steven Oricum ai stat peste orele de program Bătrânul îşi drese glasul — Totuşi, dacă mai ai un minut disponibil, aş vrea să ştiu dacă ai puţin timp liber să arunci o privire asupra dosarului pe care mi l-a trimis Reynolds — Reynolds? îmi pare rău, unele nu-mi spune nimic Jon îi făcu semn să ia loc — Nu e nicio problemă Mai întâi termină proiectul în curs Cum mai stai cu el? — Destul de bine Cred că va fi gata la sfârşitul săptămânii viitoare — Perfect, perfect! îi răspunse Jon cu un zâmbet de scuză Nu vreau să te limitezi la munca de programator, dar, dat fiind că eşti foarte bun în domeniul acesta, profit de amabilitatea ta ca să recuperăm din întârziere — După asemenea vorbe, chiar că nu pot să vă refuz! Unde este raportul Reynolds? Jon începu să râdă — Nu, nu Nu vreau să te suprasolicit Voi da personal imediat ce vei termina programul la care lucrezi în prezent Vei studia câte puţin din el în fiecare zi şi restul timpului îl vei folosi ca să te familiarizezi cu compania noastră — Despre ce este vorba? — E-un contract mai interesant decât afacerile noastre obişnuite, de aceea aş dori să te implici în rezolvarea lui Ceilalţi cinci programatori angajaţi la noi sunt foarte competenţi, dar tu ai mult mai multă experienţă De fapt, pe măsură ce te văd lucrând, sunt din ce în ce mai mirat de modestia CV-ului tău Măgulit de compliment, Steven schiţă un zâmbet şi îl întrebă: — Ce vrea Reynolds? Jon încercase de mai multe ori să poarte o discuţie mai personală cu tânărul, dar n-avusese niciun succes Dându-se încă o dată bătut, începu să-i explice despre ce era vorba — Compania lui şi a noastră au legături foarte strânse Noi cumpărăm de la el majoritatea materialelor noastre brute, dar între timp Pete şi-a dezvoltat foarte mult afacerea şi şi-a diversificat activitatea S-a asociat recent cu mai multe firme ca să cumpere Agenţia Imobiliară Comercială din New York Ei sunt specializaţi în vânzarea de clădiri pentru birouri în tot statul, dar scot cel mai mare profit din oraşele mari precum New York, Syracuse, Albany şi Buffalo Se mai ocupă şi de închirieri şi au filiale în toate centrele urbane importante Totuşi, majoritatea tranzacţiilor se semnează în Manhattan În prezent au mari probleme cu inventarierea bunurilor lor, mai ales a celor de închiriat Pete vrea să ne încredinţeze conceperea unui program care să permită fiecărei agenţii să aibă acces pe loc la fişierul central şi să fie la curent cu toate tranzacţiile în curs Vor avea nevoie de informaţii referitoare la imobile, vânzările efectuate şi oferte Acelaşi lucru şi pentru închirieri Fiecare filială va avea propriul ei terminal care va intra în contact direct cu calculatorul central din Manhattan Te interesează? — Foarte mult Vom primi sarcina să ne ocupăm de toată instalaţia sistemului? — Da Pete vrea neapărat să informatizeze totul, începând cu salariile angajaţilor şi până la contabilitatea serviciilor juridice Dacă accepţi să preiei afacerea, va trebui să petreci ceva timp în firma lui, ca să afli ce nevoi specifice au Ai putea însă să te întorci acasă în fiecare seară Sediul companiei lui e numai la o oră de mers de aici — Sunt gata să studiez afacerea, dar dacă mă voi ocupa de ea numai câteva ore pe zi, înseamnă că va dura ceva timp Reynolds este dispus să aştepte? — Pete Reynolds este un foarte vechi prieten de-al meu Mi-am botezat şi fiul mai mare cu numele lui Ştie cum stau lucrurile şi va avea răbdare atâta timp cât va fi necesar Este încântat de colaborarea cu tine, deoarece a fost şi el foarte impresionat de autobiografia ta Oricum, durata lucrărilor nu are prea mare importanţă — E-n regulă atunci, spuse el pe un ton obosit Şeful lui se uită la el uimit Părea mai agitat şi mai încordat decât de obicei Oare era surmenat? Probabil că schimbările din viaţa lui profesională îi dereglaseră bioritmul — Pari obosit, Steve Trebuie să te menajezi Dacă vrei, poţi să-ţi iei câteva zile de concediu — Nu Simt numai nevoia de a face mişcare în aer liber — Ei bine, află că nu-ţi va lipsi deloc mişcarea la Shaw Cu cele două hectare de teren pe care le ai, vei fi nevoit să tunzi peluza destul de des La New York nu e ca în California Aici plouă des şi iarba creşte foarte repede Steven începu să râdă De o lună şi jumătate de când lucrau împreună, şeful lui nu-l văzuse niciodată descreţindu-şi fruntea sau glumind Conform zvonurilor pe care le auzise, tragedia vieţii lui personale îl afectase foarte mult — Ai început să te acomodezi? — Da Aş fi preferat o casă mai mică, dar am vrut neapărat o grădină mare pentru Ricky În ultimii doi ani a stat închis în nişte apartamente — Ei bine, în parcul acela minunat se va simţi cel mai fericit copil din lume — De fapt, cred că voi accepta oferta dumneavoastră şi voi lipsi luni Trebuie să-l înscriu pe Ricky la grădiniţă Cursurile au început deja, dar nu cred că vor fi probleme — Oricum, nu e nevoie să cauţi o bonă pentru seară Fiica mea este învăţătoare la Jefferson Ea îl va însoţi şi băiatul va rămâne cu ea sau soţia mea până la întoarcerea noastră acasă — N-aş vrea să abuzez de generozitatea dumneavoastră, îi răspunse Steven, foarte tentat să accepte — Nu ne deranjează deloc Oricum suntem vecini şi Ruth iubeşte la nebunie copiii Va fi încântată să se ocupe de el — La vârsta asta, băieţii sunt nişte adevăraţi drăcuşori… — Nu-ţi face griji, e obişnuită De altfel, fiica noastră era şi mai rea, deoarece se lua la întrecere cu fraţii ei — Acum, m-am dus Altfel, părinţii mei vor sosi înaintea mea După plecarea lui Steven, Jonathan Edwards se întoarse la dosarele lui Era aproape patru după-amiază când Steven apucă pe aleea lată care ducea la noua lui locuinţă pe care o cumpărase pentru el şi fiul lui Cu câteva zile în urmă, muncitorii de la „mutări” îi aduseseră o parte din mobilă şi alte obiecte Aproape tot mobilierul însă, era nou Voia să înceapă totul de la zero Când sosiră tatăl şi mama lui, Steven avea o senzaţie stranie de bucurie amestecată cu teamă Deşi era nerăbdător să-i vadă pe fiul şi părinţii lui, îşi făcea griji pentru felul în care va reacţiona copilul, al cărui comportament se înrăutăţise foarte tare după incidentul din parc Martha şi Henry îl strânseră în braţe cu afecţiune, dar Ricky rămase deoparte — Nu îl săruţi pe tatăl tău? îl întrebă Martha cu blândeţe — Nu mai sunt un bebeluş, spuse el posomorât, lovind cu vârful pantofului în pământ Steven oftă Băiatul nu va ceda decât după o luptă înverşunată Nevrând însă să strice atmosfera revederii, se strădui să râdă, ca şi cum refuzul fiului său nu-l afecta prea mult Le spuse părinţilor săi: — S-au cam schimbat vremurile, nu-i aşa? Tinerii din ziua de azi îşi afirmă foarte devreme independenţa Ce-ar fi să facem o vizită mai detaliată? Martha intră înăuntru, pălăvrăgind cu o veselie prefăcută Când ajunseră în bucătăria luminoasă şi spaţioasă, Ricky exclamă deodată: — Hei! E o gaură în zid, sub dulapuri! — Asta este pentru trecerea farfuriilor în partea cealaltă, îi explică Steven Ricky îşi vârî capul prin deschizătură — Pot să mă urc pe pervaz şi să sar în camera cealaltă! spuse Ricky triumfător — Ricky! îl dojeni Martha cu asprime Îţi interzic să faci aşa ceva! — Tati! — Bunica ta are dreptate, îi răspunse Steven zâmbind Fără acrobaţii de genul ăsta, ai înţeles? Vizitară apoi biroul şi salonul, care oferea o privelişte splendidă spre pădure şi în care trona un şemineu uriaş — Oh, Steven, este superb! exclamă Martha Entuziasmul mamei sale îi făcu lui Steven o mare plăcere — Şi eu am fost cucerit de peisaj — Nu mă aşteptam la o casă atât de mare, spuse Henry Harper cu o voce şovăitoare — E un cadru ideal pentru a creşte un copil, spuse soţia lui E de o mie de ori mai bine decât la periferia unui oraş suprapopulat — Am cumpărat casa asta chiar din acest motiv La început, mărimea ei m-a descurajat, dar preţul relativ modest m-a determinat s-o cumpăr — Ei bine, fiule, ce părere ai? — E destul de mare pentru un ponei? Tatăl lui izbucni în râs — Deocamdată nu, dar s-ar putea să fie data viitoare, de ziua ta După ce luară masa într-o atmosferă veselă, Martha îl duse la culcare pe băieţaş, iar cei doi bărbaţi spălară vasele Înainte să adoarmă, Ricky o chemă pe bunica lui — Grandmartha! Martha Harper zâmbi În ciuda insistenţelor lui Steven şi Pilar, Ricky nu renunţase la poreclele hazlii Ca să facă diferenţa între bunici le spunea Grampie şi Grandmary celor din partea mamei şi Gramps şi Grandmartha celor din partea tatălui — Mâine pleci? continuă copilul — Da, spre seară Gramps trebuie să reînceapă serviciul — Pot să vin şi eu cu voi? — Nu-ţi place aici? îl întrebă Martha, întristată de întrebarea lui În curând, vei avea o mulţime de prieteni El aruncă o privire plină de teamă spre figura aspră a tatălui său şi ochii i se umplură de lacrimi — Am găsit-o o dată Ar putea să mi se întâmple din nou, şopti el Martha îl strânse la piept Se întoarse şi văzu trăsăturile crispate ale fiului ei Steven rămase nemişcat, apoi plecă furios la parterul casei După ce îl linişti pe băieţel, Martha coborî şi ea Soţul ei îşi umplea pipa, cufundat în gânduri Aşezat în faţa şemineului rece, Steven bea dintr-un pahar mare de whisky După ce puse paharul pe măsuţă, îşi sprijini coatele pe genunchi şi-şi luă capul în mâini, tremurând uşor Martha întâlni privirea lui Henry şi se încruntă îngrijorată Nesimţindu-se în stare să o îmbărbăteze, el dădu din umeri cu tristeţe Era evident că purtarea fiului său îl tulbura şi pe el la fel de tare Ea se apropie de Steven şi îi puse mâna pe umăr — Semănau atât de mult una cu alta? îl întrebă ea cu blândeţe El îi răspunse cu o voce chinuită — Mamă, vreme de câteva clipe, chiar am crezut că o am în faţa mea pe Pilar Capitolul Afară era aproape ziuă Neputând să doarmă, Steven se răsuci în aşternuturi Era chinuit de o mulţime de amintiri care îi măreau confuzia şi disperarea Nu reuşea deloc să se relaxeze Durerea provocată de moartea soţiei sale nu-i trecuse şi purtarea fiului său îl îngrijora foarte tare Oare se va resemna vreodată Ricky şi va accepta ideea că îşi pierduse mama pentru totdeauna? Era revoltat de cruzimea sorţii care îl lovise Copilul lui era văduvit pe nedrept de iubirea maternă şi nici lui nu reuşea să-i treacă supărarea Cum să accepte tragedia unei dispariţii atât de bruşte? în plus, nu reuşea să scape de un nesuferit sentiment de vinovăţie, deoarece el o îndemnase pe Pilar să plece Cu ochii privind în gol, era total indiferent la ce se întâmpla în jurul lui şi nu simţea nici măcar briza care îi mângâia picioarele Absorbit de gânduri negre, retrăia evenimentele din ultimele zile Eşecurile repetate ale relaţiilor lui dificile cu Ricky îl umpleau de o frustrare insuportabilă Nu era însă vina copilului Din cauza neputinţei lui de a-i explica situaţia, se considera unicul responsabil pentru starea aceea nefericită de lucruri Oricum, şi el se simţea la capătul puterilor… Dacă Pilar n-ar fi murit în felul acela… Dacă accidentul nu s-ar fi produs atunci… Ricky era încă mic pe vremea aceea Se opusese cu înverşunare plecării lui Pilar, agăţându-se cu disperare de gâtul ei, plângând încontinuu Steven fusese nevoit să-l smulgă din braţele mamei lui, care lua o cursă de noapte ca să-i vadă pe părinţii ei Dat fiind că băieţelul nu se liniştea deloc, el plecase în grabă de la aeroport, fără măcar s-o îmbrăţişeze pe soţia lui Şi el suferise cumplit din cauza despărţirii În noaptea de dinaintea călătoriei făcuseră dragoste cu pasiune, bucurându-se enorm de perspectiva de a avea încă un bebeluş, deoarece amândoi îşi doreau mai mulţi copii A doua zi, Ricky fusese bosumflat şi capricios, încurcându-se printre picioarele mamei sale şi cerşindu-i în permanenţă atenţia Nici ameninţările, nici promisiunea unor cadouri la întoarcere nu reuşiseră să-l liniştească Tristeţea lui o făcu pe Pilar nervoasă şi îngrijorată Fusese chiar pe punctul de a-şi anula biletul de avion Dar Steven o sfătuise să nu se dea bătută Avea nevoie de multă linişte în perioada aceea de început a sarcinii În plus, era foarte legată de mama ei şi nu avea niciun motiv să-i impună sacrificarea acelor mici vacanţe În consecinţă, Steven îl certase foarte aspru pe Ricky, dar vorbele lui rămaseră fără niciun efect Copilul începuse să urle şi să plângă de i se rupea inima Avionul spre San Francisco decolase la ora opt în seara de doisprezece septembrie, pe un cer fără nori Enervat, Steven îl culcase pe Ricky imediat ce ajunsese acasă Epuizat de strigătele şi hohotele de plâns, copilaşul adormise în cele din urmă Se dusese apoi şi el devreme la culcare Îi era deja dor de Pilar Se chinuise ore în şir să adoarmă, dar fusese în zadar Spera să primească un telefon, dar stabiliseră să aştepte până a doua zi, ca să nu-l lipsească pe Ricky de bucuria de a vorbi cu mama lui Tocmai aţipise, când soneria de la intrare îl făcu să tresară brusc din somn, la ora două dimineaţă Era căutat de doi bărbaţi — Steven Harper? — Da, îngăimă Steven cu un aer năuc Când văzu figurile triste ale celor doi, se încordă brusc şi simţi un junghi dureros în inimă — Cine sunteţi? Ce s-a întâmplat? îi întrebă el începând să aibă o presimţire sumbră — Îmi pare rău, domnule Harper A avut loc un accident — Pilar! Este rănită? Impresionat de tulburarea tânărului, poliţistul îl anunţase cu cea mai mare blândeţe: — Avionul cu care călătorea soţia dumneavoastră s-a izbit de un alt avion în zbor Nu există supravieţuitori Nici acum, la un an şi jumătate de la accident, lui Steven nu-i venea să creadă că era adevărat Dar acesta era numai începutul necazurilor lui La trei ani, Ricky nu fusese în stare să înţeleagă ce se întâmplase Chiar şi în timpul slujbei de înmormântare, ceruse încontinuu să se deschidă „cutia” ca să „poată ieşi mama din ea” Doborât de propria lui durere, Steven nu se simţise în stare să-i explice cum stau lucrurile În cele din urmă, Martha îl luase pe copil deoparte ca să stea de vorbă cu el Deodată, Ricky se năpustise asupra tatălui său, lovindu-l cu pumnii lui mici şi cu privirea plină de ură Îl acuzase apoi într-o engleză amestecată cu spaniolă: — Tu ai silit-o pe mama să plece! — Nu, Ricky! Îngenunchease lângă fiul lui, care era leit Pilar, şi adăugase: — Şi eu eram trist din cauză că pleca — Mentiroso! exclamase el în culmea furiei O voi găsi eu! O voi forţa să se întoarcă la mine! Luni în şir după aceea, se uita cu atenţie la toate femeile brunete şi cu pielea măslinie Insistenţa lui îl rănea adânc pe tatăl lui care devenise din ce în ce mai distant, în timp ce fiul lui se închidea în el însuşi Între ei se căscase o adevărată prăpastie… Totuşi, încet-încet, Ricky renunţase la căutările lui înverşunate Relaţiile dintre ei, încă destul de dificile, începuseră să se îmbunătăţească uşor Tatăl şi fiul se apropiau pe zi ce trecea unul de altul… Deodată, remuşcările, singurătatea şi disperarea răvăşiră trăsăturile lui Steven — De ce seamănă atât de mult cu Pilar? Se ridică brusc din pat şi se îndreptă spre baie Jetul de apă fierbinte îl ajută să se relaxeze Îşi frecă pielea cu toată forţa ca şi cum ar fi căutat să se elibereze de amintirea acelei femei, de senzaţia stranie pe care i-o lăsase atingerea obrazului şi părului ei… Apariţia aceea îl tulburase enorm… îi mulţumea lui Dumnezeu că necunoscuta locuia la mii de kilometri distanţă de el… După ce îşi puse nişte blugi spălăciţi şi o cămaşă, coborî în bucătărie să pregătească micul dejun Din fericire, dispunea de toată aparatura modernă necesară, care îi va uşura foarte mult sarcina… După ce puse de cafea, deschise frigiderul şi scoase nişte ouă şi şuncă Trebuia să-şi facă de lucru ca să mai uite de trecut, dar acesta îl chinuia mai departe, fără încetare Se cutremură când îşi aminti scena în care Ricky îi implorase pe bunicii lui să-l ia cu ei în California Era convins că o întâlnise pe Pilar şi era hotărât să se ducă după ea — Te rog, tati! — Nu, Ricky, decretase Steven cu o voce hotărâtă — Ştiu cum s-o găsesc, insistase copilul — Am spus nu! Ricky aruncase furios furculiţa pe masă, în timp ce Martha se străduia să-l liniştească Steven nu luase în seamă gestul provocator al fiului său Din nefericire, nu era nici primul, nici ultimul După moartea lui Pilar, crizele de furie ale lui Ricky duraseră luni în şir — Mă va duce Gramps, spusese Ricky cu un aer agresiv — Nu — Ba da! Ba da! Enervat la culme de urletele lui stridente, Steven cedase nervos, nemaiputând suporta împotrivirea copilului — Ajunge! Urcă imediat în camera ta! Ricky se ridicase brusc, răsturnând scaunul pe care şezuse — Nu! exclamase el bătând din picior, în timp ce lacrimi de furie şi neputinţă i se prelingeau pe obraji Steven lovi tare cu pumnul în masă, provocând un zgomot asurzitor de veselă spartă — Să nu mai aud nicio vorbă, Ricky! Ieşi afară! — Dacă nu mă laşi să plec, am să fug de acasă! În cele din urmă, ajuns la capătul răbdării, Steven îl prinsese de umeri şi îl zguduise puternic, avertizându-l că va mânca bătaie dacă va mai pomeni vreodată despre femeia aceea Nu avea de gând să procedeze aşa, dar când văzu chipurile şocate ale părinţilor lui şi spaima din privirea lui Ricky, trăsese o înjurătură şi ieşise din casă trântind uşa după el Înscrierea lui Ricky la grădiniţă a decurs fără niciun fel de probleme, dar directorul, Ben Campbell, se arătă uşor mirat când descoperi numele întreg al copilului: Enrique Michael Harper y Herrera Foarte mândră de originea ei spaniolă, Pilar fusese încântată atunci când Steven îi sugerase să dea primului lor născut numele bunicului său, Ildemaro Enrique Herrera y Martinez Ricky învăţase engleza şi spaniola concomitent În cele din urmă, Enrique devenise Rique şi apoi Ricky Directorul le arătase grădiniţa lui Steven şi fiului său şi îi prezentase educatoarei şi colegilor de grupă ai copilului Deşi venise cu două săptămâni mai târziu, doamna Hansen îl asigură pe Ricky că îi va ajunge cu uşurinţă din urmă pe ceilalţi copii Steven se uită gânditor la el în timp ce se instala cuminte la măsuţa lui, apoi merse cu Ben Campbell în biroul acestuia — Mai sunt şi alte formalităţi de îndeplinit? — Aţi pomenit despre bilingvismul lui Ricky Doriţi să-l plasăm într-o grupă în care va putea să-şi menţină nivelul în limba spaniolă? — Mi-ar plăcea foarte mult, dar există o asemenea posibilitate pentru un copil atât de mic? — Fireşte Avem o comunitate hispanică foarte numeroasă şi o educatoare foarte competentă Atunci când a început să lucreze la noi, a propus un program special pentru a putea promova limba spaniolă Proiectul ei a declanşat un adevărat război De fiecare dată când îl supunea aprobării consiliului de administraţie, era respins, dar ea nu s-a descurajat deloc şi a pregătit un dosar complet, plin de cifre şi statistici, ca să răspundă obiecţiilor care-i fuseseră făcute Treaba asta a durat şase luni de zile, dar în cele din urmă programul a fost acceptat în unanimitate! — Perseverenţa este o calitate specifică femeilor, observă Steven zâmbind — Oricum, tânăra aceasta este uluitoare Extrem de hotărâtă în ceea ce face şi până acum, cel puţin, n-a pierdut încă nicio bătălie Iese victorioasă din toate confruntările Predă câteva cursuri la liceul şi colegiul din Groshen şi după-amiaza vine aici ca să se ocupe de trei grupe diferite Dacă sunteţi de acord, îl voi înscrie pe Ricky la ultimul curs al zilei — Ar fi foarte bine, dar fiica şefului meu a avut amabilitatea de a-l duce pe Ricky acasă după ore La ce oră se termină cursul? Ben Campbell căută o foaie de hârtie pe biroul lui şi o citi rapid — Ah! Lucraţi pentru Jonathan Edwards, nu-i aşa? înseamnă că nu va fi nicio problemă Mandy Edwards, profesoara noastră de spaniolă, este fiica lui Jon Totul s-a rezolvat, aşadar Sper să ne vedem la şedinţele cu părinţii, încheie el zâmbind — Îmi va face o mare plăcere să particip! îl asigură Steven Capitolul — Astăzi v-aţi comportat pur şi simplu jalnic, comentă Mandy pe un ton aspru Ridicând tonul pentru a acoperi vacarmul creat de copii, continuă în spaniolă: — Mergeţi şi jucaţi-vă în curte În linişte! Rămâneţi acolo până va suna clopoţelul, dar vă avertizez că dacă nu sunteţi cuminţi, veţi regreta amarnic Aţi înţeles? Băieţaşii şi fetiţele o ascultară cu docilitate Majoritatea lor o cunoşteau pe domnişoara Edwards de anul trecut şi se fereau să se revolte împotriva acceselor de severitate neobişnuite ale acesteia În realitate, nu era furioasă pe ei, dar nu tolera indisciplina Oftând resemnată, Mandy se întoarse spre doamna Hansen, foarte tulburată şi agitată şi i se adresă în engleză: — Le-am dat drumul mai devreme Mi-ai face un mare serviciu dacă i-ai supraveghea puţin de la fereastra clasei tale Probabil că nu vor face cine ştie ce prostii — Mandy! Nu înţeleg deloc purtarea acestui copil, spuse ea coborându-şi privirea asupra băieţaşului care se agăţa de fusta Amandei Edwards Azi-dimineaţă era cât se poate de normal — Stai liniştită, mă ocup eu de el Până la urmă, voi găsi eu o explicaţie… În realitate, Mandy avea deja un răspuns… — Vino, Ricky, îi spuse ea luându-l de mână Să mergem la infirmerie Niciunul din ei nu vorbi în timp ce parcurgeau coridoarele grădiniţei Cu mintea confuză, Mandy se străduia să-şi pună ordine în gânduri În noaptea trecută, se trezise brusc din somn la ora două, cu ritmul bătăilor inimii foarte accelerat şi tremurând din toate mădularele Coşmarul revenise Mereu acelaşi… Totuşi, ceva parcă se schimbase Singurătatea se răsfrângea acum asupra bărbatului şi copilului pe care îi întâlnise în California Nemaireuşind să doarmă, încercase în zadar să rezolve misterul Tocmai aţipise, când vocea mamei sale o trezise brusc din somn Începând din acel moment, toate îi merseseră pe dos Fiind prea târziu, n-avusese timp să mănânce Când ieşise din casă, îşi rupsese ciorapii şi fusese nevoită să urce din nou în camera ei să-şi pună altă pereche Apoi, necazurile se ţinuseră lanţ Era luni şi deci elevii nu-şi făcuseră lecţiile şi, colac peste pupăză, nu reuşise să mănânce nici de prânz Surprizele neplăcute veniseră una după alta, dar una din ele nu era total neaşteptată! Îl ridică pe băiat în braţe şi îl aşeză pe o masă, apoi îi întinse o cutie cu şerveţele El îşi şterse ochii şi îşi suflă nasul, dar refuză să se uite la ea Mandy îl privi, căzută pe gânduri — M-am întâlnit astăzi cu cineva care semăna foarte mult cu tatăl tău Băieţelul se opri din plâns şi se uită la ea cu un aer temător Mandy îl prinse de bărbie, îi examină cu atenţie expresia feţei şi se aşeză pe un scaun în faţa lui — Şi el a fost la fel de mirat ca şi mine, continuă ea În timp ce îl privea fix pe Ricky, retrăia scena întâlnirii neaşteptate cu tatăl lui La ora mesei de prânz, intrase într-o cafenea ca să mănânce un sandviş şi să bea un pahar de lapte Abia se aşezase pe scaun când peste masa ei apăruse o umbră Ghicise cine era înainte să mai apuce să ridice capul… Furia bărbatului o îngrozise pur şi simplu Când încercase să se ridice de pe scaun, el o prinsese violent de umeri şi o lipise de zid — Ce cauţi aici? urlase el Nedumerită, lui Mandy îi fusese imposibil să articuleze vreun cuvânt şi se mulţumise să îngaime câteva cuvinte de protest Apăsarea degetelor devenise dureroasă Neluând în seamă scâncetele ei, o scuturase cu forţa de umeri: — Să nu te mai apropii de fiul meu, auzi? Lasă-l în pace! încercând să-şi stăpânească spaima, îi studiase puţin chipul cu trăsături palide şi ochii strălucind de furie Spre uimirea ei totală, el trântise jos tava cu micul ei dejun, al cărui conţinut se răspândise cu zgomot pe podea Apoi ridicase mâna, vrând parcă s-o lovească Din fericire, se stăpânise la timp Îşi deschisese pumnul şi o atinsese uşor pe obraz Se întorsese apoi din uşa restaurantului şi îi spusese fără să-i pese de figurile şocate ale celorlalţi clienţi: — Pleacă de unde ai venit! Este ultimul meu avertisment! Tremurând din tot trupul după această scenă, Mandy nu mai fusese în stare să înghită nicio îmbucătură Aţintindu-şi cu asprime degetul arătător asupra lui Ricky, începu să-i pună întrebări: — Dat fiind că tu eşti cel care ai provocat tămbălăul ăsta, poţi să-mi explici şi mie ce e cu toată povestea asta? Ricky o privea cu ochii măriţi de mirare Deschise gura să vorbească, dar ea îl opri — Dar nu-mi mai înşira tot felul de baliverne în legătură cu mama ta Fără minciuni, de data asta! — Tu eşti mama mea, spuse el cu înverşunare — Nu — Semeni cu mama Tânăra râse forţat — Oh, querido, sunt convinsă de asta! Tu şi tatăl tău mi-aţi dovedit-o cu vârf şi îndesat Ricky izbucni din nou în lacrimi — Vreau să mă întorc acasă — Şi eu vreau, dar trebuie să aştept… Ah, nu! Având o presimţire sumbră, îl întrebă cu o voce uluită: — Nu cumva eşti Enrique Michael Harper y Herrera? N-am ce zice! Ziua asta a fost plină de lovituri de teatru! Hai să mergem, Ricky! Ieşiră în parcare ţinându-se de mână Mandy se opri în faţa unui Renault negru — Pot să stau în faţă? o întrebă Ricky vioi, bucuros că rămăsese cu ea — Da, dar trebuie să-ţi pui centura de siguranţă Copilul se execută şi apoi începu să se uite prin habitaclul maşinii — E o gaură în acoperiş! Mandy izbucni în râs — E făcută dinadins, ca să intre aerul şi soarele vara, îi explică ea Introduse apoi cheia în contact şi demară După câteva minute, ajunse la destinaţie, la părinţii ei Drumul i se păruse mai scurt decât de obicei, probabil datorită vorbăriei lui Ricky, care compara peisajul cu cel din California lui natală Amanda încetini, semnaliză stânga şi intră pe alee — Eu locuiesc foarte aproape de tine, o informă Ricky — Ştiu Tatăl tău lucrează pentru tatăl meu Probabil că iarna poţi să vezi casa noastră de la fereastra camerei tale Ricky întrebă, în timp ce se uita la faţada albă a clădirii: — E la fel de mare ca a noastră? — Aproape Noi avem patru camere la primul etaj şi o bucătărie, un living, o sufragerie şi un birou la parter — Pot s-o vizitez? — Bineînţeles, dar mai întâi vom lua o gustare, deoarece eu n-am mâncat nimic la prânz Mandy strigă tare, când ajunse în bucătărie: — Mamă! Am venit! — Ai sosit mai devreme! L-ai adus şi pe băieţaşul lui Steven? — Da Dă-mi voie să ţi-l prezint pe Enrique Michael Harper y Herrera — Doamne sfinte! exclamă Ruth clipind des din ochi Era privită de două perechi identice de ochi verzi şi obrajii lor aveau nişte gropiţe uimitor de asemănătoare — Numele lui de alint este Ricky, adăugă Mandy — Vrei să spui… începu să spună Ruth, uluită — E chiar el, într-adevăr — Dumnezeule mare! — Îi voi da lui Ricky un pahar cu lapte şi nişte biscuiţi, spuse Amanda schimbând subiectul Eu voi mânca un sandviş N-am pus nimic în gură de aseară Sunt moartă de foame Se întoarse apoi spre Ricky şi-i propuse: — După ce vei termina, poţi să explorezi casa Apoi, dacă o să ai chef, du-te în hambar să te joci cu puii de pisică — Cu unii adevăraţi? — Da, sunt vii şi vor fi pentru tine cei mai buni prieteni de joacă Dacă vrei, poţi să te duci chiar acum la ei Ricky plecă imediat, ţopăind într-un picior de bucurie — Asemănarea este uluitoare, Mandy, îi spuse mama ei — Nu-i aşa? Uite ce e mamă, am nevoie de ajutorul tău ca să îndeplinesc o sarcină extrem de delicată şi neplăcută Stând în picioare lângă fereastră, Ruth îşi dezlipi privirea de figura băiatului şi se uită la expresia furioasă a fiicei sale — Mandy, te rog să nu te laşi pradă temperamentului tău vulcanic, o avertiză ea — Stai liniştită, mamă! N-am de gând să-mi ies din fire L-am întâlnit din nou astăzi pe individul acela M-a terorizat îngrozitor şi m-a tratat cu o brutalitate revoltătoare Îşi suflecă mânecile şi îi arătă locul în care se imprimase urma degetelor lui — Eu şi domnul Steven Harper trebuie să avem o discuţie foarte serioasă, şi de data asta te asigur că nu voi mai fi luată prin surprindere Am s-o iau eu înainte! Sună-l pe tata, te rog, şi spune-i să se întoarcă acasă mai devreme sau foarte târziu Mă duc să fac un duş şi să mă schimb, ca să fiu gata de atac în confruntarea cu domnul Steven Harper! Deşi îşi propusese să fie calmă, sub jetul de apă fierbinte izbucni deodată în lacrimi Se clătină pe picioare şi fu nevoită să se aşeze în cadă ca să nu-şi piardă echilibrul Începu să geamă încet, dar îşi reveni curând şi se spălă pe cap Îi era îngrozitor de teamă Furia oarbă a acelui individ o înspăimânta la culme Fusese chiar pe punctul s-o lovească! Era înalt şi puternic În faţa lui, se simţea extrem de vulnerabilă Oare ce trebuia să facă? Amanda Edwards nu-şi putea stăpâni starea de nelinişte Steven Harper nu mai era o fantasmă dintr-un vis nebulos Exista în carne şi oase Avea un fiu, un serviciu şi se bucura de aprecierea tatălui său Ca şi ea, avea şi el emoţii şi sentimente… Cum trebuia să se comporte faţă de el? În timp ce-şi limpezea părul, în mintea ei începu să încolţească o idee Tatăl ei îl aprecia şi îl respecta pe noul lui angajat în aşa măsură, încât avea de gând să-i încredinţeze responsabilităţi din ce în ce mai mari în afaceri Nu ar fi luat această hotărâre dacă asistentul lui nu i-ar fi inspirat o mare încredere, amestecată cu admiraţie De când întemeiase firma, se ocupa de ea cu multă plăcere şi mândrie şi era convinsă că nu s-ar fi asociat cu Steven Harper fără să obţină un minim de informaţii despre trecutul acestuia Deşi era un om de o discreţie proverbială, Jonathan Edwards nu era omul care să se arunce cu ochii închişi într-o asemenea aventură Ceva mai liniştită, Mandy tocmai îşi usca părul, când auzi trântindu-se portiera maşinii Se apropie de fereastră şi îl zări pe tatăl ei — Foarte bine, îşi spuse ea în şoaptă Tata mă va ajuta Peste câteva minute, Jonathan bătu la uşa ei Ea îl întâmpină zâmbind, apoi, după ce el se aşeză pe marginea patului, ea se întoarse spre oglinda măsuţei ei de toaletă — Cum este individul, tată? Jonathan ştia exact la cine se referea — E calm, rezervat, poate puţin cam distant — Dacă este aşa, de ce l-ai angajat? — Datorită calităţilor lui profesionale Este extrem de inteligent E aproape un geniu E în stare să conceapă nişte programe foarte complexe cu un efort minim şi să rezolve probleme care în aparenţă nu pot fi rezolvate În plus, se dovedeşte a fi extraordinar de perspicace când e vorba să ia hotărâri de o mare importanţă Fostul lui director nu prea avea chef să-l lase să plece I-a oferit un post de adjunct şi i-a crescut foarte mult salariul ca să-l determine să renunţe la plecare În comparaţie cu ce-i oferea el, propunerea mea părea absolut ridicolă — Atunci, de ce a acceptat? Până acum credeam că este atras de o eventuală asociere cu mine La treizeci şi doi de ani ai lui, are deja o carieră uluitoare Având un tânăr atât de competent, Computerware va putea să concureze cu cele mai mari companii Mandy schiţă un zâmbet Desigur, tatăl ei nu spera să se măsoare cu nişte uriaşi ca IBM, dar avea intenţia să se bucure într-o bună zi de o notorietate indiscutabilă în domeniul informaticii — Şi acum? îl întrebă ea — Sunt convins că tu ştii mai bine răspunsul la întrebarea asta, nu-i aşa, Mandy? — Poate, recunoscu ea şovăind Spuneai că locuia la San Francisco? — Da Cum eu aveam de gând să stau mai mult în sudul Californiei, i-am cerut să vină şi el acolo ca să ne putem întâlni Făcusem deja corespondenţă în câteva rânduri în legătură cu postul respectiv şi ţineam să mă întâlnesc personal cu el, ca să-mi pot forma o părere Ne-am întâlnit marţi sau miercuri — Probabil că a profitat de călătorie ca să-şi ia câteva zile de vacanţă Văzând privirea gânditoare a tatălui ei, ea adăugă: — Cred că a acceptat postul din cauza mea — Da, şi probabil va pleca din acelaşi motiv — Nu-ţi faci griji, tati Nu-l vei pierde Mi-a ordonat să dispar! — Ce s-a întâmplat? După ce îi povesti scena în amănunt, tânăra îl întrebă cu o voce gravă: — Cum era soţia lui? — Habar n-am Nu am văzut niciodată vreo fotografie de a ei, iar el nici măcar nu i-a pomenit numele în faţa mea, dar sunt convins că a iubit-o foarte mult — Da, probabil că se iubeau la nebunie, şopti Mandy Dacă i-ai fi văzut faţa… Păstrară tăcerea câteva clipe Jonathan se uită la fiica lui cu un aer uluit, deoarece ştia ce suflet generos are Încă de când era mică răspândea în jurul ei numai optimism şi bună dispoziţie Ar fi putut să pună pariu că vor beneficia şi Steven şi fiul lui de aceste calităţi Dar oare nu se împovăra cu o greutate mai mare decât putea să ducă? Era vorba despre nişte probleme foarte grave, ale căror urmări riscau să se răsfrângă asupra tuturor şi mai ales asupra ei, lăsând nişte urme de neşters — Ştii cumva când a murit? — Nu cu exactitate Ştiu doar că s-a prăpădit într-un accident de avion, în urmă cu circa doi ani O mângâie cu tandreţe pe obraz şi adăugă: — Mandy, nu încerca să te lupţi cu un lucru care te depăşeşte — Totuşi, nu pot să rămân indiferentă — Bineînţeles… dar fii atentă! Nu te grăbi! — Crezi că fac o prostie? — Nu, Amanda, dar dacă te vei ocupa de ei, poate că te vei implica fără voia ta într-o poveste cu urmări imprevizibile Copilul este deja gata să te accepte şi Steven sunt sigur că va fi foarte supărat din cauza asta Tatăl ei se întâlnea zilnic cu Steven Harper la firmă, dar cu toate astea, ea avea impresia că ştie mai multe despre acest individ Amintindu-şi de expresia din privirea lui şi felul cum se purtase cu ea în cursul scurtei lor întâlniri din California, spuse: — Nu, tată Îmi poartă pică pentru că îi amintesc de soţia lui, nu din cauza atitudinii fiului său Acum, băieţaşul nu-i mai crea probleme, deoarece bănuia că el îşi dăduse perfect seama cum stăteau lucrurile Capitulase fără să insiste prea mult şi încetase s-o mai ia drept mama lui Fusese suficient să se arate categorică pentru a-l convinge, dar relaţiile ei cu Steven vor fi mult mai dificile… Sau poate se înşela? Jonathan Edwards se uită cum parcă Steven pe aleea din faţa casei Telefonul lui Ruth îl avertizase asupra intenţiilor fiicei sale şi se întorsese imediat acasă, în speranţa că va putea evita un război deschis O luă pe Mandy de mâini şi o îndemnă din nou la precauţie — Nu fi prea dură cu el, Mandy Suferă îngrozitor de tare — Stai liniştit, tată Am avut vreme să mă calmez, îi răspunse ea cu un zâmbet blând şi înţelegător pe buze Jonathan se uită la mersul graţios al fiicei lui, în timp ce ea se îndrepta spre silueta înaltă a lui Steven Harper Fiind foarte sensibilă, Mandy va şti cu siguranţă cum să procedeze ca să nu redeschidă rănile acelui nefericit Stând cu spatele la casă, Steven n-o auzi venind Se uita la fiul lui în timp ce acesta se juca împreună cu pisoii în faţa hambarului Mandy se opri la câţiva centimetri de el „Doamne Dumnezeule, ajută-mă să găsesc cuvintele potrivite!” se rugă ea în gând Ar fi fost bine dacă i-ar fi putut fi de ajutor în încercarea dureroasă prin care trecea… Steven suferea îngrozitor de tare Ricky fusese insuportabil pe toată durata weekendului Nici măcar părinţii lui nu-l mai înţelegeau şi se simţea atât de singur, atât de diferit faţă de omul de pe vremea când trăia Pilar! El însuşi fusese uluit de accesul de furie şi brutalitate pe care îl avusese în momentul în care o întâlnise pe femeia aceea în cafenea Panica pe care o citise apoi în ochii acesteia îl făcuse, din fericire, să redevină raţional Totuşi, neputându-se stăpâni, îi învineţise braţul Ea întruchipa toată furia şi durerea ultimilor doi ani Simţise nevoia să se răzbune pentru rana pe care i-o provocase apariţia ei Deocamdată, acea descărcare îl mai liniştise puţin, dar tânăra nu înţelesese nimic Deoarece ea nu era Pilar… Se întorsese la birou, dar nu-şi amintea ce făcuse în acea după-amiază Purtarea lui îi mirase în mod vizibil pe Jonathan şi pe secretara lui, dar Steven, rătăcit în lumea lui interioară, n-ar fi fost în stare să le ofere nicio justificare Stătuse la birou până pe la ora cinci seara, străduindu-se să-şi pună ordine în gânduri, dar totul a fost în zadar Avea nevoie de soţia lui, acum mai mult ca niciodată Când sosise la familia Edwards, era nerăbdător să-l ia pe fiul lui şi să meargă acasă cât mai repede, ca să se poată cufunda din nou în amintiri Când dădu cu ochii de fiul său, realiză prăpastia uriaşă care se căscase între ei Semăna atât de mult cu Pilar… — Doamne sfinte! Câtă nevoie am acum de prezenţa ei lângă mine, de înţelegerea ei… — Steven, trebuie să stăm de vorbă, auzi el o voce în spatele lui Rămase încremenit Vreme de câteva clipe stătu aşa, înainte să se răsucească spre ea, palid şi cu maxilarul contractându-i-se nervos Mandy îşi duse degetul la gură — Nu, îi spuse ea cu fermitate Nu mai vreau să aud vorbe urâte Vino cu mine, Steven Trebuie neapărat să vorbim Dat fiind că el nu se clintea din loc, ea îl trase de braţ — Hai, Steven, vino cu mine Vocea era a lui Pilar Mintea înceţoşată a lui Steven amestecase imaginile celor două femei, care erau acum de nedespărţit una de alta În clipa aceea, nu mai avea îndoieli în legătură cu identitatea miraculoasei apariţii din faţa lui Era Pilar în carne şi oase Fără să o scape nicio clipă din ochi, se luă după ea într-un fel de transă până la intrarea în casă „Totul va fi bine, îşi spuse ea N-a mai strigat la mine şi n-a mai şters-o englezeşte Înseamnă că de data asta vom sta de vorbă” În timp ce el o strângea tare de mână, ea deschise uşa casei şi se îndreptă spre bibliotecă — Stai jos, Steven Te rog El o fixa în continuare, fără să clipească măcar, ca şi cum privirea îi era atrasă de un magnetism irezistibil El luă loc pe canapea şi ea se aşeză lângă el — Mă numesc Mandy Amanda Jean Edwards Locuiesc dintotdeauna aici, împreună cu familia mea Steven îşi sprijini coatele pe genunchi şi îşi luă capul în mâini într-o postură plină de tristeţe şi disperare Ea îl lăsă să stea în poziţia aceea timp de câteva minute Apoi se ridică în picioare şi îşi puse mâna pe părul lui castaniu-roşcat „E la fel de speriat ca şi Ricky”, îşi spuse ea, trecându-şi mâna printre şuviţele lui mătăsoase „Simte aceeaşi tristeţe şi singurătate…” — Poţi să plângi, şopti ea, dezmierdându-l ca pe un copil Steven întinse braţele spre ea, o prinse de mijloc şi o îmbrăţişă Îşi înăbuşi un strigăt răguşit, dar nu mai scoase niciun alt sunet, în timp ce ea continua să-l mângâie cu tandreţe, cu gesturi materne — Te simţi mai bine acum? se interesă ea după câteva minute El îngăimă un răspuns neclar, cu sens afirmativ Îl sili să-şi dea capul pe spate şi îi dădu la o parte părul de pe frunte Steven o aşeză pe genunchii lui Era Pilar Totul dovedea acest lucru Îi recunoştea trăsăturile feţei, vocea, comportamentul Pilar îl înţelegea şi îi împărtăşea tristeţea Putea, în sfârşit, să se descarce de povara vinovăţiei cumplite care îl distrusese de la moartea ei Îi va cere iertare şi ea se va asocia durerii lui Mandy nu încercă să se elibereze din strânsoarea lui Aşteptă răbdătoare, în timp ce el continua s-o examineze cu atenţie Apoi, el întinse o mână, îi atinse obrazul, o prinse de ceafă şi o trase spre el fără s-o scape din ochi Ar fi putut să-l respingă în orice clipă, dar nu făcu niciun gest Avea prea mare nevoie să fie consolat Îl îmbrăţişă pe după umeri, bucuroasă să-l poată alina cât de puţin O sărută cu tandreţe, dar fără pasiune, cu o tristeţe care îndureră inima tinerei, aflată în pragul unei crize de plâns Apoi, prinzând-o cu degetele de părul negru şi lung, îi lipi capul de pieptul lui — Îmi pare rău, gemu el cu o voce tremurândă — Ssttt! şopti ea Nu-i nimic Înţeleg Simţeai nevoia să-ţi iei rămas-bun de la ea Mandy mai rămase câteva minute ghemuită la pieptul lui, apoi îl sfătui cu multă blândeţe: — Acum, întinde-te în pat, Steven Încearcă să dormi puţin Voi avea eu grijă de Ricky Încă ameţit de şocul suferit datorită întâlnirii dintre trecut şi prezent, el o ascultă fără să se opună şi aţipi în timp ce ea îl acoperea cu o pătură Mandy se uită o vreme la el, apoi părăsi încăperea oftând Se îndreptă spre hambar Imediat ce o zări, tatăl ei îi ieşi în întâmpinare — Totul e în regulă? — Aşa şi aşa Steven se odihneşte — Şi tu, cum te simţi? Mandy îşi puse capul pe pieptul lui Jonathan — Nu mi-aş fi putut imagina niciodată că un om poate suferi atât de mult, spuse ea, ocolind astfel răspunsul la întrebare Dacă mama a suferit la fel de mult când a murit Patrick, n-o condamn deloc pentru faptul că n-a luptat să rămână în viaţă când m-am născut eu — Despre ce aţi vorbit? se interesă domnul Edwards cu o voce îngrijorată — Am schimbat doar câteva cuvinte Vom avea timp mai târziu să stăm de vorbă Deocamdată n-a avut chef de aşa ceva Simţea doar nevoia să-şi ia rămas-bun de la femeia pe care o iubea Jonathan o strânse la piept pe fiica lui cu afecţiune — Forţa caracterului tău mă impresionează, prinţesă Sunt foarte mândru de tine Foarte emoţionată de compliment, Mandy îl sărută uşor pe obraz Capitolul Lui Mandy îi plăcea să stea în biroul confortabil şi liniştit pe care i-l cedase tatăl ei atunci când ea începuse să predea şi îşi luase obiceiul să corecteze lucrările elevilor ei în locul acela plăcut, cu pereţii tapetaţi cu cărţi îmbrăcate în piele Tânăra considera extrem de importantă învăţarea unei limbi străine în primii ani de studiu De altfel avusese de multe ori ocazia să-şi expună teoriile în faţa colegilor ei Fusese foarte măgulită atunci când un prieten, redactor la „Ziarul educaţiei”, îi comandase un articol despre învăţarea limbii spaniole în clasele mici Încerca acum să-l scrie, dar nu-şi găsea cuvintele Lăsând deoparte ciorna plină de ştersături, Mandy începu să se uite pe fereastră Nu va reuşi să facă nimic până nu îşi va pune ordine în confuzia cumplită din mintea ei Reuşise să comunice cu Steven într-o anumită măsură Acum trebuia să se gândească la ceea ce va urma, deoarece se simţea implicată în toată povestea aceea Tatăl ei voia să-l păstreze pe Steven la Computerware Fără îndoială situaţia va fi destul de jenantă, dar nu imposibil de suportat Oricum, Mandy nu avea nicio putere Nu putea să-l influenţeze în vreun fel pe bărbatul acela hotărât, care era evident că nu obişnuia să se răzgândească o dată ce luase o hotărâre În orice caz, Steven Harper nu mai dădea bir cu fugiţii atunci când se afla în prezenţa ei Cu Ricky, lucrurile stăteau altfel El dorea numai să aibă din nou o viaţă normală Voia o mamă, şi cum Mandy semăna cu cea pe care o pierduse, prezenţa ei îi era de-ajuns Se jucase toată seara liniştit şi nu venise în casă decât o dată sau de două ori, ca şi cum ar fi vrut să se asigure că ea se afla încă acolo Îi spusese „mamă” de câteva ori, dar renunţase după ce ea protestase cu destulă asprime Se mulţumea să se bucure de prezenţa ei, fără să-şi mai pună şi alte întrebări Pe viitor, relaţiile lor vor fi destul de dificile, deoarece era evident că, fie şi în cazul în care s-ar abţine de atunci încolo să vorbească despre acest subiect, el o va considera mereu mama lui Va trebui să găsească mijlocul prin care să-i îndepărteze acele iluzii, pentru a-l forţa să accepte adevărul Cât despre Mandy, ea nu ştia cum va trăi în zilele şi săptămânile care vor urma Până nu demult, crezuse că scăpase definitiv de coşmaruri, dar din păcate, după călătoria în California, acestea o bântuiau din nou, cu o frecvenţă alarmantă Visele ei erau ciudat de asemănătoare între ele şi totuşi foarte diferite De fiecare dată, nişte umbre înceţoşate o împiedicau să distingă cu claritate faptele şi personajele, dar Steven, Ricky şi o femeie îi apăreau mereu… Uneori, avea impresia că se recunoştea pe ea însăşi în acea femeie… De ce oare mintea ei încerca să facă o legătură între coşmarurile ei tulburătoare şi locul naşterii sale? Ceva misterios o atrăgea acolo, într-un timp şi spaţiu diferite în care apărea altă femeie… De ce avusese impresia de déjà vu atunci când îi întâlnise pe Ricky şi pe Steven pentru prima oară? Cum de sesizase cu certitudine prezenţa acelui bărbat şi a fiului său în visele acelea nebuloase, pe care nu şi le amintea decât cu greutate? Mandy se înfioră… Ce însemnau oare lacrimile acelea stârnite de sentimentul de singurătate? Erau purtătoarele unui mesaj? Mai devreme sau mai târziu, spera să dezlege misterul acelor vise obsedante, care o chinuiau până la epuizare Bărbatul dormea în continuare pe canapea Părea foarte liniştit, ca şi cum nu mai avea nicio grijă pe lume… Dar ea era convinsă că nu acesta era adevărul, dacă era să se ia după vorbele lui Jonathan din timpul cinei Avea nişte răspunsuri uriaşe şi el nu părea omul care să fugă de greutăţi Printr-un capriciu al destinului, Mandy dăduse buzna în viaţa lui Steven Harper şi a fiului său La început, el o respinsese, de teamă să nu sufere Într-un anumit sens, reacţionase într-un mod sănătos În cele din urmă, ea reuşise să-l ajute şi să-i aducă un pic de alinare Poate că aceasta era explicaţia viselor ei Ele o sileau să sară în ajutorul unui necunoscut Chiar dacă visele ei chinuitoare o tulburau, trebuia să se ocupe de Steven şi Ricky… cu condiţia ca ei să-i dea voie s-o facă Dar ce era atât de puternică? Tatăl ei avea dreptate Nu mai era vorba despre nişte probleme lipsite de importanţă ale adolescenţilor Acum trăia în lumea adulţilor O greşeală de judecată ar putea duce la urmări grave Un eşec ar putea compromite fericirea… mai multor persoane — Mandy… Vocea tulburată a lui Ricky şi atingerea mâinii lui o treziră la realitate Se aplecă să-l ia în braţe Când el se ghemui la pieptul ei, îl sărută cu tandreţe pe obraz — Hai să ne uităm la televizor cu părinţii mei, Ricky Tatăl tău are nevoie de odihnă Probabil că în ultimul timp n-a dormit prea bine — Doamna mi-a spus să mă duc să mă culc, spuse el când ajunseră în holul casei — Doamna este mama mea, îi replică Mandy râzând Numele ei este Ruth şi probabil că are dreptate Ar fi trebuit să fii de mult în pat, nu-i aşa? — Da, dar nu pot să dorm dacă nu mi se spune o poveste — Mi se pare normal, îi răspunse ea veselă, începând să urce scările împreună cu el În cameră se mişca cineva Rămânând nemişcat, Steven Harper încercă să distingă despre cine era vorba Se auzi un foşnet uşor şi o siluetă feminină se îndreptă spre birou — Mandy? o strigă Steven încet — Ah, te-ai trezit? — Am dormit mult? — Destul ca să ratezi cina şi telejurnalul de la ora unsprezece, îl ironiză ea Steven îi zâmbi relaxat şi se întinse cu voluptate Avea impresia că scăpase de o piatră mare de pe suflet — Mi-ai făcut cumva farmece? Până acum, m-am purtat foarte urât cu tine Nu ţi-am mulţumit încă pentru că i-ai salvat viaţa lui Ricky Mandy se aşeză şi ea pe canapea şi îi puse o mână liniştitoare pe braţ — Asta nu are nicio importanţă Voiai s-o faci până când ai fost uluit de asemănarea mea cu soţia ta — Iar începi? — Cum adică? — Să mă vrăjeşti Nimeni nu mi-a mai vorbit pe un ton atât de liniştitor Simt că nu mai am nici dramul de energie necesar pentru a ridica mâna Ea izbucni în râs — Oricum, prefer să încep eu discuţia, ca să putem avea o atmosferă plăcută între noi Altfel, te vei ascunde în spatele unei măşti de furie şi brutalitate Figura lui Steven se întunecă brusc — Îmi pare rău… — Ssttt! Scuză-mă, n-ar fi trebuit să pomenesc de acest incident Toate astea aparţin trecutului Vom reîncepe relaţiile dintre noi pe baze noi, nu-i aşa? Dat fiind că el dădea din cap afirmativ, ea schimbă brusc subiectul — Ţi-e foame? îţi voi da ceva să mănânci Ia loc, îi spuse ea după ce ajunseră în bucătărie Îţi voi pregăti o omletă specială, a la familia Edwards — Cât este ceasul? se interesă el — E ora douăsprezece şi ceva — Nu ştiam că am dormit atât de mult Unde este… — Ricky e bine L-am culcat într-o cameră de la etajul întâi Poate să petreacă noaptea aici — Te rog să mă scuzi pentru deranj Ţi-a făcut probleme? Mandy roşi uşor Nu voia să-l mai supere pe Steven spunându-i cât de insistent reîncepuse Ricky să-i spună mamă — Nu, a fost foarte cuminte Steven se uită în tăcere cum ea îi pregătea masa Simplul fapt că privea o femeie făcând treabă în gospodărie îl învigora într-un mod foarte ciudat Aşa ceva nu i se mai întâmplase de multă vreme… Văzându-i privirea somnoroasă, Amanda îl întrebă: — Nu eşti obişnuit să stai de veghe? În loc să-i răspundă, el îi adresă o altă întrebare: — De ce eşti încă trează la o oră atât de târzie? îţi va fi greu să te scoli de dimineaţă ca să mergi la şcoală, fetiţo! — Mâine îmi va ţine locul asistentul meu stagiar, Raymond Grayson — Poziţia ta ierarhică îţi oferă nişte privilegii! — Îţi vei lua şi tu o zi de concediu, îl asigură Amanda — Da? Când s-a luat hotărârea asta, mă rog? — În seara asta În timp ce ea supraveghea omleta, Steven se apropie de ea şi o prinse cu un braţ de mijloc — De ce? Ea tresări uşor când îi simţi atingerea răsuflării calde pe obraz — Pentru că trebuie să stăm de vorbă şi nu ştiu cât va dura treaba asta Acum poţi să iei loc la masă Omleta este gata — Vom discuta despre Ricky? — Despre şcoală — Ben Campbell spune că îţi atingi întotdeauna scopurile pe care ţi le propui Punctul tău de vedere are mereu câştig de cauză — Chiar aşa ţi-a spus? — Da E adevărat? — În orice caz, trebuie să recunoşti că totul este mult mai uşor aşa — Pentru cine? — Pentru tine, bineînţeles El începu să râdă — Şi acum, mănâncă Steven o ascultă Era foarte târziu O rază de soare care se strecurase printre jaluzele făcea să strălucească părul arămiu al bărbatului adormit Steven stătea întins pe burtă, cu braţele depărtate de trup şi respira regulat În timp ce dormea, figura lui relaxată avea un aer foarte copilăresc Nu părea să aibă treizeci şi doi de ani Amanda se aşeză pe marginea patului, cu un picior îndoit sub ea şi atinse uşor umărul lui Steven Îi rosti numele, dar el nu-i răspunse, aşa că trebui să-l scuture puţin ca să-l trezească Atunci când deschise ochii, ea îi zâmbi — Dormi în aceeaşi poziţie ca şi fiul tău, spuse ea — Serios? — Da Steven se rostogoli într-o parte şi întinse braţele spre ea ca s-o tragă spre el Picioarele lui Mandy se încurcară în cearşafuri în timp ce se zbătea să scape din îmbrăţişarea lui În cele din urmă renunţă, deoarece din cauza mişcărilor ei dezordonate, bluza i se ridicase într-un mod cam indecent El întinse mâna ca să-i dea la o parte şuviţele de păr din ochi şi îi mângâie obrazul roşu de emoţie Apoi privirea îi alunecă spre sânii care-i săltau în ritmul unei respiraţii rapide şi se opri la baza gâtului, unde observă că sângele îi bătea năvalnic în vene Începu apoi să-i studieze îndeaproape buzele cărnoase şi roşii Nu mai putu să reziste ispitei şi se aplecă să afle ce gust aveau Dar Mandy îl respinse, proptindu-şi mâinile în pieptul lui — Eu sunt Mandy, îl avertiză ea — Ştiu Nu era nevoie să-i aducă aminte cine este Nu o lua drept Pilar Când văzu expresia întrebătoare din ochii ei, el adăugă: — Linişteşte-te! Fac diferenţa între ea şi tine, dar eşti atât de frumoasă, atât de plină de viaţă! Nu m-am mai simţit atât de fericit de multă vreme Simţeam numai nevoia de a împărtăşi această bucurie cu altcineva — Oh, atunci este perfect! Mandy îl prinse cu ambele mâini de ceafă şi îl trase spre ea Înţelegea foarte bine dorinţa lui Steven În plus, era un bărbat extrem de seducător El o sărută la început mai delicat, cu o tandreţe aproape ironică — Îţi place? îi şopti el la ureche — Foarte mult, îi răspunse ea cu o voce răguşită de emoţie şi uşor ameţită de plăcerea neaşteptată pe care o simţea Atunci când întredeschise buzele, o umbră întunecă privirea lui Steven Se aplecă apoi din nou ca s-o sărute, mai apăsat de data asta Mandy îl ţinea strâns de ceafă, mărind în felul acesta efectul produs de apăsarea gurilor lor Mâna lui alunecă spre decolteul ei şi începu să-i deschidă nasturii bluzei Reacţiile tinerei îl uimeau Era evident că îl plăcea Pe el, Steven Michael Harper Pasiunea pe care o simţea faţă de el trebuia să-i fie răsplătită cu aceeaşi monedă Ea nu era orice femeie, ci Amanda Jean Edwards… Oricum, nu făcea niciun efort ca s-o perceapă în felul acesta O dorea Pe ea, pe Mandy, din toată fiinţa lui şi nu va vedea în ea umbra lui Pilar El îi desfăcu şi mai mult bluza la piept Cuprinsă de un fior de nestăpânit, Mandy îşi înăbuşi un geamăt, oferindu-se fără nicio ezitare mângâierilor lui Deodată, Mandy se încordă, devenind brusc mai lucidă Oare unde îi fusese capul? N-avusese de gând să meargă atât de departe Va înţelege şi va consimţi Steven să-i dea drumul? Dumnezeule! Ştia măcar pe cine săruta? Ezitarea lui Mandy şi lacrimile care străluceau în ochii ei măriţi de groază îi fuseseră de-ajuns lui Steven ca să-şi domolească dorinţa Era evident că îi era teamă să nu fie luată din nou drept Pilar În plus, îi înţelesese perfect purtarea pasionată care fusese o reacţie pur fizică, pe când, din punct de vedere psihic, nu era încă pregătită să i se dăruiască Se uită îndelung la emoţiile care se succedau pe trăsăturile feţei ei Îmbujorată toată, stătea în continuare cu pleoapele lăsate Acest acces de timiditate şi ipocrizie îl miră pe Steven şi îl puse în gardă Din punct de vedere emoţional, sau mai degrabă senzual, Mandy nu era atât de matură şi de emancipată pe cât lăsa să se vadă Se depărtă încet de ea, ca tânăra să poată să-şi revină — Ţi-e foame? îl întrebă ea cu vocea tremurândă, deşi făcea eforturi să se stăpânească — Am o foame de lup! Deodată, înţelegând sensul cuvintelor lui echivoce, ea se îmbujoră din nou la faţă şi abordă un aer jenat: — Nu am… Adică… — În general, la micul dejun mănânc două ochiuri, spuse el cu calm Era atât de matură, dar în acelaşi timp necoaptă şi inocentă! îşi spuse el dându-i drumul din braţe cu părere de rău O ajută să-şi încheie nasturii bluzei, apoi îşi înfăşură o şuviţă din părul ei pe deget şi trase de ea, ca să-i aducă faţa pe pieptul lui, cu un oftat melancolic Mandy îl respinse râzând şi sări în picioare — N-ai pic de ruşine! Să faci toate astea pentru un ou! Steven se ridică şi el şi o luă prin surprindere O prinse ca un cleşte cu braţul de talie şi ea se trezi lipită de trupul lui viril care tremura de dorinţă pentru ea — Mandy, şopti el pe un ton grav Steven oftă adânc Nu voise să o sperie Se purtase atât de frumos cu el… O întoarse şi o împinse pe uşa deschisă a camerei — Mai mănânc şi şuncă la micul dejun! spuse el În timp ce şunca sfârâia în tigaie, Mandy se străduia să-şi vină în fire Îi veniră în minte scenele de groază din cafenea şi din momentul în care Ricky sărise să se agaţe de gâtul ei imediat ce o văzuse După ce depăşise şocul acelor lovituri de teatru succesive, Mandy se hotărâse să folosească şi ea arma surprizei Trebuia neapărat să se afle pe poziţii de forţă atunci când se va întâlni din nou cu Steven Harper În caz contrar, va rămâne din nou lipsită de apărare în faţa lui, în timp ce el se va refugia în spatele măştii sale dure şi impenetrabile Într-adevăr, atunci când îl luase pe Steven pe nepregătite, îl silise să iasă din defensivă şi se arătase mai cooperant Probabil că acesta se aşteptase la un răspuns furios din partea ei, dar ea refuzase să se lase mânată de furie Dezorientat pe moment de sângele rece al lui Mandy, fusese nevoit să analizeze situaţia cu calm Tactica tinerei se dovedise a fi mai eficientă Mai târziu, când o luase pe genunchii lui, ea văzuse în gestul lui nevoia de a fi consolat de cineva şi trăgea nădejde că prin prezenţa ei va reuşi să-l facă pe Steven să alunge din minte fantoma soţiei sale Sparse două ouă în tigaie, după care aşeză tacâmurile pe masă Rememoră apoi ultimul episod al relaţiilor dintre ei Nu se aşteptase să trăiască o scenă atât de intensă La început crezuse că, în mod inconştient, Steven o confunda din nou cu soţia lui, dar calmul vorbelor lui o făcu să creadă că n-avea dreptate O uluiseră şi propriile ei reacţii Săruturile lui Steven o tulburaseră îngrozitor, dar el îi respectase timiditatea şi reţinerile Mandy se întoarse să-l strige şi tresări în momentul în care îl văzu stând în pragul uşii bucătăriei şi uitându-se la ea căzut pe gânduri Deşi avea hainele răvăşite şi şifonate, trupul lui emana o virilitate tulburătoare, un magnetism puternic care treziră în ea imediat senzualitatea feminităţii Stânjenită de privirea lui insistentă, Mandy lăsă ochii în jos — Mandy… Steven se apropie încet de ea şi îi întinse mâna Ea îşi aşeză mâna în palma lui deschisă cu o uşoară ezitare, iar el îi sărută degetele, unul câte unul, după care le lipi de obrazul lui În clipa aceea, ea ridică privirea speriată spre el — Nu-ţi cer să mă ierţi Nu-ţi regret nimic Te-ai simţit bine, păreai fericită, dar nu voiam în niciun caz să-ţi fac vreun rău Aveam nevoie de căldura ta reconfortantă… Deodată, se opri Părea să nu fi reuşit să facă să-i dispară jena Păcat… Oare de ce o supărase acel sărut lipsit de importanţă? Avea şi aşa destule probleme cu cei doi Harper ca să-şi mai creeze şi altele suplimentare… — Mandy, ai vrea să vii la mine acasă după micul dejun? Aş vrea să mă schimb de haine După aceea, dacă eşti interesată, îţi voi vorbi despre Pilar Mandy se uită îngrijorată la el În mod instinctiv, avea şi nu avea încredere în el Steven nu încercă s-o influenţeze şi o lăsă să ia singură hotărârea care i se părea cea mai bună — Aşa se numea? Pilar? E un nume foarte frumos El o conduse până la un scaun Înţelesese sensul răspunsului ei Va veni Mandy oftă adânc — Eram… Stânjenită de curiozitatea ei indiscretă, făcu o pauză, dar continuă aproape imediat: — Sunt… — Îţi voi arăta o fotografie, dar pot să-ţi spun, Mandy, că nici mamele voastre n-ar fi putut să vă deosebească Sunteţi absolut identice… Capitolul Întrevederea lor a fost urmată de nişte zile pline de farmec Apariţia Amandei Edwards în viaţa celor doi Harper a produs un efect uimitor asupra tatălui şi fiului, care începură să petreacă din ce în ce mai mult timp cu vecinii lor Fireşte, Ricky venea la ei dintr-un singur motiv: Mandy Pe Steven însă îl atrăgeau mai multe lucruri Îi făcea o mare plăcere să stea la taclale cu Jonathan şi cu Ruth, care erau nişte oameni foarte sinceri şi cultivaţi Conversaţia cu ei era interesantă şi îl stimula enorm, făcându-l în felul acesta să se simtă foarte bine în compania lor Totuşi, Steven recunoştea că era atras şi de prezenţa lui Mandy Asemănarea cu Pilar nu mai juca niciun rol, deoarece nu mai era bântuit de fantoma fostei sale soţii Simţea că în sfârşit reîncepe să trăiască şi tânăra îi acorda un ajutor preţios în această privinţă Firea ei veselă îl atrăgea ca un magnet pe Steven, poate şi din cauză că uitase de multă vreme cum e să fii fericit Datorită ei îşi dădea seama că viaţa lui încă nu era distrusă în mod iremediabil Era convins că într-o zi sufletul lui va fi din nou apt să iubească Pe măsură ce treceau zilele, observa trăsături proprii personalităţii ei Evident că asemănarea uluitoare cu Pilar exista în continuare, dar începea să descopere diferenţele de caracter şi comportament dintre ele De la scena din bucătărie, nu mai încercase s-o sărute şi nici măcar s-o îmbrăţişeze Îi venise s-o facă de mai multe ori, dar se abţinuse Mandy se temea prea mult de asemănarea ei cu Pilar Prudenţa lui Steven fu răsplătită Mandy nu mai fugea de el În prezenţa lui, se purta foarte firesc şi spontan Apoi, într-o zi, surprinse o discuţie între Mandy şi Ricky, în momentul în care băieţaşul o lua din nou drept Pilar, cu o încăpăţânare de nezdruncinat Sufletul i se întristă îngrozitor când o văzu că se străduieşte să-şi apere identitatea ameninţată — Pot să vin cu tine, mamă? — Poftim? îi răspunse Mandy pe un ton uşor ameninţător — Mamă, repetă hotărât Ricky cu un aer provocator Mandy îşi puse mâinile în şolduri, uitându-se calmă la el — Ştii foarte bine că eu nu sunt mama ta, îi spuse ea liniştită, fără nicio urmă de furie sau asprime în glas — Ba da! se încăpăţână copilul — Ba nu, Ricky — Ba da, ba da! urlă el — Te avertizez, Ricky, nu glumesc deloc! Ţin foarte mult la tine, dar dacă nu eşti în stare să ţii minte cine sunt, nu mai vreau să stai aici Îţi aminteşti numele meu, nu-i aşa? El nu-i răspunse — Ricky! insistă ea — Mandy, îi răspunse el cam în silă — N-am auzit prea bine — Mandy! strigă el furios Tânăra nu mai continuă discuţia şi îşi văzu de treburile ei După câteva minute, băieţaşul întinse braţele spre ea, afundându-şi faţa în fusta ei — Iartă-mă, Mandy… Ea îngenunche lângă el şi îl strânse la pieptul ei — Nu mai plânge querido Înţeleg că ţi-e dor de mama ta E normal să mă iubeşti pentru că semăn cu ea, dar eu nu voi putea niciodată să o înlocuiesc — De ce? scânci el plângând Dacă tăticul meu s-ar căsători cu tine, tu ai deveni mama mea Aşa a făcut şi tatăl lui Jason şi acum el are o mamă Mandy îl mângâie pe păr şi zâmbi — Este mama lui vitregă, Ricky Nu e tot aia — Dar ai putea să-mi fii şi tu mie mamă vitregă, nu-i aşa? Amanda se prefăcu faţă de copil că se gândeşte îndelung — Dacă tatăl tău m-ar lua de soţie, da, dar treaba asta este foarte complicată Nu mă voi mărita niciodată cu el, decât dacă m-ar iubi aşa cum o iubea pe mama ta, ceea ce nu este cazul Ricky rămase o vreme pe gânduri, apoi o întrebă foarte serios: — Mamele… ăăă… mamele vitrege îi iubesc pe copii ca şi mamele lor adevărate? — Da — Dacă sunt cuminte, vei accepta să devii mama mea vitregă? — Tu uiţi un singur lucru, Ricky şi anume că aşa ceva este imposibil, din moment ce tatăl tău nu este îndrăgostit de mine Când văzu expresia lui dezamăgită, ea adăugă cu blândeţe: — Nu fi supărat, Ricky Chiar şi aşa, să ştii că te iubesc la fel de mult ca o mamă El se năpusti la pieptul ei — E adevărat? — Fireşte… şi poate chiar mai mult de atât Atunci când ea începu să-l gâdile, el se puse pe chicotit şi râs în hohote Apoi, devenind brusc serioasă, îi prinse faţa în mâini şi îl privi drept în ochi — Ricky, trebuie neapărat să înţelegi de ce nu voi putea să fiu niciodată mama ta Este foarte important Dacă te vei preface că doar crezi acest lucru, fie şi numai în sinea ta, fără să spui la nimeni, rişti să o uiţi pe mama ta adevărată Pilar era o femeie mult prea bună ca să merite aşa ceva Aş suferi foarte mult dacă amintirea ei ar dispărea din cauza mea Prefer să rămân pur şi simplu Mandy De acord? Dar ţine minte un lucru: te iubesc la fel de mult ca ea — Nu vreau s-o uit pe mama, îi răspunse el pe un ton serios şi încruntându-se Sunt de acord cu tine, Mandy — Eşti un băiat drăguţ, spuse ea sărutându-l pe vârful nasului Acum, du-te şi joacă-te afară, trebuie să mătur pe jos După ce plecă băieţaşul, Mandy se duse în debara să ia o mătură şi aproape se ciocni de Steven, care o prinse de braţ ca să nu cadă — Ai… Ce ai auzit din discuţie? îl întrebă ea, jenată de prezenţa lui — Tot — Oh, Steven! — Îmi pare rău — De ce? — Pentru că… Se opri brusc, ezitând să pomenească despre asemănarea ei cu Pilar — Pentru că un băieţel are nevoie de o mamă? — Nu — Pentru că ai putea să umpli golul din viaţa fiului meu? — Nu, şopti ea — Mandy, tu n-ai nicio vină că semeni atât de mult cu Pilar E foarte greu pentru tine, ştiu… Ea îşi înăbuşi o exclamaţie ironică, dar el continuă: — Şi eu sunt la fel de dezarmat în faţa lui Ricky Faptul că pomeneşte mereu de Pilar mă supără cumplit… Mandy începu să măture nervoasă podeaua De fapt, purtarea lui Ricky nu-i punea prea mari probleme, ci mai degrabă cea a lui Steven, deoarece el nu făcea nici măcar o aluzie la acest subiect Pe cine vedea el atunci când se uita la chipul ei? Pe Mandy sau pe Pilar? Steven îşi drese glasul — L-ai dus foarte frumos cu vorba pe Ricky, ceva mai devreme — Nu-mi fac nicio grijă în privinţa lui, spuse ea continuând să măture cu mişcări furioase El o prinse de umeri, ca s-o determine să se oprească — Explică-mi ce-ai vrut să spui, Mandy Nu sunt în stare să-ţi citesc gândurile Ea se desprinse de el cu stângăcie şi ezită câteva clipe, căutându-şi cuvintele — Steven, de ce nu vorbeşti niciodată despre soţia ta? Sunt convinsă că ai iubit-o foarte mult Nu… Se opri, neştiind cum să continue Voia să-l ajute şi pe el şi pe fiul lui, dar nu ştia dacă va reuşi Cine ştia dacă nu cumva cuvintele ei îi vor deschide rana încă nevindecată? Steven o strânse de mâini — În cazul în care mă întrebi dacă mai sufăr şi acum, răspunsul este unul afirmativ Probabil că nu mă voi putea consola niciodată de moartea lui Pilar O iubeam din tot sufletul Modul în care se exprima, plin de respect şi discreţie, dovedea adâncimea sentimentului său — Nu încerc să ascund acest lucru şi nici să-i păstrez amintirea ca pe un secret Îi vorbesc foarte des despre ea lui Ricky şi oamenilor care au cunoscut-o, dar faţă de alţii mă abţin şi fac acest lucru mai ales faţă de tine, ca să nu-ţi las impresia că fac mereu comparaţie între voi două — Dar este totuşi inevitabil, nu-i aşa? îl întrebă ea zâmbind forţat — La început era foarte greu, dar acum… nu mai este aşa Există diferenţe uriaşe între tine şi Pilar, deşi din punct de vedere fizic semănaţi ca două picături de apă Tuşi cu un aer jenat Îi venea greu să-i explice nişte lucruri atât de neclare chiar şi pentru el însuşi! Nu cumva risca să o zăpăcească şi mai tare de cap pe tânără, în loc s-o liniştească? Schimbă subiectul cu o jenă evidentă, fără să-şi dea seama că mărea tulburarea şi nesiguranţa lui Mandy — Ce-ar fi să ieşim în oraş cu Ricky, să ne distrăm la jocurile electronice? Vom juca o partidă de „Invadatorii spaţiali” Silindu-se să-şi ascundă gândurile, Mandy fu de acord cu propunerea lui — Voi doi puteţi să jucaţi, dar dacă vă închipuiţi cumva că eu aş putea salva galaxia, vă înşelaţi De câte ori am încercat, am provocat un adevărat dezastru, în beneficiul omuleţilor verzi Această excursie la clubul de jocuri video a mai fost urmată şi de altele Au fost apoi la celebra herghelie din Goshen, unde Ricky a călărit fericit pe nişte minunaţi cai de curse şi la siturile istorice de pe coastă, în locul în care debarcaseră primii pionieri din Noua Anglie Duminică, după ce se întorceau de la biserică, mergeau toţi la părinţii lui Mandy, unde Steven aducea tot ce era necesar pentru gătirea unor prăjituri delicioase, care îi plăceau foarte mult lui Ricky În ziua aceea, Mandy se hotărâse să facă pâine Stând la masa din bucătărie, Steven se uita la tânără şi la fiul lui Asemănarea dintre ei încă îl uluia, ca şi buna înţelegere care domnea între ei — De ce trebuie frământată atât de mult? o întrebă Ricky pe Mandy — Ca să devină pufoasă — Şi dacă te-ai opri acum? — Pâinea va fi tare ca piatra — Pot să frământ şi eu? — Bineînţeles Ia şi tu o bucată de cocă, dar trebuie să încerci să lucrezi în ritmul meu, altfel pâinea va fi tare Steven îşi stăpâni râsul când văzu eforturile fiului său care se murdărise tot pe degete şi încerca în zadar să formeze un cocoloş — Nu pot, se plânse copilul — Lasă-mă pe mine câteva minute După aceea, îţi voi arăta cum să faci Steven se spălă pe mâini la chiuvetă şi-i spuse lui Mandy: — Tu ajută-l pe Ricky Mă ocup eu de rest — S-ar putea să fie distractiv, îl ironiză ea — De ce? — Păi… pentru cineva care nu ştie să pregătească decât mâncare congelată… — Oricine poate să dea cu pumnii într-un cocoloş de cocă, o tachină sigur pe el — Vedem noi cine are dreptate După ce mâncară sandvişuri cu pâine caldă, Mandy nu mai contenea cu laudele — Pâinea n-a fost niciodată atât de bună şi pufoasă! Mă uimeşti pur şi simplu! Steven îşi ridică o mânecă de la cămaşă, îşi umflă bicepsul braţului bronzat şi-i spuse făcându-i cu ochiul: — E nevoie de forţă şi rezistenţă Femeile n-au aşa ceva Mandy scoase limba la el Ricky izbucni în râs, dar se feri rapid când ea încercă să-l gâdile — Ah, bărbaţii ăştia! exclamă ea oftând — Şi cu toate astea, ce v-aţi face fără ei? spuse Steven, încă serios Mandy îl lovi pe umăr cu un prosop El se apropie de ea, ameninţând-o cu aceeaşi pedeapsă pe care voise să i-o administreze ea lui Ricky Ea se dădu înapoi, râzând în hohote — Steven! Să nu îndrăzneşti! — Ba da! Stai să vezi! Mandy îi aruncă şervetul în faţă şi alergă spre uşă, dar nu suficient de repede ca să poată scăpa de braţele lui vânjoase, care o doborâră pe covorul de frunze moarte — Nu! Nu suport să fiu gâdilată! Sosi şi Ricky în goana mare ca să vadă despre ce era vorba şi începu să-l încurajeze pe tatăl lui prin strigăte ascuţite Când Mandy îl ameninţă că-l pedepseşte pentru îndrăzneala lui, el plecă rapid de pe terenul de luptă — Te rog! îl imploră ea în timp ce el se aşeza călare deasupra ei Cu o sclipire jucăuşă în ochi, el îşi apropie degetele de locurile cele mai vulnerabile din jurul taliei — Nu! Opreşte-te! O prinse de încheieturile mâinilor şi o împiedică să se mai zbată, după care îşi apropie faţa de chipul ei, la doar câţiva centimetri distanţă — Cere-mi iertare pentru că m-ai lovit! — Să crezi tu! spuse ea scuturând din cap Atunci, puse în aplicare ameninţarea, provocându-i un râs zgomotos şi chicoteli înfundate La un moment dat, îi atinse sânii şi Mandy rămase brusc nemişcată Privirea lui Steven se întunecă Rămase şi el nemişcat cuprins brusc de dorinţă Abia îndrăznind să mai respire, Mandy aşteptă, dominată de teamă, dar şi de pasiune Numai sosirea zgomotoasă a lui Ricky o salvă de o îmbrăţişare pătimaşă Capitolul A doua zi după Halloween, Ricky se juca în grădină, sub supravegherea lui Mandy Avea un ochi învineţit, pentru a patra oară în două luni În recreaţie, se încăierase cu un alt băiat şi tânăra îi despărţise, dar nu reuşise să afle cauza Ricky se tăvălea prin stratul gros de frunze moarte Tânăra se gândi, cu o expresie melancolică pe faţă, la copilăria ei agitată — Ai redevenit şi tu o fetiţă? — Steven! M-ai speriat! Nu ţi-am auzit maşina — Am lăsat-o la un service pentru revizie M-a adus mecanicul până la intersecţie Mandy se strădui să ignore uşoara furnicătură care simţi că-i parcurge coloana vertebrală Îi plăcea modul în care o tulbura Steven, dar era extrem de atentă Se temea de sentimentele pe care i le stârnea acest bărbat şi încerca să le înăbuşe, ca să nu fie tratată poate cu indiferenţă — Te duci să lucrezi cu tata? — Da Am terminat studiile preliminare ale proiectului Reynolds, aşa că nu va mai trebui să mă duc la New York în fiecare zi — Deci vei petrece mai mult timp la birou? Mirat de întrebarea ei ciudată, Steven se încruntă — Da Dat fiind că eu şi tatăl tău plecăm la aceeaşi oră, de acum încolo vom pleca împreună şi îl vom lăsa pe Ricky la şcoală — Ah! Acum înţeleg de ce te-ai hotărât să locuieşti lângă şeful tău! Steven îşi dădu seama că Mandy încerca să-şi ascundă gândurile în spatele unei măşti ironice Oare ce încerca să-i ascundă şi de ce? — Mandy? — În plus, profiţi de existenţa unei dădace libere şi devotate! exclamă ea râzând Nu-i aşa? Văzând că nu putea avea cu ea o discuţie serioasă, Steven se dădu bătut — Tăticule, tăticule! Te-ai întors mai devreme! exclamă vesel băiatul, aruncându-se în braţele tatălui său — Oh, iar te-ai bătut! observă el cu o voce resemnată — N-a fost vina mea Teddy Bishop m-a făcut mincinos — De ce? — Pentru că el minţea, nu eu Steven văzu cu coada ochiului că Mandy dă din umeri şi oftează — Nici mie n-a vrut să-mi spună, spuse ea Mai avuseseră loc asemenea scene Deşi relaţiile dintre tată şi fiu deveniseră mai cordiale, Ricky mai avea din când în când accese de ostilitate În acele momente, uneori i se confesa tinerei, dar niciodată lui Steven Purtarea lui o întrista foarte mult pe Mandy, pentru că ştia că Steven ţinea foarte mult la fiul lui — Foarte bine, Ricky Ştii ce-am hotărât Nu te vei uita la televizor timp de o săptămână — N-ai decât O să mă joc cu Mandy — Poate că ar trebui să ţi-o iau şi pe Mandy Probabil că asta ar fi o pedeapsă mai eficientă Copilul suferi o transformare subită Trupul i se încordă, îşi strânse tare pumnii şi urlă furios: — Dacă o forţezi şi pe ea să plece ca pe mama, am să te ucid, ai înţeles? Am să te ucid! — Doamne sfinte! Ricky! Palid ca un cadavru la faţă, Steven îl prinse de mâini pe fiul lui, pentru a încerca să-l calmeze — Ricky, n-am vrut… Mandy îl împinse cu brutalitate de lângă Ricky şi îi trase copilului o palmă răsunătoare Surprins, acesta se potoli brusc — Şi acum, îţi vei cere iertare de la tatăl tău, îi comandă Mandy cu asprime Steven voia să spună doar că nu mă voi mai juca de acum încolo cu tine, în cazul în care te vei mai bate la grădiniţă Eu sunt total de acord cu el Nu-mi plac băieţii care se bat prosteşte între ei Mandy simţi mâna lui Steven pe umărul ei Îi părea rău pentru el Un tată atât de bun nu merita un tratament atât de nedrept I se adresă apoi din nou lui Ricky, care avea încă o atitudine agresivă — Bun Acum te rog să fii atent la ce îţi voi spune şi îţi ordon să mă crezi În caz contrar, vei avea parte de o bătaie bună la fund şi nu-ţi voi mai da voie să vii pe la mine Ai înţeles? Tatăl tău nu a forţat-o pe mama ta să plece O iubea foarte mult, ca şi tine, de altfel Pilar simţea nevoia să se odihnească şi s-o vadă pe mama ei Eşti în stare să înţelegi aceste lucruri? Pilar fusese gata-gata să se răzgândească din cauza ta, pentru că erai capricios şi prost dispus Aşa sunt mamele în general Nu voia să te facă nefericit, chiar dacă asta ar fi însemnat să facă un sacrificiu Tatăl tău însă ştia cât de mult îşi dorea ea s-o vadă pe bunica ta şi de aceea i-a spus să plece Trebuie să aibă grijă de soţiile lor şi să le iubească ceva mai mult decât pe băieţaşii egoişti ca tine După ce a murit Pilar, o parte din viaţa lui a dispărut odată cu ea Pe obraji îi şiroiau lacrimile, dar ea continuă: — Te-ai purtat într-un mod oribil! Tatăl tău a suferit la fel de mult ca tine, poate chiar mai mult, la moartea lui Pilar şi acum se simte vinovat faţă de tine, pentru că îi faci viaţa insuportabilă Te rog să-i ceri iertare în clipa asta! De data asta însă, s-o faci în mod sincer! Se uitase spre bărbatul care stătea în spatele ei şi îi îmbrăţişă picioarele cu ambele mâini Steven îngenunche lângă ea, o luă în braţe şi începu s-o legene uşor — Îmi pare rău! îi şopti ea la ureche, cu vocea răguşită de emoţie El o sărută pe cap — Nu face nimic Totul este în regulă, îi răspunse el pe un ton liniştitor, în timp ce se uita la fiul lui Ricky era vizibil afectat de tirada pasionată a lui Mandy El îl întrebă pe tatăl lui, cu buzele tremurânde: — Ăă… Şi tu eşti nefericit? Steven nu ştia ce să-i răspundă Dacă spunea da, băiatul ar fi fost chinuit de remuşcări, dar dacă răspunsul era nu, prăpastia dintre ei s-ar fi mărit şi mai mult — Steven, sper că n-ai de gând să-i ascunzi adevărul! îl avertiză Mandy — El n-are nicio vină N-a înţeles cum stau lucrurile — Ştiu, dar Ricky simte nevoia să ştie adevărul Deodată, copilul se năpusti spre gâtul tatălui său, cu ambele braţe întinse — Tăticule! Tăticule! Iartă-mă N-o să mai fiu rău niciodată Forţa asaltului său îi răsturnă pe toţi trei în stratul gros de frunze moarte Steven îl strânse la piept pe fiul său care plângea în hohote — Îţi mulţumesc, şopti el strângându-i mâna lui Mandy Atunci când ea izbucni în lacrimi, el o luă şi pe ea în braţe Aşa îi găsiră Ruth şi Jonathan, ghemuiţi unul într-altul Steven mângâindu-i pe cei doi Era o zi ciudat de caldă pentru luna noiembrie Deoarece părinţii lui Steven veniseră în vizită, Mandy îl lăsă la ei şi se duse acasă să cerceteze nişte lucruri Ceva mai târziu, când vremea se răcise simţitor, Ricky, Steven şi soţii Harper invadaseră casa familiei Edwards, la invitaţia lui Ruth şi Jonathan Ricky era foarte agitat şi făcea multă gălăgie Din cauza zburdălniciei lui, a fost zgâriat de unul din pisoi şi acum plângea de mama focului, dar Steven şi Mandy nu se lăsară impresionaţi, mai ales că îl făcuseră atent de mai multe ori Lăsându-l în grija tatălui său, tânăra se duse în hambar ca să vadă dacă nu cumva îi făcuse vreun rău pisoiaşului Acesta sări fericit în poala ei şi începu să toarcă În clipa aceea, Mandy auzi discuţia dintre cei doi Harper — Ce părere ai despre Steven, Henry! — Mi se pare că e în plină formă Arată mult mai bine decât atunci când l-am adus pe Ricky — Da, spuse soţia lui cu o voce în care se citea o uşoară îngrijorare Dar purtarea lui nu mi se pare prea sănătoasă… — Să fim serioşi, Martha! Cum poţi să spui aşa ceva? Steven era complet blocat şi când se enerva nu reuşea să se mai controleze, ceea ce avea un efect jalnic asupra lui Ricky Ca toţi copiii de vârsta lui, băiatul ăsta are nevoie de fermitate Ca să-ţi spun sincer, eram foarte îngrijorat pentru Steven, deoarece era total lipsit de luciditate şi autoritate Acum, situaţia este cu totul alta şi mă bucur că lucrurile s-au schimbat radical — Da, da… Sunt de acord cu tine, dar relaţiile lui cu fata asta mă necăjesc foarte tare… — Cu Mandy? se interesă soţul ei, mirat — Da I-a acaparat total Stă tot timpul cu ei — Aşa e şi normal, doar sunt vecini În plus, ea este fiica şefului lui Steven şi educatoarea lui Ricky — Ştiu, Henry De fapt, îmi place foarte mult de ea E foarte drăguţă şi simpatică Dacă n-ar semăna atât de mult cu Pilar, l-aş încuraja pe Steven să aibă legături mai strânse cu ea Ar fi o soţie perfectă pentru el În plus, este evident că îl adoră pe copil — Ştiu cât de mult îţi doreşti să-ţi vezi toţi copiii căsătoriţi, Ruth, dar nu e oare prea curând pentru Steven? Abia a început să-şi revină după moartea lui Pilar Prietenia acestei tinere l-a ajutat foarte mult Nu ştiu de ce îţi faci atâtea probleme — Pentru că este sosia lui Pilar Mandy se înroşi la faţă de emoţie Cei doi Harper se aflau la distanţă de doar câţiva metri de ea şi nu ştiau că ea se găseşte în hambar Totuşi, se simţea mult prea stânjenită ca să-şi facă simţită prezenţa şi să încerce să le arate ce rol jucase ea în privinţa lui Steven şi Ricky — L-am întrebat pe Steven dacă s-a gândit să se mai vadă şi cu altcineva şi mi-a spus că nu — Poate că încă nu se simte pregătit — Sau poate îşi face iluzii deşarte în legătură cu Mandy Atunci când a văzut-o prima oară, a luat-o drept Pilar Cine ştie dacă nu cumva continuă să creadă acest lucru în mod mai mult sau mai puţin inconştient? Mandy nu mai vru să asculte continuarea discuţiei Ieşi afară fără zgomot şi se plimbă îndelung înainte să se întoarcă acasă Steven pretindea că face o distincţie clară între ea şi Pilar, dar dacă nu era adevărat? Şi dacă ar fi putut să aleagă, oare n-ar fi preferat-o pe Pilar, mama copilului său? La sfârşitul lui noiembrie, de Ziua Recunoştinţei, era aşteptată acasă la Steven pentru masa festivă, dar ea preferă să facă mai întâi o plimbare prin pădure Discuţia dintre cei doi părinţi ai lui Steven lăsase urme adânci în sufletul ei Nu era deloc de acord cu ei, dar ce argumente putea să le ofere? Fotografiile şi reacţia oamenilor nu lăsau nicio umbră de îndoială asupra asemănării până la identitate dintre cele două femei Ea era şi va fi întotdeauna sosia perfectă a lui Pilar Herrera Harper Deşi se bucura de simpatia lui Steven, putea oare să se amestece în continuare în viaţa lui? Condamnată să nu fie decât umbra unei femei dispărute, va reuşi vreodată să se împace cu acest statut? Cine ştia dacă dragostea lui nu se va transforma treptat în resentimente, gelozie sau în ceva şi mai urât? Dacă ar face o încercare, în ciuda reţinerilor ei, şi ar da greş, oare nu risca să facă rău tuturor celor din jurul lui? Erau implicaţi foarte mulţi oameni: Steven, Ricky, familia Harper, părinţii ei, cei ai lui Pilar, pe care ea încă nu-i cunoscuse… — Ce-o să se întâmple cu mine? se lamentă ea cu voce tare Nu exista vreun răspuns la întrebarea ei Fu cuprinsă brusc de o ciudată senzaţie de singurătate, ca în coşmarurile ei sinistre, şi începu să plângă în tăcere Copacii dezgoliţi de frunze îşi înălţau crengile spre cer Un strat subţire de zăpadă acoperea pământul îngheţat Tânăra, îmbrăcată în culori vii, era vizibilă de departe în peisajul acela dezolant Lui Steven îi fu foarte uşor s-o găsească, dar oare îl va lăsa să se apropie de ea? — Mă eviţi cumva, Mandy? Ea tresări surprinsă atunci când el îi puse o mână pe umăr Ce putea să-i spună? Nu voia să-l rănească… Steven nu observase imediat schimbarea petrecută cu Mandy Totuşi, în ultima vreme trebuia să recunoască un lucru evident: tânăra se arăta din ce în ce mai reticentă faţă de el Se gândi că poate cauza era incidentul de după Halloween Regreta că îl pălmuise pe băieţel? Se hotărâse să vorbească deschis cu ea Prezenţa ei îi devenise indispensabilă Steven o forţă pe tânără să se întoarcă spre el — De ce fugi de mine? În loc de răspuns, Mandy oftă adânc Ce cuvinte să folosească pentru a-şi dezvălui sentimentele faţă de un bărbat care era încă îndrăgostit de soţia lui, cu atât mai mult cu cât ea părea întruchiparea vie a dispărutei? El o luă în braţe şi îi mângâie şuviţele mătăsoase ale părului — De ce, Mandy? Se ghemui ca o pisică la pieptul lui Bărbatul acesta căpătase atâta importanţă în viaţa ei… Nu se va putea niciodată consola cu absenţa lui Nu credea că are dreptul să-l atingă, dar nu putu rezista tentaţiei şi îl luă de gât cu ambele braţe — Ricky mi-a spus că au venit părinţii lui Pilar Nu voiam să-i deranjez cu prezenţa mea, din cauza asemănării mele cu fiica lor… — Nu mă minţi, Mandy, îi răspunse Steven uitându-se insistent în ochii ei Ştii foarte bine că ei nu vor fi aici decât peste o lună Stânjenită de privirea lui fixă, Mandy clipi des din ochi şi îşi muşcă buza de jos Îşi lipi apoi fruntea de pieptul lui Steven, în timp ce o lacrimă mare i se prelingea pe obraz El o prinse de bărbie, forţând-o să ridice ochii spre ea şi îi şterse cu blândeţe ochii umezi — Mă eviţi încă din ziua de Halloween La început nu eram prea sigur, deşi aveam unele bănuieli Atunci însă când am văzut că n-ai venit astăzi împreună cu părinţii tăi, am ştiut… — Le-am spus să te anunţe că întârzii puţin, îl opri ea cu o voce aspră Ricky era supărat? — Nu, dar micii noastre petreceri îi lipseşte prezenţa ta Mă duceam acum la tine acasă, în speranţa să te aduc ceva mai devreme la masă O luă de mână şi când îi văzu privirea neîncrezătoare, ochii i se umplură de tristeţe — Te temi cumva că m-am înfuriat că l-ai pălmuit pe Ricky şi i-ai vorbit cu asprime? Nu m-am supărat absolut deloc Relaţiile dintre noi s-au îmbunătăţit simţitor începând din ziua aceea Mandy se uită la el uluită, apoi faţa îi fu luminată de un zâmbet — Da, de asta îmi era teamă Am fost o proastă, nu-i aşa? Steven se încruntă Era clar că Mandy era chinuită de lucruri mult mai serioase, altfel n-ar fi fost imediat de acord cu el O luă apoi cu braţul de mijloc şi o conduse de-a lungul lizierei pădurii, povestindu-i vesel cât de uluit fusese Ricky când văzuse pregătirile pentru masa festivă Încântată de acea diversiune, Mandy izbucni în râs şi glumi cu el tot timpul până ajunseră în casă Masa de Ziua Recunoştinţei fusese foarte reuşită Steven îi invitase pe membrii familiei Edwards pentru a le mulţumi pentru nenumăratele atenţii oferite lui Ricky şi lui însuşi Se aflau acolo şi fraţii lui Mandy, împreună cu soţiile şi copiii lor Toţi apreciaseră prânzul bogat şi în special curcanul la cuptor Steven, împreună cu bărbaţii clanului Edwards se uitară după aceea la un meci la televizor Ruth şi surorile ei, Marlene şi Lisa, discutau despre sugari şi naşteri, deoarece Pete şi Lisa urmau să mai aibă un copil Mandy participa din când în când la discuţie, dar trăgea cu urechea şi la pălăvrăgeala animată dintre Melinda, fiica lui Peter, de opt ani, şi Ricky Tom, fratele ei şi Jeff, fiul lui Randy, de patru şi trei ani, urmăreau curioşi discuţia, dar nu luau parte la ea — N-o să poţi nici măcar să te joci cu el, spuse Ricky O să plângă toată ziua — Eşti gelos pentru că nu poţi să ai şi tu un frăţior! îi răspunse Melinda cu răutate Mandy îşi stăpâni un zâmbet Melinda adopta întotdeauna o atitudine superioară, ceea ce cu Ricky ar fi putut crea probleme — Ba da! protestă el — Nu! — Tăticul meu îmi va da un frăţior dacă o să i-l cer — Nu fi prost Aşa ceva este imposibil, dacă n-ai o mămică De altfel, băieţii nu pot să aibă copii Numai fetele pot să facă Dar Ricky nu se considera învins — Mandy ar putea avea? — Da, exclamă Melinda, dar tu nu — Atunci, o să-i cer tăticului meu să-i dea un copil şi ea o să mă lase să mă joc cu el Nu-i aşa, Mandy? Îmbujorarea bruscă a obrajilor tinerei atrase imediat atenţia adulţilor Îngrozitor de stânjenită, ea se strădui să pară indiferentă la ce spunea copilul, dar nu reuşi decât să se înroşească şi mai tare la faţă Până acum, deşi avea sentimente puternice pentru Steven, ideea de a face un copil cu el încă nu-i trecuse prin cap Gândul acesta o tulbură foarte tare şi o îndureră cumplit Chiar dacă în momentul de faţă Ricky şi tatăl lui făceau parte din viaţa ei, viitorul îi despărţea, deoarece Steven îi va aparţine întotdeauna lui Pilar Steven îşi vârî capul prin uşa salonului şi întrebă foarte neinteresat: — Despre ce vorbeai, Ricky? — Vreau un frăţior! exclamă băieţaşul Vorbele lui fură urmate de un râs general Chiar şi Mandy participă la amuzamentul adulţilor, ridicând mâinile spre cer, dar aparenta ei bună dispoziţie nu-l înşelă pe Steven, care fusese izbit de expresia de profundă tristeţe de pe faţa ei Era convins că închiderea ei în sine ascundea ceva suspect, cu mult mai grav decât incidentul cu Ricky Probabil va fi foarte greu s-o convingă de sentimentele lui… Pentru a micşora importanţa subiectului aflat în discuţie şi a nu mai contribui la stânjeneala evidentă a lui Mandy, Steven se prefăcu, în glumă, că nu este interesat de acea problemă — Deocamdată va trebui să te mulţumeşti să te joci cu copiii Lisei Oricum, n-ai şti ce să faci cu un bebeluş La început, sunt prea mici ca să te poţi juca împreună cu ei şi toată ziua nu fac altceva decât să mănânce, să doarmă şi să plângă — Ah, bărbaţii ăştia! exclamă Melinda, cu un aer scandalizat — Vezi? spuse Ricky triumfător Steven îi aruncă o privire pe furiş lui Mandy înainte să se aşeze din nou în faţa televizorului Faţa ei era luminată de un zâmbet şi începu să fluiere uşor o melodie Capitolul Cu două săptămâni înainte de Crăciun, Steven aştepta la aeroportul Newburgh sosirea avionului de San Francisco în care se aflau părinţii lui Pilar, care veneau să-şi petreacă sărbătorile de iarnă împreună cu el şi Ricky Sprijinindu-se cu coatele de braţele fotoliului şi cu picioarele întinse în faţa lui, Steven părea foarte relaxat în timp ce îl privea cu atenţie pe fiul său, care era fascinat de o vitrină cu machete de avioane Îşi învinsese definitiv teama de aeroporturi şi nu-i mai era frică de amintirea cumplită a morţii lui Pilar Nu uitase dragostea pentru soţia lui, dar imaginea ei nu-l mai bântuia atât de des Frământările lui dureroase încetaseră în urmă cu aproape patru luni, după cea de-a treia întâlnire cu Mandy Se uită gânditor la faţa veselă a lui Ricky, care stătea de vorbă cu un pilot îmbrăcat în uniformă Îi datora foarte mult lui Mandy pentru asta… Nu numai că îi redase lui pacea interioară, dar făcuse acelaşi lucru şi cu fiul lui Tensiunile dintre ei se risipiseră în cursul ultimei luni Copilul acceptase în cele din urmă realitatea aşa cum era ea Nu-l mai considera pe tatăl lui vinovat de moartea lui Pilar şi ştia cât de mult îl afectase şi pe el acel nefericit eveniment Din păcate, însă, începând din după-amiaza aceea de toamnă, Mandy nu mai fusese aceeaşi Toată veselia îi dispăruse ca prin farmec Chiar în momentul în care credea că se apropiase foarte mult de ea, tânăra se refugiase în spatele unui zid de apărare Această schimbare neaşteptată îl întristă enorm Oare Mandy simţea ceva pentru el? De la Ziua Recunoştinţei, nu-l evita, nu-i refuza invitaţiile, dar părea tot timpul bănuitoare şi atentă la orice gest al lui Toată spontaneitatea îi dispăruse Care să fie motivul? Pentru că îl iubea, sau, dimpotrivă, pentru că îi era frică să nu poată răspunde sentimentelor pe care bănuia că le are faţă de ea? Deodată, Steven tresări, aprinzându-i-se în minte un beculeţ Nu! Nu era posibil! Nu cumva credea şi acum că el confunda imaginea ei cu cea a lui Pilar? Cum să facă s-o convingă că se înşela…? — Tăticule! Tăticule! A fost anunţat avionul lui Grandmary Mi-a spus comandantul Blake Readus brusc la realitate, Steven îi mulţumi pilotului pentru amabilitatea de a-i îndruma spre zona de primire a călătorilor — N-aveţi pentru ce Fiul dumneavoastră este foarte drăguţ şi nu e deloc ranchiunos! Când văzu figura mirată a lui Steven, îi explică: — Băiatul meu mai mare, Jimmy Morris, e coleg de şcoală cu Ricky, de aceea m-am oprit să stau de vorbă cu el L-am recunoscut imediat — L-aţi văzut la şcoala Jefferson? — Nu Pilotul făcu o pauză înainte să continue pe un ton de scuză: — El… seamănă foarte mult cu domnişoara Edwards, nu-i aşa? — Mda, aprobă Steven uluit Probabil că vi s-a adus la cunoştinţă cauza numeroaselor lor certuri Pe faţa pilotului apăru un zâmbet radios — Aţi ghicit — Nu era o certitudine, dar acum bănuielile mele s-au confirmat Cei doi bărbaţi şi-au strâns apoi mâinile în mod cordial — Sper să am plăcerea de a vă întâlni din nou, domnule comandant — Wilowford este un oraş mic Cu siguranţă, se vor mai ivi ocazii Fiul dumneavoastră i-a descoperit deja pe bunicii lui printre pasagerii avionului — Aşa este Vă mulţumesc încă o dată că aţi stat de vorbă cu Ricky — Ricky doarme Să mergem să vorbim în salon, îi propuse Mary Herrera luându-l de braţ pe ginerele său Pari a fi într-o formă foarte bună Să fie oare datorită lui Mandy, persoana despre care am auzit vorbindu-se atât de mult? Steven se uită atent la expresia feţei ei O iubise pe fiica acelei femei şi nu voia s-o rănească şi să creeze încă tensiuni fără rost în relaţiile dintre ei, deoarece ea şi soţul ei îi susţinuseră enorm moralul în primele luni de doliu — M-a ajutat foarte mult, îi răspunse el evaziv Ildemaro, care îi aşteptase la baza scărilor şi cu Mary se instalară pe canapea, în timp ce Steven luă loc pe un fotoliu — Deci, v-aţi hotărât să părăsiţi California pentru statul New York? îi întrebă Steven — Aşa am vrea, dacă n-aveţi nimic împotrivă Steven se uită mirat la Ildemaro — Am dori să ne mutăm ca să fim mai aproape de Ricky Ca să fiu foarte sincer, seamănă atât de mult cu Pilar, încât avem impresia că nu ne-am pierdut fiica de tot — Vă cunosc toate motivaţiile, le răspunse Steven neînţelegându-le ezitările — Ştim câte probleme ai avut cu Ricky după moartea lui Pilar, interveni Mary De când am sosit însă, am fost surprinşi de progresele petrecute în relaţiile dintre voi N-am vrea să le compromitem — În ultimele luni lucrurile au evoluat foarte mult Ricky nu mă mai consideră vinovat de moartea lui Pilar şi eu însumi mă simt acum mai puţin culpabil — Nu ai nimic ce să-ţi reproşezi, spuse Ildemaro — Mi-a trebuit mult timp să accept această idee În ultimul minut, Pilar se hotărâse să-şi anuleze călătoria şi eu a trebuit să insist ca s-o conving să plece, pentru că dorea într-adevăr foarte mult să vă vadă După accident, mi-am reproşat tot timpul acest lucru — Dar e ridicol! exclamară amândoi în acelaşi timp — Ştiu, dar a fost un sentiment mai puternic decât mine Ricky a înţeles şi el multe în ultima vreme Apropierea voastră faţă de noi nu riscă să tulbure relaţiile dintre mine şi el, ba dimpotrivă, va contribui la îmbunătăţirea lor Aţi putea să-i vorbiţi despre mama lui Vreau s-o cunoască şi mai bine şi să n-o uite Pilar era o femeie foarte frumoasă şi din punct de vedere fizic şi moral Ochii lui Mary exprimară o emoţie profundă — Mulţumesc, Steven Apoi Steven le propuse să locuiască la el, dar amândoi insistară să cumpere un apartament în oraş, deoarece voiau să nu se amestece în intimitatea şi viaţa personală a lui Steven — În orice caz, puteţi să rămâneţi aici până găsiţi o locuinţă Îi va face bine şi lui Ricky Simte nevoia să fie răsfăţat V-a vorbit mult despre Amanda Edwards? îi întrebă el deodată, cu o figură întunecată — Nu i-a tăcut gura nicio clipă, spuse Mary cu o uşoară ezitare — Cum este Amanda, Steven? îl întrebă Ildemaro după câteva minute — Greu de spus Dacă Mandy l-ar fi lăsat, Ricky ar fi pus-o imediat în locul lui Pilar, dar ea s-a opus foarte ferm Am asistat la câteva discuţii dintre ei Atitudinea îi este lipsită de orice ambiguitate Îi admir forţa de caracter Este foarte important pentru Ricky să n-o confunde cu mama lui Pe Mandy nu ştiu cum aş putea să v-o descriu Are o intuiţie fantastică, un talent deosebit pentru analiza situaţiilor dificile şi găseşte vorba potrivită la momentul potrivit Fără ajutorul ei, nici eu şi nici Ricky n-am fi fost în stare să ţinem piept problemelor apărute după moartea lui Pilar Datorită ei, mi-am recăpătat echilibrul Tot ea mi l-a dat înapoi pe fiul meu Acum, ea este foarte importantă pentru noi doi Un amestec de bucurie şi tristeţe se citise pe faţa lui Mary Apariţia unei alte femei în viaţa lui Steven îi necăjea puţin, dar în acelaşi timp se bucurau pentru el — Gândeşte-te bine, Steven, îl sfătui Ildemaro pe un ton de avertizare Tânăra asta nu merită să sufere din cauza unei promisiuni iluzorii — Mandy crede că o văd în ea numai pe Pilar, că o confund cu ea — Şi aşa este? se interesă Mary — Nu, acum nu mai este aceeaşi situaţie Ildemaro luă mâna soţiei sale şi spuse: — Noi suntem foarte mulţumiţi de tine, Steven Sper din toată inima că povestea asta va avea un deznodământ fericit Când putem s-o cunoaştem şi noi? — Probabil că n-o să fie atât de uşor În momentul de faţă, Mandy mă evită În afară de asta, îi este îngrozitor de frică să nu vă supere înfăţişarea ei şi de aceea cred că nu va veni de bunăvoie aici — Seamănă atât de mult cu Pilar? — Din punct de vedere fizic, pun pariu, Mary, că nu vei constata nicio diferenţă Ildemaro şi Mary stăteau în faţa uşii familiei Edwards în timp ce afară bătea un vânt îngheţat Când Mary ridică mâna să apese pe butonul soneriei, soţul ei o opri — Eşti sigură că facem bine? — Dacă Mahomed nu vine la munte… În ciuda tonului hotărât al soţiei sale, el desluşi în el o uşoară suferinţă şi nelinişte — Nu suntem obligaţi să facem asta — Ba da, Ildemaro Pentru liniştea noastră sufletească şi pentru a lui Steven şi Ricky — Te iubesc, Mary, acum mai mult ca niciodată, spuse el sărutând-o pe frunte Mary sună la uşă Câteva minute mai târziu luau loc în salon, alături de Ruth Edwards Prin aer plutea o mireasmă de prăjituri de Crăciun şi ciocolată fină — Doamna Edwards? Sunt Mary Herrera, iar acesta este soţul meu, Ildemaro — Încântată de cunoştinţă, îi răspunse Ruth, destul de rezervată — Îmi pare rău că vă deranjăm, dar am vrea să vorbim, dacă aveţi câteva clipe libere — Desigur, dar sunt nevoită să vă primesc în bucătărie, pentru că am nişte prăjituri în cuptor Devenind conştientă brusc de răceala cu care îi primise pe cei doi în casa ei, adăugă ceva mai amabil: — Doriţi o ceaşcă de ciocolată fierbinte? Am pus laptele la încălzit — Cu plăcere, doamnă Edwards, răspunse Ildemaro Ceva mai târziu, în timp ce cele două femei se studiau cu neîncredere una pe alta, el izbucni în râs — Vă rog să vă liniştiţi doamnă Edwards Nu vrem să-i facem niciun rău fiicei dumneavoastră Am fi foarte bucuroşi s-o cunoaştem Totuşi, dacă vă temeţi cumva că această întrevedere o va tulbura peste măsură, noi nu vom insista ca aceasta să aibă loc şi ne vom întoarce acasă la Steven Ruth Edwards se uită cu atenţie la feţele celor din faţa ei Bărbatul era sincer şi simpatic, dar soţia lui părea mult prea încordată În ultima vreme, Mandy devenise foarte agitată Purtarea ei faţă de Ricky nu se schimbase, dar era evident că-l privea cu neîncredere pe Steven În timpul ultimelor zile ale vizitei soţilor Harper păruse foarte crispată şi stânjenită Când Ruth o întrebase care era motivul, ea îi spusese cu o indiferenţă prefăcută că prefera să evite situaţiile jenante şi că nu voia să frecventeze prea mult nişte oameni care puteau s-o ia drept Pilar Înţelegându-i perfect punctul de vedere, mama ei bănuia însă că existau şi alte motive, mai întemeiate, dar simţea că nu avea dreptul să mai pună şi alte întrebări În definitiv, Mandy, la cei douăzeci şi şapte de ani ai ei, era o persoană adultă care era răspunzătoare pentru faptele ei Totuşi, Mary Herrera o tulbura… — Mandy nu este acasă acum, spuse Ruth hotărâtă Pentru ei nu va fi niciodată, îşi spuse ea Pe faţa celor doi Herrera se citi dezamăgirea Ei se ridicară imediat în picioare — Atunci… vă rugăm să ne scuzaţi de deranj, doamnă Edwards… Mary se opri, încercând să-şi revină Când îi văzu tristeţea din privire, Ruth simţi nevoia să se justifice — Toată povestea asta o tulbură foarte tare pe fiica mea Mary rămase încremenită ca o statuie Înţelegea foarte bine mesajul acelui avertisment Ruth Edwards nu voia decât să-şi apere copilul, aşa cum ar face orice mamă în locul ei — Doamnă Edwards, n-am venit aici cu intenţia de a crea necazuri cuiva Am iubit-o prea mult pe fiica mea şi eram curioasă să văd dacă Mandy este într-adevăr sosia lui Pilar, dar nu este vorba numai despre asta Cuprinsă de emoţie, ea o luă de mână pe Ruth şi continuă: — Ginerele meu este pe cale de a se îndrăgosti de Mandy… — Mary! exclamă Ildemaro pe un ton dojenitor Cucerită de sinceritatea lui Mary Herrera, Ruth se dădu bătută — Mandy va sosi acasă cam peste două ore Doriţi să o aşteptaţi? Soţii Herrera se aşezară din nou După câteva fraze mai protocolare gheaţa se sparse şi începură să discute despre copii şi nepoţi, emisiuni de televiziune preferate, cărţi, muzică… Luându-se cu vorba, nu auziră când Mandy intră în bucătărie cu braţele încărcate de cumpărături De cum o văzură, Ildemaro şi Mary rămaseră nemişcaţi, ca şi cum ar fi fost loviţi de paralizie Ruth se uita la ei uşor ironic Cum să nu aibă fiica ei probleme de identitate după atâtea incidente de acest gen? — Mandy, dă-mi voie să ţi-i prezint pe Mary şi Ildemaro Herrera, părinţii lui Pilar Amanda observă privirea uluită şi deveni nervoasă Era oare condamnată să întruchipeze imaginea lui Pilar pentru toţi cei care o cunoscuseră pe tânără? Rănită şi supărată, Mandy făcu o piruetă şi o reverenţă ironică în faţa lor — Ia să vedem ce părere aveţi despre asemănarea mea cu ea? îi întrebă ea cu insolenţă — Mandy! exclamă mama ei, scandalizată Abordând aceeaşi aroganţă, tânăra ridică fruntea cu mândrie, având pe faţă o expresie provocatoare Spre mirarea tuturor, Mary începu să râdă, uşor nervoasă — Draga mea, e pur şi simplu uluitor, dar Pilar n-ar fi făcut niciodată o asemenea figură Mandy se înroşi puternic la faţă, simţindu-se copleşită de ruşine şi regrete — Oh! îmi pare rău N-am vrut să fiu nepoliticoasă… — Nu, nu-ţi cere scuze Nu lua vorbele mele ca pe o critică la adresa ta O iubeam foarte tare pe fiica mea, dar ea era foarte calmă şi rezervată Niciodată nu i-ar fi trecut prin cap să reacţioneze ca tine Totuşi, îţi înţeleg perfect agresivitatea şi cred că o meritam din plin Trebuie să fie îngrozitor să-ţi vezi identitatea ameninţată de toţi cei care au cunoscut-o pe Pilar — Da, e cumplit, aprobă Mandy oftând Atunci luă cuvântul şi Ildemaro, care se străduia să constate diferenţe în comportarea tinerei, deoarece, fizic, nu exista niciuna — Evident, am venit aici cu un scop precis Cele trei femei îi aruncară o privire mirată Ruth începea să se teamă de ce era mai rău şi se întreba dacă nu judecase greşit aparenta bonomie a lui Ildemaro Herrera — După părerea lui Ricky, tu faci cei mai buni biscuiţi din lume Cu scorţişoară şi nuci Pilar era o bucătăreasă execrabilă Ochii lui Mandy se umplură de lacrimi de emoţie — Vă mulţumesc, şopti ea cu vocea răguşită Vă promit că o să fac unii speciali pentru dumneavoastră Tensiunea se risipi atunci pe loc şi începură cu toţii să discute cât se poate de firesc Înainte să plece, soţii Herrera invitară toată familia Edwards acasă la Steven în seara de Crăciun, înainte de slujba de la miezul nopţii Capitolul Covorul de zăpadă imaculată strălucea în lumina lunii în seara aceea de douăzeci şi patru decembrie La familia Harper, un brad de Crăciun uriaş fusese încărcat cu globuri şi beculeţe multicolore O mulţime de cadouri erau îngrămădite sub crengile încărcate cu ghirlande, iar deasupra şemineului trona un ciorap din lână roşie Mary şi Ruth terminau de spălat vasele, în timp ce Jonathan şi Ildemaro îi spuneau o poveste lui Ricky Steven apăru în pragul bucătăriei şi aruncă o privire spre Mandy, care mătura pe jos — Pot să v-o răpesc pe Amanda pentru câteva minute? — Desigur, îi răspunse Mary Ruth şi cu mine ne descurcăm şi singure Ţinând-o strâns pe Mandy de mână, Steven o conduse în birou şi închise uşa în urma lui O duse apoi în mijlocul încăperii unde se găsea o masă uriaşă din lemn masiv Tânăra aştepta jenată, cu pleoapele lăsate în jos, ca să nu fie nevoită să înfrunte privirea lui pătrunzătoare Steven se uita cu un aer admirativ la rochia din catifea care îi scotea în evidenţă formele perfecte Îşi opri apoi privirea asupra feţei ei delicate, cu trăsături fine şi Steven observă roşeaţa din obrajii ei şi privirea de smarald în care sesiză o uşoară nelinişte — Eşti foarte frumoasă, Mandy, spuse el pe un ton grav, senzual Roşeaţa din obrajii ei se accentuă Dat fiind că ţinea în continuare capul plecat, el îi luă ambele mâini şi o trase mai aproape de el Luă apoi de pe masă o cutiuţă legată cu o panglică subţire — Anul acesta, tu mi-ai oferit tot ce am în prezent, spuse el cu blândeţe în glas Te rog să accepţi acest cadou în semn de recunoştinţă — N-am făcut nimic deosebit, şopti ea Steven puse pacheţelul pe masă, apoi degetele lui urcară încet de-a lungul braţelor ei, mângâindu-i pielea lucioasă a gâtului şi decolteul până ajunseră la bărbia ei îndărătnică — M-ai împăcat cu mine însumi şi cu fiul meu, continuă el, forţând-o să ridice capul spre el Asta are o importanţă uriaşă pentru mine Ea îl privi în ochi şi schiţă un zâmbet Scutură apoi uşor din cap — Te rog să accepţi, Mandy Mi-ai face o mare plăcere Cum ea se încăpăţâna să refuze, el o luă de umeri şi o privi drept în ochi: — Am pus deoparte toate bijuteriile lui Pilar, pentru mai târziu, când Ricky va avea o soţie Te asigur că asta n-a fost a ei Nu ţi-aş oferi niciodată nişte obiecte atât de personale, pline de amintiri dragi Acest cadou a fost făcut special pentru tine Aşteptă apoi cu răbdare, pândind expresia trăsăturilor grave ale lui Mandy După câteva clipe de ezitare, ea întinse spre el o mână tremurândă Desfăcu apoi panglica şi ambalajul din hârtie şi scoase o exclamaţie de încântare Pe o bucată de satin alb se aflau nişte cercei şi o broşă asortată din aur foarte fin cizelat, împodobite cu nişte pietre splendide de acvamarin, cu minunate sclipiri albastre — Oh, Steven, sunt superbi! Nu pot să accept un cadou atât de scump Cred că te-a costat o avere! — Sunt ai tăi, Mandy Ia-i! Întoarse apoi broşa, ca să-i arate că era inscripţionată cu numele ei şi o întrebă: — Pot să ţi-o prind eu la rochie? Ea aprobă în tăcere şi tresări uşor atunci când el înfipse acul broşei în mijlocul decolteului — Poţi să-ţi pui cerceii fără oglindă? Nu reuşi s-o facă decât cu ajutorul lui Mângâierea răsuflării lui fierbinţi pe obraz o înfioră uşor — Îţi vin foarte bine, Mandy Strălucirea lor accentuează culoarea de smarald a ochilor tăi Ca şi cum ar fi ascultat de o voinţă proprie, mâna lui Mandy se aşeză pe pieptul lui — Nu trebuia să-mi faci un cadou atât de costisitor, dar recunosc că sunt de un gust desăvârşit Îl voi păstra cu religiozitate — Ţineam foarte mult să ţi-i ofer, Mandy Era singurul lucru… N-aveam nimic altceva să-ţi dau, în afară de… Mandy se uită la el, uluită De obicei, Steven era mult mai sigur pe el I se părea atât de tulburat Steven îi luă o şuviţă lungă de păr negru şi i-o duse după ureche, apoi, sprijinindu-se de masă, o trase mai aproape de el, şoptindu-i la ureche: — Aveam un alt cadou pentru tine, dar mi-a fost teamă că-l vei refuza — De ce? Ce… despre ce cadou era vorba? — Despre acesta… Sărutul lui avu asupra ei efectul unei descărcări electrice Tulburată, Mandy simţea că nu mai poate rezista, dar nu cedă senzualităţii îmbrăţişării lui — Amanda Jean Edwards… Auzind aceste cuvinte, fu străbătută de un fior de plăcere din cap până în picioare, acesta reuşind să străpungă carapacea care îi proteja inima Vocea fascinantă a lui Steven continuă: — Ştiu exact pe cine sărut acum Ochii mei nu te văd decât pe tine Braţele mele te cuprind pe tine şi nu pe o altă persoană Buzele tale au un gust special şi parfumul tău pur şi simplu mă ameteşte Îi lipi apoi coapsele şi mai tare de trupul lui Prin pânza subţire a cămăşii, Mandy îi simţea muşchii de pe piept şi bătăile năvalnice ale inimii Fără să se mai poată stăpâni, începu să-l mângâie şi ea pe el — Înţelegi, Mandy? Pentru mine nu exişti decât tu Când el o forţă să-şi lase capul pe spate ca s-o poată privi în ochi, ea oftă îndelung şi îşi înlănţui braţele în jurul gâtului său Steven o sărută uşor pe buze, apoi încă o dată, mai apăsat — Răspunde-mi la sărut, Mandy Vorbele lui amăgitoare stârniră în trupul lui un val de emoţii tulburătoare, de nestăpânit În mod instinctiv, se lipi şi mai strâns de el Buzele moi şi senzuale ale lui Steven se plimbară încet pe faţa ei, după care îi şopti la ureche: — Sărută-mă, Amanda Nu mai există nimeni altcineva aici, în această clipă, decât eu şi tu Îţi jur… Treptat, ea începu să nu mai lupte cu dorinţa şi cedă total impulsului de moment, care o împingea în mod fatal spre Steven Îndrăzneala şi lipsa de inhibiţii pe care le simţea o uluiau Niciodată nu se crezuse în stare să reacţioneze în felul acela Steven începu să-i sărute curbele trupului cu o mare tandreţe Când Mandy, speriată de neruşinarea ei, încercă să-i descheie nasturii cămăşii, el o strânse şi mai tare la piept, ca pentru a o încuraja, dar tânăra tremura prea tare În cele din urmă a fost nevoie să o ajute el Atunci când în sfârşit simţi atingerea pielii lui, crezu că leşină de plăcere Înduioşat de stângăcia ei, Steven îi luă ambele mâini şi le aşeză pe pieptul lui, ca să-i dovedească intensitatea emoţiei pe care o simţea, apoi urmări cu degetul linia de foc a decolteului ei Mandy îşi înăbuşi un geamăt De ce avea bărbatul acela puterea de a-i tulbura în aşa măsură trupul, mintea şi sufletul? El începu s-o mângâie cu mişcări ritmice, regulate, menite s-o hipnotizeze Nemaiputând să mai opună nicio rezistenţă, se abandonă în braţele lui, lipsită de orice vlagă Se afla sub influenţa farmecului său, se simţea prinsă în capcană, de parcă ar fi fost vrăjită de forţa mângâierilor lui Realitatea din jurul ei nu reuşea s-o mai impresioneze Nimic nu mai avea importanţă în afară de plăcerea senzuală pe care i-o provoca el Steven şi ea erau într-adevăr singuri pe lume — Mandy, trebuie să ne oprim, spuse deodată Steven îndepărtând-o de el Avea vocea schimbată din cauza emoţiei Încă ameţită de plăcere, Mandy nu era în stare să gândească lucid În mod instinctiv, se agăţă de gâtul lui Flacăra pasiunii încă mai strălucea în ochii ei atunci când căută din nou buzele lui Steven Cu un efort supraomenesc, el reuşi să îngaime, încercând cu greu, să-şi păstreze sângele-rece: — Nu, Mandy Trebuie neapărat să ne oprim Imediat! Neluându-l în seamă, ea îşi frecă trupul de al lui, oferindu-i gura pentru sărut, dar Steven nu cedă şi rămase ferm pe poziţii — Dacă nu ne oprim acum, nu mai răspund de faptele mele N-aş putea să mă mai stăpânesc Simt numai nevoia să fiu cu tine Şi tu vrei acelaşi lucru, nu-i aşa? Mandy rămase ca o stană de piatră — Eu… eu… Ochii i se măriră peste măsură Violenţa reacţiilor ei în faţa acelui bărbat o îngrozea Atunci când o atingea, nu mai reuşea să se controleze Trupul o trăda, refuzând să se supună voinţei ei — Doamne sfinte, oare ce-oi crede despre mine? îl întrebă ea cu o voce tremurândă M-am purtat… Steven o luă din nou în braţe, dar de data asta cu mai mult calm, fără pasiune, şi o mângâie pe păr — Eşti femeia cea mai provocatoare pe care o cunosc, dar acum cred că ar fi mai bine să mergem în salon Altfel… Te vei afla mai în siguranţă în mijlocul unui grup de oameni Steven îşi puse un braţ posesiv în jurul taliei feţei şi astfel înlănţuiţi îşi făcură intrarea în salon Apariţia lor nu rămase neobservată Se aşezară pe canapea şi el o strânse şi mai tare lângă el Devenind centrul atenţiei întregului grup, Mandy roşi stânjenită Noroc cu Ricky, care sparse tăcerea cu vocea lui ascuţită — Acum putem să deschidem cadourile, tăticule? — Nu aştepţi ziua de Crăciun? îl întrebă Ruth mirată, atrăgând atenţia tuturor asupra ei — Uită-te la el, draga mea, spuse Jonathan râzând Sunt sigur că nu vrea să aştepte Rămas cu gura căscată, băiatul făcu ochii mari — Ruth, tu şi ceilalţi newyorkezi nu ştiţi să sărbătoriţi Crăciunul cum se cuvine, interveni Steven zâmbind — Ce vrei să spui? Măcar noi avem zăpadă şi ger Voi n-aveţi anotimpuri în California Acolo este mereu cald Recunoaşte că pentru luna decembrie, canicula e cam ridicolă — Nu mă refeream la asta Noi nu avem nevoie de ceva regizat pentru sărbătorile de iarnă Este de-ajuns să avem bucuria interioară Decorul nu prea are importanţă Noi deschidem întotdeauna cadourile după cina din ajun şi ceva mai târziu participăm la slujba de la miezul nopţii După aceea, toată lumea merge la culcare Uneori, în timpul nopţii, Moş Crăciun aduce dulciuri şi cadouri pentru copiii cuminţi, care sunt deschise în ziua de Crăciun Ruth se prefăcu scandalizată — Deci voi primiţi cadouri de două ori? E incredibil! În mijlocul râsului general, se auzi vocea gravă a lui Jonathan: — Ţi-ar plăcea şi ţie, prinţesă, nu-i aşa? Mandy dădu din cap în tăcere Mângâierile lui Steven pe braţ o tulburau intens şi nu îndrăznea să vorbească, de teamă să nu-şi trădeze emoţia — Ricky, împarte cadourile tuturor şi fiecare îşi va deschide pachetul lui, îi sugeră Steven Acesta se supuse şi, la un moment dat, Ricky exclamă: — Mandy! Acesta este cadoul meu pentru tine! L-am împachetat cu mâinile mele! Mandy îi mulţumi şi îl lăudă pentru îndemânarea lui, după care toţi îşi deschiseră cadourile, scoţând exclamaţii de surpriză — Care cadou ţi-a plăcut mai mult şi mai mult, Mandy? o întrebă Ricky deodată Un zâmbet misterios apăru pe buzele tinerei, în timp ce-i arunca lui Steven o privire timidă, dar plină de cochetărie — Al doilea, spuse ea roşindu-se în obraji Steven înţelese imediat aluzia ei — Care anume? insistă Ricky — Sărurile de baie de la tine, bineînţeles — M-a ajutat şi tata, mărturisi băiatul S-a gândit că ţi-ar plăcea să miroşi a flori, dar eu am ales parfumul Sosise ora slujbei Biserica era împodobită cu ghirlande de beculeţe colorate şi crengi de brad care dădeau un aer de sărbătoare slujbei religioase Într-un colţ, o iesle în mărime naturală atrăgea privirile admirative ale tuturor În timpul slujbei, Ricky adormi în braţele lui Steven Pe drumul de întoarcere, Steven o rugă pe Mandy să-l ajute să-l culce pe băiat Urcară în tăcere la etaj — Nu mai aprinde lumina, îi spuse Mandy dând cuvertura la o parte de pe pat — Mă duc să-i caut pijamaua, se oferi el în timp ce ea îi scotea pantofii şi ciorapii Mandy se aşeză pe marginea patului ca să-l dezbrace de haine În timp ce ea îl pregătea pentru noapte, copilul întredeschise pleoapele şi o întrebă cu o voce somnoroasă: — A venit Moş Crăciun? — Nu încă, querido Va sosi curând El se uită la ea şi o luă cu braţele de gât — Nu-mi pasă dacă vine, eu oricum te iubesc pe tine Mandy se uită mirată spre Steven — Ce vrei să spui, corazón mio? se interesă ea încheindu-i nasturii pijamalei — Uneori îmi închipui că eşti mama mea, dar tu nu miroşi ca ea — Cum adică? — Mama mea mirosea a scorţişoară Tu miroşi altfel, ca florile de vară Crezi că tata şi-a dat seama de asta? Şi fără să mai aştepte un răspuns, se cufundă brusc într-un somn adânc Când auzise întrebarea nevinovată a copilului, Mandy rămăsese încremenită locului Îi era teamă să afle părerea lui Steven, care probabil era negativă Pentru el, ea era o altă femeie, o iluzie lipsită de identitate proprie Steven îl sărută şi îl înveli pe fiul său, apoi îşi lipi buzele de gura tinerei care stătea nemişcată pe latura opusă a patului — Tatăl lui ştie perfect acest lucru, îl asigură el cu calm Şi-a dat seama de asta de multă vreme De mai multă vreme decât îţi închipui tu, querida Capitolul Atunci când, peste câteva minute, Steven şi Mandy coborâră în salon, bunicii lui Ricky tocmai terminaseră de montat o bicicletă Mandy se apropie de ea şi îşi plimbă mâna peste părţile cromate ale acesteia — Ricky se va bucura grozav de un asemenea cadou După ce cei doi tineri rămaseră singuri, Mandy îi spuse: — Ar trebui să mă duc şi eu acasă Mama şi tata au hotărât să meargă mâine la fratele meu — Ştiu, o opri el Nu te mai reţin mult, dar trebuie neapărat să stăm de vorbă, nu-i aşa? Dat fiind că ea ezita, se aplecă şi-i şopti la ureche cu o voce afectuoasă: — Hai să stăm puţin jos Avem o mulţime de lucruri să ne povestim unul altuia, ca să ne cunoaştem mai bine Mandy dădu din cap, cu inima bătându-i puternic în piept Ce voise să spună mai devreme când pomenise despre diferenţele dintre ea şi Pilar? Se ghemui pe canapea şi renunţă la atitudinea ei rezervată, aruncându-i o privire insolentă şi puerilă — Sunt de acord, dar numai dacă îmi promiţi să începi tu primul El se instală lângă ea şi o luă în braţe râzând — Bine, dar să nu te superi dacă o să te dezamăgesc Nu sunt un subiect de discuţie prea interesant Ea puse mâna pe coapsa lui musculoasă şi începu să deseneze arabescuri pe stofa pantalonilor acesteia Îşi dădu seama că nu-l lăsa pe Steven indiferent, dar ar fi fost uluită dacă ar fi aflat cât de mult îl tulbura prezenţa ei! — Sunt cel mai mare dintre cei patru copii ai părinţilor mei, care au avut două fete şi doi băieţi, începu el — Unde te-ai născut? — La Riverside, în sud-estul Los Angelesului Acela era oraşul natal al părinţilor mei — Toată familia locuieşte încă în California? Steven îşi drese glasul, încercând să-şi pună ordine în gânduri şi să se exprime coerent — Da, în afară de Beth Lloyd, soţul ei, a obţinut o bursă pentru studiul ţărilor din lumea a treia şi se află pe punctul de a se muta la New York, înainte să plece în străinătate, probabil pe la sfârşitul anului — Şi eu m-am născut în California, spuse ea căzută pe gânduri Steven începu să-i mângâie părul negru şi bogat care-i cădea pe spate — Credeam că părinţii tăi sunt din New York — Aşa este, dar au venit să mă ia atunci când au murit El începu să râdă — Vorbeşti anapoda! Eşti pe jumătate adormită Ea clătină din cap — S-a întâmplat din cauza incendiului Cred că lucrurile ar fi mai clare dacă aş folosi numele personajelor! Ruth şi Jonathan m-au adoptat Părinţii mei adevăraţi au murit — Îmi pare rău, Mandy N-am ştiut — Nu face nimic De fapt, nici nu puteam găsi o familie mai bună Am văzut mormintele părinţilor mei adevăraţi pentru prima oară înainte să mă întâlnesc cu tine în California Îşi dorm somnul de veci într-un cimitir mic şi frumos, dar ce păcat că au murit atât de tineri! Tatăl meu avea numai douăzeci şi patru de ani Se întorcea de la o petrecere împreună cu mama şi socrii lui când un şofer beat i-a izbit în plin Atunci când a sosit Salvarea, era deja prea târziu pentru toţi Autorul accidentului însă a scăpat numai cu câteva zgârieturi Câtă nedreptate, nu-i aşa? Steven îi strânse braţul cu compasiune — Da Din nefericire, asemenea evenimente se întâmplă destul de frecvent — Şi cu mama ta ce s-a întâmplat? Din câte am înţeles, ea nu era în maşină în momentul accidentului — Carmen – aşa o chema – rămăsese acasă, deoarece era însărcinată cu mine şi se simţea rău A murit şi ea la câteva minute după ce m-am născut eu Nu-şi revenise încă după pierderea lui Patrick — Şi ai rămas orfană, singură pe lume… Şi el voise s-o urmeze pe Pilar în mormânt, dar se luptase să reziste de dragul fiului său Mandy îl privi drept în ochi — Să n-o condamni, Steven Tu eşti un bărbat puternic, curajos şi cu toate astea, atunci când te-am cunoscut, aveai şi tu mari probleme de adaptare De altfel, acest lucru m-a ajutat să înţeleg mai bine durerea şi reacţia lui Carmen După o pauză scurtă, continuă: — Patrick Reilly, adevăratul meu tată, era văr bun cu Ruth El şi Carmen o rugaseră să-mi fie naşă, aşa că nu mă puteam considera total părăsită În plus, Ruth îşi dorea tare mult să mai aibă şi alţi copii, dar medicii nu i-au dat voie Nu mi-a lipsit niciodată nimic Am fost mereu foarte fericită — Nu am condamnat-o, Mandy, îi explică el pe un ton de scuză Numai că… — Ştiu, dar fiecare reacţionează în mod diferit Nu toţi au forţa de a înfrunta realitatea În orice caz, nu pot să spun că am avut de suferit de pe urma alegerii lui Carmen — Ai ştiut dintotdeauna că ai fost adoptată? — Da Ba chiar mă fandoseam în faţa lui Pete şi Randy, ca şi cum m-aş fi bucurat din cauza asta de o favoare specială Erau aproape geloşi! Aducându-mă în mijlocul familiei lor, tatăl şi mama mea nici nu-şi imaginau că vor avea parte de asemenea probleme! Râseră amândoi din toată inima, apoi ea îl întrebă, curioasă: — De ce mi-ai pus întrebarea asta? — Ben Campbell îmi vorbise despre originile tale hispanice N-am ştiut niciodată dacă erau dinspre partea lui Ruth sau a lui Jon Poate că el se gândea la Carmen — Cu siguranţă Toată lumea ştie asta Deşi eram aproape de New York, trăiam într-o comunitate rurală mică în care toată lumea cunoaşte pe toată lumea Ben are dreptate Carmen, mama mea, era pe jumătate mexicană Jonathan şi Ruth m-au încurajat mereu să învăţ spaniola, în amintirea lui Carmen, care o vorbea fluent Datorită eforturilor lui Ruth, am vorbit două limbi încă din copilărie, ca şi Ricky Atmosfera în care stăteau de vorbă era una calmă şi plăcută şi tânăra n-avea niciun chef să-i rupă farmecul — Tu cum ai ajuns la informatică? — Mi-a plăcut întotdeauna matematica După ce mi-am luat licenţa, am lucrat o vară întreagă la o firmă care făcea calculatoare, ceea ce m-a ajutat să-mi dau doctoratul cu această temă Mă pasionează toate problemele referitoare la tehnologia modernă — Pe mine nu! spuse ea strâmbându-se caraghios — E de mirare, pentru fiica unui eminent informatician ca Jonathan Edwards — Oh, tata s-a străduit mult să-mi trezească interesul pentru acest domeniu Petrecea ore în şir cu mine explicându-mi cum funcţionează aparatele, dar n-a avut niciun succes Cum făceam cea mai mică greşeală, calculatorul se bloca şi refuza să mă asculte — Mandy, calculatorul nu este înzestrat cu inteligenţă El nu e în stare decât să asculte de comenzi precise — Aşa îmi spunea şi tata, dar eu nu l-am înţeles niciodată! spuse ea râzând O limbă serveşte înainte de orice la comunicare Dacă unul din interlocutori nu face niciun efort să stabilească un dialog, sistemul nu funcţionează Văzând înfăţişarea uluită a lui Steven, ea se grăbi să schimbe subiectul — Şi după doctorat, ce ai făcut? — Am avut noroc La sfârşitul studiilor, firma la care lucrasem mi-a oferit un post important Cum domeniile de activitate ale companiei erau extrem de diverse, am câştigat o experienţă destul de vastă După moartea lui Pilar, m-am stabilit la San Francisco, ca să fiu aproape de socrii mei Relaţiile mele cu Ricky erau atât de încordate, încât el avea neapărat nevoie de prezenţa lor Mandy îi atinse braţul ca să-şi arate compasiunea faţă de el — Propunerea tatălui tău m-a interesat imediat, continuă Steven Nu puteam rata o asemenea şansă Singurul meu regret era acela că urma să-l îndepărtez pe Ricky de bunicii lui Dar totul se va rezolva, pentru că ei s-au hotărât să vină să locuiască în apropierea noastră Urmă o pauză lungă Amanda se întinse, căscând Când se sprijini din nou de spătarul canapelei, deschizătura decolteului se desfăcu uşor dezvelindu-i-se în felul acesta şi mai mult rotunjimea sânilor — La ce lucrezi în prezent? se interesă ea Cum el nu-i răspundea, tânăra îl privi curioasă — Ce s-a întâmplat? — Nimic Îi puse mâna pe umăr şi o trase spre el, stăpânindu-şi cu greu nerăbdarea Ea se trezi prizonieră în braţele lui, cu capul răsturnat pe spate Flacăra dorinţei pâlpâia în ochii de culoarea smaraldului ai lui Steven, în timp ce el privea cu admiraţie valul de bucle negre care cădea pe genunchii lui — Îţi dai seama cât de emoţionat sunt atunci când te strâng în braţe? N-am mai avut relaţii cu vreo femeie de doi ani Te doresc mai mult decât pe orice altă femeie, chiar şi decât pe soţia mea Credeam că pot să-mi astâmpăr această sete cu orice femeie, dar m-am înşelat Degetele fură înlocuite cu gura lui fierbinte, care trasă o linie de foc pe pielea ei sensibilă Apoi mângâierea uşoară se transformă într-un sărut pasionat Tremurul produs de flacăra crescândă îi provocau uşoare spasme incontrolabile care se răspândeau treptat în tot trupul ei Steven îşi desprinse buzele pe gura ei şi-i spuse: — Dar n-a fost aşa Există o singură femeie pe lume care este în stare să-mi domolească dorinţa Tu, Mandy Nimeni altcineva La aceste cuvinte, Mandy se încordă brusc Abia îndrăznea să respire, atât de mult îşi dorea prelungirea acelui contact senzual Avea nevoie totuşi de timp ca să-şi poată reveni, după acel asalt care îi întunecase mintea şi îi înfierbântase trupul împotriva voinţei ei Dar Steven nu luă în seamă rugămintea din privirea ei Cu o mână hotărâtă, îi trase fermoarul rochiei, care căzu încet pe podea şi când Mandy îşi încrucişă ruşinată mâinile pe piept, el începu să-i mângâie spatele şi şoldurile cu vârful degetelor La început, tânăra rămase nemişcată, dar încet-încet începu să se relaxeze — Te iubesc, Amanda, îi şopti Steven mirosindu-i parfumul delicat al părului Simţi şi tu ceva pentru mine, Mandy? — Da Ştii foarte bine că da — Nu eram sigur, dar îmi doream din tot sufletul El o sărută iar şi iar, ca şi când ar fi vrut să o convingă să aibă încredere în el, să-i cedeze, să-l iubească Cuprinsă de o tulburare intensă, Mandy îl prinse cu braţele de gât şi îşi oferi faţa pentru sărut — Oh, Steven… În acel moment, pasiunea lui se înteţi şi începu din nou s-o mângâie Tânăra împărtăşea din toată fiinţa ei dorinţa lui Steven şi dorea, ca şi el, să-şi astâmpere foamea care îi chinuia pe amândoi Totuşi, deodată, avu un moment de luciditate, care o ajută să nu piardă complet contactul cu realitatea — Mandy, aş vrea să te duc sus, în camera mea… Ca să te iubesc toată noaptea Nu mă refuza, Mandy Te doresc, am nevoie de tine, de căldura ta Străbătută încă de fiori de plăcere, ea nu-i răspunse, dar de sub pleoapele închise i se prelinseră pe obraji două lacrimi mari Simţindu-se neputincioasă să-şi clarifice anumite dubii care o frământau, în cele din urmă izbucni în hohote de plâns Steven îi sărută obrajii înlăcrimaţi şi o strânse şi mai tare în braţe — Ssttt… Totul este în regulă, iubita mea O legănă apoi ca pe o fetiţă, ca s-o liniştească Atunci când suspinele ei se mai răriră, el continuă: — Sunt un nepriceput, Mandy Nu e vorba numai despre dorinţă fizică Te iubesc Vreau să te iau de soţie ca să trăiesc lângă tine până la sfârşitul vieţii mele Te implor, Mandy, nu mai plânge N-am vrut să te supăr — Îmi pare rău, Steven Am… am o mulţime de îndoieli Trebuie să mă mai gândesc Şi eu simt… atracţia asta faţă de tine… Vocea i se stinse într-o şoaptă care abia se auzi Da, voia să cedeze dorinţei carnale, dar oare era bine pentru amândoi să facă aşa ceva? — Nu te mai frământa, Mandy Înţeleg foarte bine de ce eziţi Voi avea răbdare Merită să aştept O sărută apoi rapid pe vârful nasului şi o ajută să-şi pună hainele în ordine O luă apoi din nou în braţe, cu un aer foarte serios — Nu fugi de sentimentele tale, Mandy Şi eu am procedat aşa multă vreme Dacă nu poţi să mă iubeşti… — Nu, nu este vorba despre aşa ceva, îl opri ea sărutându-l pe obraz Am… am nevoie doar de puţin timp de gândire Nu vreau să mă las influenţată doar de stările emoţionale Trebuie să fiu convinsă că procedez bine, în interesul amândurora — Te conduc acasă — Nu, rămâi aici Nu stau departe Mersul pe jos îmi va face bine — Atunci, să mergem pe jos Făcură drumul în tăcere, mergând foarte aproape unul de altul, dar neatingându-se deloc Când ajunseră în apropierea casei ei, el o luă din nou în braţe şi îi spuse: — Bunicii lui Ricky vor locui aici în permanenţă Te deranjează? — De ce să mă deranjeze? — Pentru că sunt părinţii lui Pilar — Ţin foarte mult la soţii Herrera Ei ştiu cine sunt Steven o sărută pe păr — Eu nu te mai confund cu Pilar de foarte multă vreme, Mandy Ea oftă, resemnată Ce mult ar fi dorit să-l creadă! Dar nu putea, deşi făcuse mari eforturi în direcţia asta Ca să fie sinceră cu ea însăşi, trebuia să recunoască faptul că asemănarea dintre ea şi Pilar strica totul, aproape definitiv — Accepţi să petreci cu mine ziua de treizeci şi unu decembrie? Am putea să luăm masa împreună şi să stăm la taifas Cuprinsă de o spaimă inexplicabilă, ea încercă să scape — Nu, nu… E imposibil… Am… — N-o să-ţi fac niciun rău, îţi jur! Nici măcar n-o să te ating, dacă nu vrei Aş vrea numai să stăm mai mult de vorbă, să ne cunoaştem mai bine De acord? — Nu voi… n-o să pot să stau mult… — Vino, totuşi, Mandy, o imploră el Poţi să pleci când vrei — Te voi ajuta să pregăteşti masa — Îţi mulţumesc, Mandy, spuse el, şi o sărută pe frunte Tânăra o luă din loc, căzută pe gânduri Steven rămase pe loc mult timp, urmărind-o cu privirea După câteva zeci de metri, Mandy începu să meargă mai încet Oare va fi în stare să ia decizia corectă? Cum putea să ştie dacă într-adevăr Steven nu o mai confunda cu Pilar? Chiar voia s-o ia de soţie? — Te iubesc, Steven Harper, şopti ea continuându-şi drumul prin întunecimea nopţii Sper doar să nu mă înşel şi să iau hotărârea cea mai înţeleaptă pentru fiecare dintre noi Capitolul Mandy era foarte veselă şi nerăbdătoare Nu-l mai văzuse pe Steven din noaptea de Crăciun şi abia aştepta să se întâlnească din nou cu el Toată săptămâna analizase situaţia pe toate feţele, trăsese concluziile şi luase nişte hotărâri Reuşise în sfârşit să-şi învingă dubiile şi să se convingă de sinceritatea lui Steven Ce frumoasă era viaţa! Niciodată nu mai fusese atât de fericită! Cu un zâmbet radios pe buze, se uită cu admiraţie în oglindă Îşi pusese un costum cu pantaloni din mătase grej cumpărat de curând de la New York special pentru acea seară Mulţumită de felul în care arăta, îşi puse cizmuliţele cu toc înalt şi îşi luă în geantă o pereche de pantofi eleganţi După ce coborî în grabă scările se opri în faţa uşii deschise a salonului — Am plecat, îi anunţă ea pe părinţii ei Probabil că mă voi întoarce târziu Să nu mă aşteptaţi Jonathan şi Ruth schimbară o privire tandră şi complice, apoi se cufundară din nou în lectură Steven lucra din greu la un program de calculator, de când se întorsese de la aeroportul Newburgh, unde îi condusese pe Ricky şi pe bunicii acestuia La un moment dat, auzi paşi pe coridor — Steven? — Sunt în birou Vino să stai cu mine, spuse el zâmbind, încântat de sosirea ei Tânăra îşi vârî capul prin uşa întredeschisă, ca să-l salute Deodată optimismul ei dispăru ca prin farmec şi fu cuprinsă din nou de nişte îndoieli inexplicabile, ca şi cum nu mai era sigură de nimic — Nu, nu vreau să te deranjez Mă duc să pregătesc masa Ne vedem mai târziu Timiditatea ei îl umplea mereu de tandreţe pe Steven Părea atât de fragilă şi nesigură pe ea… Ce mult regreta că semăna atât de mult cu Pilar! Fosta lui soţie avusese totuşi un caracter total diferit faţă de cel al lui Mandy Fiind singură la părinţi, fusese răsfăţată de toţi şi crescuse ca o fată cuminte şi raţională Calmă, rezervată şi uneori chiar distantă, fusese tot timpul dominată de personalitatea puternică a lui Steven Mandy fusese întotdeauna înconjurată de copii de seama ei şi viaţa trăită alături de fraţii ei o stimulaseră foarte mult Cu ea, Steven se simţea pe picior de egalitate Din nefericire, era convinsă că el vedea în ea o replică a lui Pilar şi se încăpăţâna să nu renunţe la acea idee Trebuia să o convingă că părerea ei era greşită, dar nu era deloc uşor Frământările lui Mandy continuau şi în timp ce pregătea friptura pentru a o pune la cuptor Cine ştie dacă Steven n-o invitase în seara aceea în speranţa că va putea retrăi nişte momente fericite petrecute odinioară cu Pilar Cum putea el să se desprindă de imaginea soţiei lui moarte când o vedea reîncarnată chiar în faţa lui? — Nu mă bagă niciodată în seamă, spuse ea cu tristeţe Nici măcar n-o să observe culoarea în care sunt îmbrăcată — Te înşeli, Mandy, spuse Steven din pragul uşii, uşor amuzat Tânăra încremeni, simţindu-se îngrozitor de jenată Credea că el îşi vedea de treabă în birou… — Culoarea ta preferată este galbenul Lui Pilar îi plăcea să poarte haine albastre sau verzi Din punctul ăsta de vedere, ca şi din multe altele, sunteţi foarte diferite — Îmi pare rău… Niciodată n-am… Complexul de inferioritate al lui Mandy îl afecta foarte mult pe Steven De fapt, pe undeva se simţea vinovat de reacţiile ei Încă de la început, o tratase pe Amanda într-un mod cam nedrept Fusese furios pe ea, apoi se folosise de ea ca să scape de tristeţea, disperarea şi sentimentul de vinovăţie care îl chinuiau O privi cu atenţie, ca să poată descoperi diferenţe în aspectul fizic care să o deosebească de Pilar, dar nici dacă ar fi fost gemene n-ar fi semănat atât de mult una cu alta Alături de Pilar dusese o viaţă liniştită, confortabilă şi ordonată Soţia lui se mulţumise cu o viaţă simplă, lipsită de evenimente importante Cu Mandy, situaţia era cu totul alta Ea era o femeie de acţiune, care se afla în mişcare permanentă Îi plăceau prea mult oamenii şi viaţa agitată ca să se limiteze la o existenţă paşnică O privi în timp ce ea se agita prin bucătărie, pregătind masa Atunci când se înălţă pe vârful picioarelor ca să ajungă la o sticlă de pe raft, îi admiră coapsele suple şi apoi decolteul adânc — Porţi ceva pe sub costum, Mandy? Câtă îndrăzneală! Mandy tuna şi fulgera în sinea ei Cum îşi permitea să critice modul în care se îmbrăca? începu să aşeze vesela pe masă cu gesturi nervoase şi automate — Nu cine ştie ce, îi răspunse ea, prefăcându-se indiferentă Steven îşi stăpâni râsul Mandy se înfuriase şi lui îi părea bine că o provocase E un început bun Se aşeză în spatele ei, o prinse de şolduri şi o lipi de coapsele lui Îi ridică apoi bluza şi începu să-i mângâie talia subţire Îşi afundă capul în părul de pe ceafa ei şi o sărută pe gât, apoi mâinile lui urcară spre sâni Mandy inspiră adânc şi îl întrebă aproape în şoaptă: — De ce te porţi aşa cu mine, Steven? El îi dădu imediat drumul din braţe, o răsuci cu faţa spre el şi apoi o strânse din nou la pieptul lui — Pentru că uneori am impresia că numai aşa reuşesc să te emoţionez, spuse el pe un ton resemnat şi melancolic Amanda se lipi şi mai tare de el şi îi cuprinse faţa în palmele ei, după care îi trase capul spre ea ca să-l sărute pe buze — N-am dorit niciodată vreun bărbat aşa cum te doresc pe tine, mărturisi ea pe un ton chinuit Sentimentele pe care le am faţă de tine îmi fac rău şi cu toate astea, atunci când mă strângi în braţe, văd totul înceţoşat Binele şi răul devin totuna Nu reuşesc să mai văd clar lucrurile Îl sărută din nou cu patimă Dezorientat de schimbarea ei bruscă, Steven gustă din plăcerea necunoscută până atunci, care îi accentuă starea de excitaţie — Şi acum, ce vom face? îl întrebă ea cu vocea răguşită de emoţie Strângând-o şi mai tare de mijlocul subţire, el o mângâie uşor pe păr — Vom vorbi, Mandy Pur şi simplu vom sta de vorbă Simţindu-se dintr-odată trădată, Mandy se depărtă brusc de el Ea îi oferea totul: trupul, mintea, sufletul, şi el o respingea Jignită de moarte, ieşi în fugă din bucătărie Steven o ajunse din urmă în pragul uşii şi o prinse de mână ca s-o aducă înapoi în căldura braţelor lui — Amanda, şopti el cu blândeţe Nu te supăra pe mine Mă topesc de dorinţă şi vreau din tot sufletul să-mi astâmpăr setea asta care mă macină, dar mai întâi vreau să te conving că tu eşti cea care îmi stârneşte aceste sentimente şi nu Pilar… Hai să învăţăm să ne cunoaştem, Mandy Vreau să te îndrăgosteşti de mine total, fără nicio reţinere sau gânduri ascunse Îmi doresc cu disperare să-ţi risipesc toate dubiile şi atunci când vom face dragoste să nu mai planeze nicio umbră asupra noastră Eu pe tine te strâng acum în braţe, pe tine te am în minte tot timpul Dacă nu eşti convinsă că… — Tare aş vrea să te cred, Steven Serios… Îl prinse cu braţele de gât şi se lipi de el, spunând: — Ajută-mă să te cred Iubeşte-mă acum El scoase un geamăt dureros — Nu mă stârni, Mandy — Nu glumesc deloc Te iubesc, Steven Dacă mă iubeşti şi tu, dovedeşte-mi! Nu mă respinge El oftă din nou, o luă în braţe şi se îndreptă cu ea spre scara interioară Mandy simţi o dulce senzaţie de pace şi siguranţă Pe drum, începu să-i descheie nasturii de la cămaşă Steven o aşeză pe marginea patului şi îngenunche în faţa ei ca să-i scoată pantofii — Mă simt bine cu tine, Mandy, îi şopti el mângâindu-i delicat gleznele picioarelor — Şi eu, Steven — Nu numai în asemenea clipe, adăugă el nerăbdător să se explice Simpla ta prezenţă mă face fericit Când ne plimbăm, când stăm de vorbă, de fiecare dată când suntem împreună El se aplecă uşor şi o sărută la baza gâtului, acolo unde simţea bătându-i pulsul într-un ritm sacadat Ea gemu şi începu să-i desfacă încet cureaua pantalonilor… Steven o forţă să se aşeze pe pat şi continuă să se dezbrace Apoi îi ridică părul bogat pentru a-i putea scoate jacheta Deşi se străduia din răsputeri, tânăra nu reuşea să-şi stăpânească tremurul trupului, lucru care nu-i scăpă lui Steven — Ţi-e frică? se interesă el, uşor îngrijorat — Da, puţin, recunoscu ea înfiorându-se — Nu trebuie să te temi de mine, Mandy Te iubesc N-o să-ţi fac niciun rău — Nu de asta mi-e teamă… Nu cu tine, se corectă ea — Atunci, care e cauza? Ea îi zâmbi atunci când el puse mâinile lui mari pe sânii ei Câtă plăcere îi stârnea acea atingere!… Totul o atrăgea la bărbatul acesta — Te iubesc, Steven În loc de răspuns, el o întinse cu capul pe pernă şi o strânse în braţe Apoi, când ea se ghemui la pieptul lui, el trase cuvertura peste ei — Vorbeşte cu mine, Amanda Spune-mi ce simţi Te vreau liberă, fericită, relaxată — Nu ştiu cum să-ţi explic, poate că ţi se va părea o prostie, dar… până acum, nu prea îmi dădeam seama ce şi cât dăruiesc din mine atunci când aveam o relaţie cu un bărbat — Te înţeleg perfect, Mandy E uşor să întreţii relaţii sexuale cu cineva, dar este mult mai greu să dăruieşti sentimente Asta este însă cel mai important, Mandy Eu sunt în stare să-ţi dezvălui secretele mele cele mai intime Poţi să faci şi tu acelaşi lucru? Ea rămase o vreme nemişcată, fără să spună nimic Apoi gura ei se apropie de a lui — Da, spuse ea O pasiune plină de tandreţe puse stăpânire atunci pe ei, în timp ce flacăra dorinţei îi punea pe amândoi pe jar Se ameţiră unul pe altul cu mângâieri şi săruturi pătimaşe Steven începu apoi s-o iniţieze pe Mandy în misterele dragostei împărtăşite Se răsuci cu mare grijă şi o aduse pe ea deasupra lui Atunci când el îi înfăşură o şuviţă de păr de-al ei pe deget, ca pentru a simboliza legătura care îi va uni de acum încolo, ea înţelese că nu va mai dori niciodată să-l mai părăsească — Te iubesc, Amanda Jean Edwards şi dacă vrei, te voi lua de soţie — Vorbeşti prea mult, îl necăji ea El o mângâie îndelung, cu o tandreţe nespusă, pentru a o aduce în punctul culminant al dorinţei În cele din urmă, veni deasupra ei Cuprinsă de o tulburare profundă şi ameţită de descoperirea atâtor delicii necunoscute, Mandy nu ştia încă nimic despre adevăratul extaz provocat de plăcere Atunci când o pătrunse, această revelaţie o ului Când Steven o lipi şi mai tare de trupul lui, împins de iminenţa eliberării finale, Mandy îi răspunse printr-un abandon total Evadară amândoi deodată în regatul senzualităţii pure, acolo unde timpul şi spaţiul nu mai există şi realitatea se transformă în voluptate — Steven! Oh, Steven! strigă ea în momentul culminant al pasiunii Rămaseră apoi mult timp nemişcaţi, savurându-şi în tăcere clipele de fericire Apoi, Mandy oftă satisfăcută şi îl sărută cu tandreţe pe gură, stârnindu-i din nou dorinţa De data asta, îşi vor lua zborul spre paradis! Capitolul Mandy aprinse lumânările de pe masa din sufragerie De când făcuse dragoste cu Steven, era sub impresia unei fericiri pure, intense, de parcă s-ar fi născut a doua oară De aproape o oră, se agita să pregătească masa de sărbătoare şi să decoreze totul într-un stil romantic Steven se afla în biroul lui Trebuia să participe la un congres la Saint Louis şi el şi Jonathan nu-şi vedeau capul de treabă Mandy se hotărâse să se folosească de pretextul cinei pentru a-l mai distrage de la muncă şi se duse la el în birou Steven simţi imediat prezenţa ei în încăpere Lăsase dinadins uşa deschisă, pentru a o auzi agitându-se de colo-colo Îi plăcea tare mult prezenţa ei în casa şi în viaţa lui… Atunci când Mandy intră, el se prefăcu absorbit de studiul dosarelor, dar în realitate n-ar fi fost în stare să spună nimic despre conţinutul hârţoagelor din faţa lui Ea mergea cu eleganţă şi graţie, de parcă ar fi plutit pe covorul gros Când ajunse în spatele lui, îl luă după gât şi apoi îşi puse mâinile pe inima lui, care începu să bată într-un ritm mai accelerat — Masa este gata, îi şopti ea cu tandreţe la ureche Steven o aşeză pe genunchii lui Simţea deja că o doreşte — Pari foarte sigură pe puterea ta de seducţie, o tachină el Ea începu să râdă şi îşi fixă privirea limpede în ochii lui, mângâindu-l pe obraz — Am început să am încredere în ea — Mă bucur nespus O ridică apoi în braţele lui puternice şi o duse în sufrageria luminată de lumânări — E superb, Mandy! exclamă el văzând decorul rafinat de pe masă Cum ai reuşit? — Foarte simplu Am cumpărat lumânările ieri şi am copt chiflele acasă, azi-dimineaţă, am tăiat nişte crengi din bradul de Crăciun pentru decor şi în rest… am dat iama prin cămara ta! El îi sărută pe rând fiecare deget şi o conduse la scaunul ei Mirosul de carne la cuptor îl ameţea Se aşeză în dreapta ei şi o strânse de mână — Sper că eşti stângace, îi spuse el cu o privire jucăuşă în ochi — Nu, ştii bine că nu De ce? Vrei să facem schimb de locuri? El se aplecă şi îi sărută podul palmei — Nu, dar nu-mi vine să-ţi mai dau drumul Simt nevoia să te ating tot timpul Emoţionată de dorinţa care strălucea în ochii lui, Amanda se strădui să se desprindă de el şi îi răspunse cu o falsă indiferenţă: — Ar fi păcat să nu guşti din toate bunătăţile astea Observând că ea era încă destul de crispată, el oftă resemnat — Ai dreptate Să ne desfătăm, aşadar Masa a fost foarte reuşită Carnea era moale şi zemoasă, iar legumele fuseseră fierte atât cât trebuia Lui Steven îi plăcură în mod deosebit pâinea proaspătă, salata şi brânzeturile Apoi spălară vasele împreună, continuând să pălăvrăgească veseli După ce aşezară toate vasele la locul lor, Steven o prinse de mâini şi se uită la ea cu un aer posesiv şi admirativ Senzualitatea sinceră din privirea lui trezi în trupul ei o agitaţie delicioasă — Broşa asta îţi vine foarte bine Îmi faci o mare plăcere purtând în seara asta cadoul meu de Crăciun, îi şopti el cu tandreţe Mandy se înroşi toată de emoţie Steven observă acest lucru şi fu cuprins de o senzaţie stranie de satisfacţie, pentru că reuşea să o tulbure atât de tare — Mandy… Când te îmbujorezi aşa la faţă, timiditatea ta mă emoţionează foarte tare Îmi vine să te apăr de toată lumea… inclusiv de mine însumi… Vrei să fac focul în şemineu? — Da, mi-ar plăcea foarte mult Se uită la spatele lui musculos în timp ce se apleca pentru a aprinde focul Simpla lui vedere era de-ajuns s-o umple de jarul pasiunii, dar chiar în clipa în care Mandy simţea cum i se trezeşte dorinţa, el îi păru dintr-odată departe de ea, aproape distant Stătea în faţa ei şi se uita gânditor la foc, cu o expresie enigmatică pe faţă Oare regreta că cedase rugăminţilor ei şi capitulase într-un moment de slăbiciune? Oare acesta era motivul pentru care se izolase în biroul lui, în loc să stea cu ea în bucătărie, înainte de cină? — Regreţi ce s-a întâmplat în după-amiaza asta? — Nu, absolut deloc, spuse el categoric Cel puţin în ceea ce mă priveşte pe mine Dar tu? — Nu regret nimic A fost atât de frumos, de minunat… şi te iubesc atât de mult şi de atâta vreme… El începu să o mângâie pe cap — Atunci, de ce îmi pui întrebarea asta, Mandy? Te mai îndoieşti şi acum de sentimentele mele? — Pari foarte gânditor, absent… M-am întrebat de ce ai dispărut în birou când ai coborât Într-adevăr, poate că nu sunt atât de sigură pe ceea ce gândesc, dar în orice caz, nu regret nimic — Te-am lăsat în mod intenţionat singură ca să-ţi ofer un răgaz de reflecţie Nu vreau să-mi impun punctul de vedere, să-ţi îngrădesc libertatea Eşti foarte importantă pentru mine şi aceasta este o modalitate prin care am vrut să ţi-o dovedesc Inspiră adânc aer în piept şi se hotărî brusc să atace frontal subiectul care îl frământa — Mandy… De ce te-ai închis în tine în timpul mesei? Ţi-e frică de mine? Te-am jignit într-un fel sau altul? — Nu, şopti ea Adunându-şi tot curajul de care era în stare, ea îi ceru deodată, cu o îndrăzneală care o ului şi pe ea — Steven… Iubeşte-mă încă o dată, aici, în faţa focului Te doresc atât de mult… Preţ de câteva clipe, el păru derutat, dar trupul lui răspunse imediat mesajului ei Ca şi cum ar fi fost mânate de o voinţă proprie, braţele lui se întinseră spre ea şi începură să o dezbrace Mintea lui nu era în stare să se opună elanului întregii lui fiinţe Nu se gândea decât la bucuria şi plăcerea pe care le simţiseră împreună în urmă cu câteva ore… Atunci când se treziră goi, unul în faţa celuilalt, el o lipi strâns de trupul lui şi ea uită imediat de orice reţinere Începu să-l sărute şi să-l mângâie, lăsându-se ameţită de parfumul şi căldura trupului său viril Atunci când, aflaţi în clipa supremă a extazului, el o prinse strâns de coapse, ea trebui să se agaţe cu toate puterile ei de gâtul lui ca să nu leşine de fericire Strigătul ei sparse tăcerea şi îi răsună îndelung în urechi, în timp ce toată fiinţa ei era în extaz Firul subţire care îi lega de realitate se rupse brusc şi se cufundară amândoi în acelaşi timp într-o beţie de nedescris a simţurilor, pe care n-o mai simţise niciunul dintre ei până în acea clipă Nu vor mai fi niciodată ca până atunci, de acum înainte Această amintire va pecetlui pentru totdeauna unirea inimilor, minţilor şi sufletelor lor Deşi era cald, Mandy se înfioră uşor şi el o acoperi cu jacheta costumului ei Observând brusc tăcerea şi încordarea de pe faţa ei, el spuse: — Pari îngrijorată La ce te gândeşti? — La nimic grav, stai liniştit… îmi va fi dor de tine, când vei pleca la Saint Louis — Ai putea să vii cu mine — Te-aş împiedica să lucrezi… — Aşa este… dar ai avea ce să faci în lipsa mea Va trebui să te gândeşti la pregătirile pentru nuntă — Hmm… De acord, dar numai dacă îmi promiţi să mă suni din când în când — În fiecare seară, dragostea mea, îi şopti el sărutând-o pătimaş pe buze Capitolul Atunci când Steven se întoarse la Willowford, după o absenţă de opt zile, simţea nevoia să stea puţin singur cu Mandy, dar socrii lui se întorseseră şi ei cu o seară înainte şi fu nevoit să amâne această plăcere pentru mai târziu Imediat ce sosiră de la aeroport, fură luaţi cu asalt de Mary şi Ildemaro, care aveau să le comunice veşti importante — Când Ruth ne-a povestit despre adopţia ta… spuse Mary, în culmea agitaţiei Amanda schimbă o privire uluită cu Steven şi dădu din umeri Părinţii ei erau de faţă, dar, dat fiind că nu păreau prea tulburaţi, nu-şi făcu griji în legătură cu zbuciumul neobişnuit al lui Mary — Când am aflat împrejurările naşterii tale, continuă doamna Herrera, Ildemaro şi eu am fost foarte îngrijoraţi Tu şi Pilar eraţi născute în aceeaşi zi, în acelaşi oraş şi la acelaşi spital Mandy simţi cum Steven o strânge tare de umăr, dar ea o încurajă să continue: — Ei bine, când ne-am întors în California, după vacanţa de Crăciun, am făcut câteva verificări… Oh… Cred că ar fi mai bine să vă povestesc de la început Eu şi Ildemaro ne doream cu disperare un copil Doctorul Paul Goetz mă trata de mulţi ani De fiecare dată când rămâneam însărcinată pierdeam copilul În cele din urmă am reuşit să duc o sarcină până la termen Nu vă puteţi închipui ce bucuroasă eram Dacă s-ar fi produs vreun accident, aş fi murit de durere — Doctorul Goetz era un prieten foarte bun al nostru, interveni Ildemaro Ne cunoştea foarte bine şi asistase şi la naşterea mamei lui Mary Şi el aştepta cu îngrijorare venirea pe lume a copilului nostru… De aceea… Pilar şi… Nemaiştiind cum să continue, se opri să-şi caute cuvintele — Au! Steven! Mă doare! exclamă Mandy Se întoarse nedumerită spre el Tânărul era foarte palid şi extrem de încordat — Ce s-a întâmplat, Steven? Oare simpla pomenire a numelui lui Pilar îl afectase în asemenea măsură, deşi pretindea că este îndrăgostit de ea? — Ăăă… N-am nimic, nu mi-am dat seama, îi răspunse el luând-o de mijloc şi lipind-o de el Mâinile îi tremurau Nu ştia încă ce alte dezvăluiri vor mai fi făcute, dar avea o presimţire rea Îi era îngrozitor de teamă ca nu cumva Mandy să se închidă din nou în ea chiar în momentul în care lucrurile reîncepeau să intre în normal… — Sunt nerăbdător să aflu urmarea, minţi el Mary are talentul de a povesti întâmplările cu suspans Fără să-i ia în seamă tulburarea, soacra lui începu să vorbească din nou cu o volubilitate incontrolabilă — În acelaşi timp cu mine, în sala de naşteri se mai afla o tânără Nu-mi amintesc cine ştie ce din acele clipe, pentru că aveam dureri mari Doctorul Paul Goetz a fost nevoit să-mi facă cezariană Îmi amintesc numai momentul în care m-am trezit Eram în pragul unei crize de isterie Copilul meu era mort Ştiam, şi de aceea eram nebună de durere Atunci, Paul mi-a adus o fetiţă adorabilă care cântărea numai două kilograme şi ceva M-a avertizat că era probabil prea slăbită şi fragilă ca să poată supravieţui În timp ce ea stătea la incubator, mi-am petrecut timpul veghind şi rugându-mă Doream atât de mult să fie a mea… Sunt sigură că dragostea mea pentru ea a ajutat-o să se agaţe de viaţă I-am dat numele mamelor noastre: Pilar Rose Mandy nu înţelegea nici acum legătura dintre ea şi întâmplarea aceea Văzând că Mandy o priveşte mirată pe Mary, Ildemaro spuse: — Pilar nu era fiica noastră — Mama ei era văduvă, explică Mary adunându-şi tot curajul A murit la puţină vreme după ce a născut cele două gemene Tu şi Pilar sunteţi surori — Suntem surori? şopti Mandy, în timp ce Steven o strângea în braţe Dumnezeule! Ce voia să dovedească totuşi cu asta… — Din câte se pare, doctorul Goetz îşi pierduse orice speranţă că acel copil va trăi, spuse Ruth A lăsat-o să creadă pe Mary că era al ei ca să nu înnebunească de durere Toate astea se petreceau într-o clinică mică, familială, şi infirmiera de serviciu era în noaptea aceea nepoata lui După părerea doctorului, acel truc nu era riscant, deoarece al doilea copil urma să moară în câteva ore Cunoştea situaţia lui Carmen şi ne-a anunţat pe noi imediat că te-ai născut, abţinându-se totuşi să ne vorbească despre Pilar la telefon Prefera să aştepte, ca să discute cu noi faţă în faţă Când am venit să te luăm, nu s-a simţit în stare să le-o ia înapoi pe sora ta geamănă, care supravieţuise ca prin minune Oricum, era convins că o încredinţase unor părinţi iubitori şi de aceea n-a dezvăluit nimic Ildemaro se grăbi să ia apărarea prietenului său, doctorul Goetz: — Nu-i cunoştea pe soţii Edwards dar ştia cât de disperaţi erau că nu puteau avea copii Eram gata să facem orice ca s-o salvăm pe Pilar nedându-ne înapoi de la nicio cheltuială În timpul celor câteva zile petrecute în California, eu şi Mary am reuşit s-o găsim pe nepoata lui Goetz, Susan Paul a murit în urmă cu vreo cincisprezece ani Ea ne-a arătat un raport secret în care unchiul ei consemnase faptele adevărate Era pe deplin conştient de greşeala lui, care ar fi putut să-l coste nu numai reputaţia de medic, dar şi dreptul de a mai practica Cu toate astea, şi-a asumat răspunderea, de dragul nostru — Nu-l judeca pe Paul prea aspru, Mandy, o rugă Mary Tu şi părinţii tăi aţi fost privaţi de prezenţa lui Pilar, dar ea a fost atât de importantă pentru noi! Nici acum nu regret nimic din ce am făcut Mandy era total uluită de acele dezvăluiri — Gemene… repeta ea la nesfârşit începând doar să înţeleagă semnificaţia exactă a acelui cuvânt Nu reuşesc să înţeleg… Mi se pare imposibil… şi totuşi, asta explică multe lucruri… Încercă să se desprindă din braţele lui Steven, dar el n-o lăsă Peste câteva clipe, făcu o nouă tentativă — Te rog, Steven Simt nevoia să reflectez la toată povestea asta, să ies afară şi să mă plimb puţin singură Nu stau mult, dar trebuie neapărat s-o fac Supunându-se cu o reticenţă vădită el o însoţi până la uşa de la intrare După ce o ajută să-şi pună pardesiul, o luă rapid în braţe şi o sărută cu pasiune, dar ea rămase ciudat de rigidă, ca şi cum devenise dintr-odată insensibilă, inaccesibilă — Te iubesc, Mandy, spuse el cu durere în glas Ea îl privi în ochi şi buzele ei schiţară un zâmbet trist — Pe curând Mă voi gândi la toată povestea asta — Nu te gândi prea mult, Mandy Nu numai raţiunea contează, ci şi sentimentele Se uită după ea, cum se depărtează pe poteca alunecoasă Poate că nu se va mai întoarce niciodată Cine ştie dacă nu se va hotărî să dispară din viaţa lui? Simţindu-se îngrozitor de agitat, dădu cu putere cu pumnul în zid — Ce s-a întâmplat, Steven? se interesă Mary, îngrijorată — Nimic Trebuie s-o las pe Mandy să ia hotărârea pe care o crede de cuviinţă Se întoarse apoi în salon împreună cu ea, se aşeză pe canapea şi îl luă pe fiul său pe genunchi Dacă Mandy îl respingea, va suferi şi Ricky Deoarece Mary se uita la el mirată, el o anunţă brusc: — Am cerut-o pe Mandy în căsătorie în lipsa voastră — Ştiu, ne-a spus Ruth… Oh, Steven, crezi că se va răzgândi din cauza celor aflate de la noi? Nu i-aş fi povestit niciodată… — Trebuia să-i spui, Mary, o opri el cu un zâmbet forţat pe buze Oricum, e mai bine că a aflat adevărul acum Mai târziu, acest lucru ar fi afectat-o şi mai mult — Nu uita, Steven, că Mandy te iubeşte — Nu uit, dar nu ştiu dacă realizează pe deplin ce sentimente am eu faţă de ea Dacă nu se îndepărtează de mine, voi mai avea o şansă s-o conving Chiar dacă Amanda mai are nişte îndoieli în această privinţă, sunt gata să-mi asum acest risc, încercând să-i câştig încrederea Jonathan îl privi îndelung pe tânărul din faţa lui — Îţi doresc din toată inima să reuşeşti, Steven Ricky întinse mâna şi-l mângâie pe tatăl lui pe faţă Sensul discuţiei nu-i era prea clar, dar avea impresia că înţelege îngrijorarea tatălui său, deoarece Manmdy îi explicase odată totul — Ţi-e teamă că Mandy o să-ţi devină cumnată? îl întrebă el Steven îi zâmbi cu tandreţe fiului său — Cam aşa ceva Nu voia să-l tulbure pe băieţaş — Şi ce dacă, tăticule? Ea ne iubeşte oricum Steven îl strânse şi mai tare la pieptul lui, iar copilul îl mângâie în continuare pe obraz Câtă consolare îi ofereau acele cuvinte simple ale fiului său… Mandy merse mult prin pădure, cu un aer rătăcit întipărit pe faţă Apăruse din neant o altă complicaţie neaşteptată — De ce? De ce chiar acum? şoptea ea disperată Hotărârea pe care o va lua acum îi va afecta tot restul vieţii, ca şi pe cea a lui Steven Paşii o duseră în locul în care o găsise el în noiembrie, de Ziua Recunoştinţei Se strădui să analizeze situaţia cu sânge rece, căutând atentă fiecare element al jocului Cu Ricky nu era nicio problemă El înţelesese perfect diferenţa dintre ea şi Pilar şi va accepta bucuros să-i devină mamă vitregă De asemenea, era evident că soţii Herrera vor aproba fără nicio ezitare căsătoria ei cu ginerele lor Încă de la început, îşi dovediseră simpatia faţă de ea Mai rămânea Steven… De fapt, în ultimă instanţă, n-o interesa decât persoana lui Revăzu în minte fiecare întâlnire cu el, nelăsând nimic la întâmplare, niciun gest, niciun cuvânt Nu reuşi însă să ia nicio hotărâre Soarele palid de iarnă cobora deja la orizont Deodată, i se făcu frig şi acest lucru o aduse cu picioarele pe pământ Se ridică de jos şi se întoarse încet spre casa lui Steven El o întâmpină în faţa scării de la intrare După ce o ajută să-şi scoată pardesiul, o conduse în birou Ea tremura de frig şi teamă Ce problemă complicată! Oare va reuşi vreodată să îndepărteze umbra malefică a lui Pilar, care voia să-i despartă? Atunci când Steven vru s-o ia pe genunchii lui, ea opuse rezistenţă şi se aşeză lângă el — Ce hotărâre ai luat, Amanda? o întrebă el cu blândeţe Ea se uită pe fereastră, cu privirea pierdută în gol — Ideea de a avea o soră geamănă îmi place foarte mult Mi-ar fi plăcut s-o cunosc Am totuşi ciudata impresie că am cunoscut-o cândva Aş putea să aflu multe despre ea prin intermediul tău şi al lui Ricky… — Mandy, ce-ai hotărât? Spune-mi verde-n faţă! Simt nevoia să ştiu Te vei căsători cu mine? Ea observă expresia îndurerată din ochii lui — Încă mai vrei să mă iei de soţie, după ce ai aflat că sunt sora geamănă a lui Pilar? — Legătura de rudenie n-are nicio importanţă pentru mine Numai tu contezi pentru mine şi nimeni altcineva — Nu ştiu, Steven, nu mai ştiu ce să zic… El îi luă mâna şi i-o strânse între mâinile lui cu o nelinişte evidentă Mandy nu mai avea încredere în el Trebuia s-o ia din nou de la zero şi să încerce s-o convingă Ce cuvinte să folosească pentru a-i explica? Nesimţindu-se în stare să se exprime, o strânse la pieptul lui, cufundându-şi faţa în părul ei negru ca tăciunele — Îţi jur, Mandy, că îţi vei recăpăta încrederea în mine Nu te voi înşela niciodată — Ce vrei să spui? — Atunci când te iau în braţe n-o fac din cauză că îmi aminteşti de Pilar, ci pentru că tu eşti tu, Mandy, nu că semeni cu Pilar Ca să fiu sincer, însă, cred că pe ea o voi iubi întotdeauna puţin, dar… Deodată, se opri, ca şi cum ar fi fost copleşit de sentimentul propriei neputinţe — Sunt foarte nepriceput, dar va veni vremea când te voi convinge că te iubesc pe tine şi nu pe altcineva Mandy îşi sprijini capul pe umărul lui — Aş vrea tare mult să te cred Nu-mi dădusem seama până acum, dar… sunt îngrozitor de geloasă Pe o femeie moartă! Pe sora mea geamănă… îmi vine tare greu să recunosc acest lucru Mă simt în stare să-l împart pe Ricky cu Pilar, dar nu şi pe tine Nu vreau s-o fac şi asta mă sperie Începu să plângă încet — Nu plânge, iubita mea O trase mai aproape de el şi o mângâie pe spate, căutând cu disperare cuvintele potrivite pentru a o calma — Nu ştiu cum să-ţi spun, Mandy, ceea ce simt Ţin extrem de mult la tine, mai mult decât la orice pe lumea asta Aş vrea să-ţi vorbesc, dar mi-e teamă să nu stric şi mai mult lucrurile din cauza stângăciei mele Ca să fiu sincer, chiar mă simt uşurat de dezvăluirile lui Mary Imediat, ea încetă să mai plângă, uitându-se mirată la el — Nu, spuse el înainte ca ea să mai apuce să formuleze întrebarea Nu mă înţelege greşit, asta n-are nicio legătură cu asemănarea fizică dintre voi Cauza biologică a acestei asemănări îmi confirmă părerea pe care mi-o formasem La început, încercam să găsesc punctele voastre comune, apoi, după ce m-am îndrăgostit de tine, m-am străduit să observ şi să analizez diferenţele dintre voi Asta m-a obligat să-mi pun nişte întrebări foarte serioase Trebuia să fiu sigur că nu te confund cu Pilar, fie şi în mod inconştient Acum sunt convins că nu mă înşel Din punct de vedere fizic, totul se explică în mod ştiinţific Nu-mi joacă feste imaginaţia… Oh, Dumnezeule! Ce confuz trebuie să-ţi par! Ajută-mă, Mandy! Nu ştiu cum să te conving Nu pot să-ţi spun că vei lua locul lui Pilar Aşa ceva nu este adevărat Amintirea ei va rămâne veşnic în inima mea, dar asta nu înseamnă că te iubesc mai puţin pe tine Tu eşti totul pentru mine O mângâie uşor pe obraz, ca şi cum acel gest ar fi putut ca prin minune să-i transmită mai uşor gândurile lui Ea se uită la el cu seriozitate privindu-l cu ochi mai speriaţi — Mandy, tu reprezinţi pentru mine zorii unei zile noi, o promisiune pentru viitor Toate speranţele mele renasc odată cu tine Vom putea să trăim fericiţi împreună Ea îşi ridică o mână tremurândă, pentru a-şi ascunde faţa pe care îi şiroiau lacrimile — Nu ştiu ce să zic, Steven Totul este foarte confuz în mintea mea Am nevoie de timp ca să reflectez El se depărtă brusc de ea şi o întrebă cu o voce lipsită de expresie: — Nu vrei să te mai măriţi cu mine, nu-i aşa? Ea începu să plângă şi mai tare — Mă simt total pierdută Mi s-a întâmplat adesea să am un coşmar cumplit în care vedeam pe cineva plângând într-o singurătate îngrozitoare Nu ştiam dacă era vorba despre mine, despre tine, Ricky sau altcineva Acum am impresia că mă recunosc în acel vis urât… şi asta mă doare foarte tare — Te iubesc, Mandy Te iubesc atât de mult, încât sunt gata să nu-ţi îngrădesc libertatea şi să te las să pleci, dar voi suferi cumplit, ca şi atunci când am pierdut-o pe Pilar sau ca în cazul în care ar dispărea Ricky Şi cu asta am spus totul Nu pot să fac nimic mai mult Îmi vei răspunde atunci când vei lua o hotărâre definitivă Te voi aştepta cât vei dori tu După ce spuse aceste cuvinte, ieşi din încăpere, închizând uşa în urma lui, dar zgomotul produs de hohotele ei de plâns continuă să-i răsune trist în urechi Mandy trăi cele două zile care urmară într-o atmosferă de coşmar Neputând dormi, îşi petrecu nopţile întorcând pe toate feţele gândurile ei negre, lovindu-se permanent de aceleaşi probleme Jonathan bătu discret în uşa Amandei înainte să intre în camera ei Când văzu că tatăl ei avea o faţă îngrijorată, fiica lui se simţi şi mai vinovată Ştia că se purta într-un mod total iraţional şi copilăresc… dar totul era atât de confuz în mintea ei… Oare tatăl ei putea să-i dea vreun sfat? — Ce trebuie să fac, tăticule? îl întrebă ea cu lacrimi în ochi Îl iubesc foarte mult — Nu am un răspuns gata pregătit, prinţesă Trebuie să iei singură o hotărâre Mandy se ridică şi se duse la fereastră, de unde se vedea casa lui Steven Pe coşuri nu ieşea fum şi luminile erau stinse Casa i se păru rece şi părăsită, ca şi inima ei — Atunci când am întrebat-o pe mama dacă ar mai putea să se îndrăgostească de cineva, mi-a spus că nu Pe trăsăturile feţei lui Jonathan apăru o expresie mirată Şi Ruth era foarte agitată în ultima vreme, dar cum putuse să fie atât de insensibilă încât să neglijeze problemele fiicei sale într-un mod atât de evident? — Când a fost asta? o întrebă el cu un aer bănuitor — Nu mai ţin minte… Cred că după călătoria noastră în California Steven încă nu sosise aici Jonathan clătină din cap Acum înţelegea — Fiecare om reacţionează diferit, Mandy Eu nu pot să mă pun în locul altuia, dar am suficientă experienţă ca să fi căpătat anumite certitudini Dragostea este un sentiment minunat, dar uneori este şi un izvor de suferinţă Vrei să dai totul, să trăieşti într-o armonie perfectă, dar trebuie să fii realistă, Mandy Din nefericire, acest lucru nu este întotdeauna posibil Atunci, trebuie să-ţi învingi durerea ca să rezolvi problemele O căsnicie reuşită nu se realizează fără eforturi şi sacrificii Sentimentele nu sunt suficiente ca să învingi greutăţile Dacă îl iubeşti atât de mult pe Steven încât să-l iei de soţ, va trebui să dai dovadă de curaj şi voinţă ca să păstrezi buna înţelegere dintre voi în momentele de criză Ai în faţa ochilor exemplul nostru şi al fraţilor tăi Nu am nimic să te învăţ Oricum, tu ai muncit din greu ca să-ţi îndeplineşti dorinţele Ai în mână toate atuurile succesului Atunci când Mandy deschise gura ca să-l oprească, el îi făcu semn să tacă, deoarece mai avea să-i spună un lucru important — Dacă Ruth ar muri, nu aş mai căuta o altă femeie, dar dacă întâmplător aş întâlni iubirea pentru a doua oară, m-aş agăţa de ea cu toate puterile mele Dragostea este un sentiment prea preţios şi rar ca să-l laşi să treacă pe lângă tine În cazul în care te vei mărita cu Steven, va trebui să te împaci cu amintirea lui Pilar În definitiv, a fost soţia lui vreme de câţiva ani şi i-a dăruit un fiu, dar tu îl vei avea pentru tot restul zilelor tale De ce să-i porţi pică lui Pilar? — Nu! exclamă ea Nu-i port pică! Ar fi nedrept din partea mea, deoarece, oricum, pe vremea aceea încă nu-l cunoşteam pe Steven, dar nu mă pot împiedica să îi port pică pentru că îmi umbreşte fericirea din acest moment Uneori caut motive să o urăsc Jonathan schiţă un zâmbet uşor ironic — Reacţia ta este una normală, îi răspunse el pe un ton înţelegător — Dar este foarte răutăcioasă Gelozia a făcut prea multe ravagii în rândurile prietenilor mei căsătoriţi Steven merită ceva mai bun — Îl iubeşti… — Nu asta este problema — Serios? Atunci, care este? — Nu ştiu dacă dragostea mea este destul de puternică pentru ca mai târziu între noi să nu apară regretele şi acuzaţiile mai mult sau mai puţin fondate Mi-e teamă să nu-i cer prea mult şi să-l rănesc în cazul în care voi fi dezamăgită — Dacă eşti în stare să îţi pui aceste întrebări, înseamnă că deja cunoşti răspunsul la ele Când ea ridică privirea spre el, Jonathan o mângâie pe obraz cu un aer încurajator — Gândeşte-te la asta, Mandy, şi încearcă să nu-ţi mai petreci noaptea plimbându-te de colo-colo prin camera ta Asta o nelinişteşte foarte tare pe mama ta După ce o sărută pe frunte, dispăru din încăpere fără să mai spună nimic A doua zi dimineaţă, Amanda se trezi în zorii zilei Discuţia pe care o avusese cu tatăl său o ajutase să ia o hotărâre Îl iubea pe Steven mai mult decât orice pe lume şi, în cazul în care el mai voia s-o ia de soţie, se va căsători cu el Ea îi va dărui totul şi va accepta în schimb ce avea el de oferit După ce făcu un duş rapid, îşi puse nişte blugi spălăciţi şi un tricou galben, apoi îşi pieptănă părul şi şi-l strânse la spate Îşi puse pe deasupra o jachetă din lână, de culoarea frunzelor moarte şi întinse o mână tremurândă spre caseta cu bijuterii Broşa fină nu se prea potrivea cu ţinuta ei, dar o considera un talisman Se privi în oglindă cu un aer nehotărât, apoi se gândi că era poate mai bine să poarte numai cerceii Mulţumită de felul în care arăta, coborî repede scările, le scrise părinţilor un bilet şi ieşi pe uşa din spate a casei În timp ce mergea pe aleea din grădina lui Steven, curajul aproape o părăsise Nu avea nevoie de cheie, pentru că uşa nu era încuiată Inspiră adânc aer în piept şi se îndreptă hotărâtă spre dormitorul lui Steven Se opri câteva clipe pe coridor, pândind zgomotele din casă, apoi apăsă pe clanţă şi se apropie de pat Era încă noapte Zorii abia începuseră să coloreze uşor orizontul cerului de iarnă Deodată, Mandy rămase încremenită locului când văzu în semiîntuneric mâna lui Steven întinzându-se spre ea O aştepta Când se apropie şi mai mult de pat, o prinse în braţe şi o strânse la pieptul lui Rămaseră îmbrăţişaţi multă vreme, lipiţi unul de altul, fără să spună nimic După câteva minute de tăcere, Steven se hotărî în cele din urmă să vorbească — Ai venit ca să… rămâi, sau ca să-ţi iei rămas-bun? — Ca să rămân, şopti ea Dacă mă mai vrei… El rămase tăcut, privind în tavan În sinea lui voia tare mult s-o ajute, dar ea avea nevoie să se afirme în deplină libertate Momentul era prea important ca s-o lipsească de deplina răspundere pentru hotărârea pe care o luase Mandy stătea liniştită lângă el Îi era recunoscătoare că nu încerca să o influenţeze cumva Avea perfectă dreptate Era pe punctul de a-şi lua un angajament definitiv De acum înainte, îi va fi imposibil să-şi mai ia vorba înapoi — Lucrul de care îmi este cel mai teamă… Se opri, simţind că i se pusese un nod în gât — Îmi era frică mai ales să nu te fac să suferi, să nu fiu mulţumită de dragostea ta, să cer prea mult de la tine şi să te jignesc prin reproşurile pe care ţi le-aş putea aduce — Şi acum? — Tata mi-a amintit nişte lucruri foarte importante, aseară Succesul unei căsnicii se obţine trecând prin încercări nenumărate Dacă eşti gata să-ţi încerci norocul cu mine, mi-ar plăcea să contribui la buna înţelegere dintre noi şi la reuşita vieţii noastre comune Cu o figură serioasă, se întoarse pe o parte şi îşi puse mâna pe pieptul lui — Te iubesc, Steven Voi încerca să-mi înving gelozia, să-ţi fiu o soţie model şi o mamă afectuoasă pentru Ricky Steven îi sărută degetele, unul câte unul — Nu-mi doresc nimic altceva, Mandy Astfel, voi avea ocazia să-ţi dovedesc cât de mult te iubesc şi cât de importantă eşti pentru mine Mandy se aruncă la pieptul lui şi-şi apăsă obrazul pe faţa lui O strânse tare în braţe, ca să-i transmită forţa şi încrederea în ea, apoi o sărută pe gât — Ar trebui să te piepteni aşa mai des, o tachină el, încercând să-i domolească nervozitatea Ce plăcută este pielea ta mătăsoasă… Mandy se ridică brusc, cu obrajii roşii de emoţie şi o sclipire jucăuşă în ochi — Văd că schimbi subiectul! El o îmbrăţişă din nou şi o sărută în continuare pătimaş pe gât — E foarte normal s-o fac De ce ar trebui să opun rezistenţă dorinţelor mele nebuneşti, din moment ce femeia visurilor mele a venit să mi se dăruiască de bunăvoie? Mandy roşi din timiditate, dar nu mai exista nici urmă de nesiguranţă în privirea ei Sigură acum pe dragostea ei, va face tot posibilul să alunge umbrele trecutului şi să trăiască intens clipa prezentă, privind spre viitor Steven se uită atent în ochii ei — Poate încă nu crezi, dar vom împărtăşi ceva foarte special, ceva magic — Eşti sigur, Steven? Genul acesta de impresie dispare adesea la lumina zilei Nu eşti obligat să te însori cu mine Voi accepta să vin să trăiesc cu tine aici, dacă vrei El oftă, jumătate amuzat, jumătate exasperat — Amanda Jean Edwards, cum pot să te conving? Vreau să mă însor cu tine fără nicio umbră de îndoială Cred în fericirea noastră O îmbrăţişă şi o lipi şi mai tare de trupul lui — De altfel, îţi voi dovedi acest lucru imediat Ce părere ai de o mică escapadă în ţara magiei trupurilor acum, când dau să se ivească zorii? Când buzele lui se apropiară de gura ei, Mandy începu să râdă încântată de propunere Nu aveau oare totul ca să fie fericiţi? Fremătând toată de dorinţă, se pierdu în beţia produsă de sărutul lui Când o strângea atât de tare în braţe, cu atâta ardoare şi pasiune, îndoielile nu-şi mai aveau rostul — Mă ia cu ameţeală atunci când mă săruţi, îi şopti ea Simţi şi tu la fel ca mine? E atât de excitant… În loc de răspuns, el îi strivi buzele cu un sărut Exact în momentul în care el se pregătea să-i scoată hainele de pe ea, Ricky dădu buzna vesel în încăpere — Tăticule! Mandy! începe din nou să ningă! Putem să facem alt om de zăpadă? — Va trebui să-l învăţăm să bată la uşă înainte să intre, bombăni Steven în şoaptă Mandy bălmăji ceva, apoi îl lăsă pe Steven să stea de vorbă cu fiul său — Ricky, continuă Steven aşezându-l pe băiat pe pat între ei doi Mandy şi cu mine ne vom căsători De acum înainte, ea va face parte din familia noastră O luminiţă veselă se aprinse în ochii copilului — O să fie mama mea vitregă? — Da, îi răspunse ea zâmbind — Şi vei sta cu noi pentru totdeauna? — Da — Vei face copii cu tata? Ea se înroşi uşor la faţă, fără să îndrăznească să se uite spre Steven, care râdea pe înfundate — Da — Sunt foarte bucuros! exclamă Ricky cu un aer satisfăcut Acum, Melinda n-o să mai râdă de mine! Deodată, se încruntă şi păru să ezite puţin înainte de a întreba pe un ton îngrijorat — Dar atunci când o să ai un copilaş, o să mă mai iubeşti? Ea îi mângâie părul ciufulit — Bineînţeles, Ricky Tu vei fi întotdeauna băieţaşul meu drag Ruth nu este mama mea adevărată, dar mă iubeşte la fel ca pe Peter şi Randy Exact la fel este şi cu mine De acum înainte, te voi considera propriul meu copil Te-am adoptat încă de când m-am îndrăgostit de tatăl tău Mai liniştit acum, Ricky se întoarse imediat la preocupările lui mai pământene — Ai putea să ne faci nişte clătite pentru micul dejun? Ale tale sunt mai bune decât ale tatii — Desigur Coboară şi aşteaptă-ne în bucătărie Te ajungem din urmă în câteva minute După plecarea lui, ea rămase cu privirea pierdută în gol — Acum, totul este în regulă, nu-i aşa? o întrebă Steven, forţând-o să se întoarcă spre el — Da, şopti ea cu tristeţe Oh, Steven, am fost ridicolă, nu-i aşa? — Da, dragostea mea, te-ai purtat ca o prostuţă adorabilă, dar cu toate astea, tot te iubesc la nebunie O sărută cu patimă, ca şi cum vorbele nu erau de-ajuns pentru a-i dovedi forţa sentimentelor lui — Mai ai dubii sau idei preconcepute? — Nu, spuse ea ghemuindu-se la pieptul lui Întotdeauna rămâne loc pentru a dărui — Aşa este Sufletele sunt suficient de mari pentru a primi şi a da la nesfârşit Să ştii că nu te substitui nimănui, Mandy Tu ai locul tău bine stabilit în inima mea — Nu m-am simţit în viaţa mea mai fericită! — Aşadar, nu mai eşti geloasă pe Pilar? — Nu, recunoscu ea veselă, lipindu-şi obrazul de faţa lui Sora mea a avut mare noroc că te-a cunoscut şi te-a iubit Nu-i mai port nicio ranchiună că te-a avut înaintea mea De fapt, mă bucur că sunt a doua femeie din viaţa ta Subliniindu-şi fiecare cuvânt cu câte un sărut, ea adăugă: — Avem atât de mult timp în faţa noastră… Sper să trăiesc o sută de ani ca să-ţi dovedesc cât de mult te iubesc… — Accept provocarea! exclamă Steven râzând Îţi promit că voi rezista până la sfârşit! Sunt în stare să te iubesc o veşnicie şi încă un pic! Ameţită de fericire, Mandy se aruncă la pieptul lui ca să se cufunde în beţia unui sărut fără sfârşit… Sfârşit 